text:
我顶!!!!!!!!!!!!!!!!!!!!!!!!!!
赶紧500!!!!!!!
我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶我顶我顶我顶顶顶


c: text/html

text:
專輯:香港是個大商場
主唱:My Little Airport( 小機場樂團 )
作曲:林阿p
填詞:林阿p
編曲:林阿p
呢年嚟我有幾份兼職
其中嘅一份
係幫啲馬迷落注
喺電話投注中心
喺裡面我識唔到朋友
返工食飯 都係一個人
我已經悶到抽筋
但要維生 我諗到一個方法抗衡
開閘前半分鐘
總有好急嘅客人
落注嘅時侯夾雜粗口
聽到我一舊雲
但佢地愈係忟
我就愈係斯文
我話:「麻煩你重複一次」
搞到夠鐘開閘 佢哋就問候我屋企人
佢鬧我正一懵撚
話要叫個經理出嚟問
我都好有禮貌咁回應:
「先生,麻煩你等等」
我既緊張又興奮
同時又扮晒殷勤
喺呢個心情咁複雜嘅搏鬥裡面
我開始搵到工作嘅快感
希臘神話有一個故事,講述西西弗斯受到諸神嘅懲罰,要喺地獄不斷推一塊巨石上山;上到山頂,巨石又會自動碌返落山腳,佢每日都要重複呢種徒勞無功嘅工作,直到永恆.後人有一個講法,話諸神並唔係用「推石頭」嚟懲罰西西弗斯,而係用觀念,用「我永世都要推石頭實在太慘」嘅呢個觀念.西西弗斯知道自己改變唔到命運,佢唯一可以做嘅,就係繼續推石頭.直到有一日,佢發現佢可以蔑視自己嘅命運,甚至用享受呢個過程嚟去否定諸神對佢嘅懲罰,於是,佢感覺到自己係快樂嘅.

robotstxt: allowed

filter: keep


text:
小毒男一號,領悟到無上心法,執正儀容,配備左基本溝通技巧,終於要約女神出街.
第一次面對面交手,其實已經決定勝負.要注意嘅野特別多.亦因為本文設定閣下係五官平庸,五呎九吋高,智力水平低下,無特別技能嘅窮撚,是既為MK仔欺侮,亦被私樓仔屈機之物種.故以下攻略無須特別道具或技能輔助,但你需要進修下演技.
約人出街,第一樣要知嘅就係:你無可能迫到一個唔想出黎嘅人見面.若然你係以追對方為前提,係唔需要煩膠式係咁約同乜都問到篤先死心,如果比人拒絕而對方無主動還另一個佢得閒嘅日子,你就重返基本步慢慢累積下好感度先,過一排再試.
「忙?忙都要食飯架.」如果唔知呢句衰乜,你適合自己一個人多啲.
第二樣要知嘅野,就係一般女人係「非常」討厭做決定,而就算佢真係講左「無所謂呀,你揀丫」,佢係「一定」唔會無所謂.所以你只需要問佢有無野唔食,問左幾時得閒,其他你決定.
當然你是個小毒男未必識揀,我比個死唔得人嘅答案你:日本野.原因?乾淨企理,擺上檯嘅野可以比佢打卡,食嘅野唔需要用手,唔會食到好核突,女仔討厭食日本野嘅機會極低,最重要嘅係你這個小毒男唔會有睇唔明menu嘅可能.
日本野唯一嘅暗湧係佢唔食生野,所以我prefer你之前問下佢有無野唔食.價錢方面,如果大家廿零歲唔係特別搵到錢,而佢又係一般正常女仔,你搵間一人擺低兩百左右落到樓嘅餐廳啦.
「點解呀!!老子有的是錢!」呢餐係你請架啦,但唔好食太貴,因為人地正經女仔就唔會百分百預左你請佢嘅,人地都會諗:食咁貴同你有親咩.
重點,Book檯唔該.你要肯定所有野萬無一失,到時會係1 on 1 面對面嘅決戰!所以如果你真係要食迴轉壽司,跪又好求又好,唔該拎張可以面對面嘅檯.餐廳最好無限時,兩個鐘可接受.
如果約星期六,你可以喺食飯之前同佢睇場戲,戲都係幫你盡快入局,同埋多個話題,所以唔洗執著於愛唔愛情片,亦都唔好揀恐怖片(收埋啲佢會挨埋黎嘅幻想).
一開波直接睇戲可能會尷尬,好似各有各睇咁,所以最好你去搵佢,喺搭車去目的地之前傾下計熱身.當然啦,你這個搵唔到錢的小毒男,是唔會有車的,所以係陪人搭地鐵.
就好似你約網友見面,一見面嗰下嘅尷尬感,如果喺睇戲之前排除左,就唔會帶到去晚飯度.但係呢度你要注意,唔可以比佢知你特登.理由自己求其搵啦,人地住彩虹你就話嗰時會喺九龍灣附近之類啦.非常非常casual咁講,唔可以有任何「接佢」嘅意思,五百粒星唔該.
你唔係人地男朋友,更加唔係做人地隻兵,收起你嘅奴性,用晒你成世人嘅演技,催眠自己,此刻你係影帝.
如果佢已經應承同你出去,重要問你「你特登黎接我呀?」,你就用你成世人最唔認真嘅語氣講最認真嘅內容:「梗係啦!咁都唔係特登?」
Flirting 如果要用一兩句說話概括,就係用最唔認真嘅語氣講最認真(而嘔心)嘅內容.佢應承得出黎,講埋啲咁嘅野,係好嘅訊號架啦.你應該認,但唔好咁兵,任何人對住食硬嘅野都唔會放上心.
出門前帶包紙巾,岩用嘅時候拎出黎,會有意想不到嘅效果.約會當日除左同女神聯絡,唔好拎電話出黎玩,Tsum Tsum 同魔靈召喚嘅進度返屋企先通頂追返.睇戲時睇戲,唔好有越軌行為,同時留意下有咩話題可以等食飯時用.
講咁耐,終於可以食飯啦!
食飯要注意嘅野反而唔多,因為你同女神喺之前訊息來往嘅時候已經有一定了解,餐飯嘅重點就係要顯示你同佢「有幾夾」,夾,在於意趣相投.任何有機會導致佢覺得同你唔夾嘅話題不能出現之餘,得你鍾意傾嘅話題都唔可以有.
政治宗教打機運動基本上都唔得,時事嘅話都要揀最消閒最樂觀正面嗰啲,千祈唔好研究香港自殺率,離婚率同埋問人認唔認同安樂死.
太過資料性或者太空泛嘅概念都唔好,所以基本上你講得出嘅行業同專業知識,除左佢提起,你都唔應該主動講──例如堅尼系數,美國會唔會加息同埋問人議會制失去功能咁點樣為弱勢社群發聲等等.
嘩咁乜都唔講得!係,而且你要撐成餐飯嘅時間,我當佢反應熱烈幫你頂咁一半時間,你預備嘅話題起碼要頂到半個鐘到八個字.所以我咪叫你準備定兩個話題,前面又睇左場戲,再加埋Mutual friend嘅近況,應該夠頂架啦.
話題你可以揀旅遊,食物,音樂,寵物,睇佢岩邊樣啦,傾嗰時唔該傾最表面嗰層,要表現夾,難聽啲講,曲意逢迎.如果佢講到自己嘅事,留心,全力顯示你嘅同情心,同理心有咁埋收咁埋.
避免要佢用腦諗嘅問題,咁講可能有啲難明,你當佢得七歲啦,佢拎自己隻狗張相你睇,就算你幾想派膠都好,你都要講「好得意呀,幾時買架……」然後扮個好有興趣知嘅樣,總之扮夾啦,講到口水都乾.
又扮?係呀,見面係咁架啦,你見工都扮到好有熱誠唔怕OT啦.
好啦,食完餐飯,比錢嘅時候又係時候演技爆發,拎出你嘅信用卡,面帶微笑比個侍應.如無意外呢,如果對方是良家婦女,都會交下戲拎錢出黎話AA架啦.
呢個劇情,呢一剎那,就係交卷嘅時候,你要漫不經心地講:「唔洗啦?下次你請我睇戲咪得lor.」既可比佢落台,合理化你請佢既行為,又可以試探你同佢重有無下次睇戲既機會.
咩叫漫不經心,你想像自己完全無諗過要佢比錢,見到佢拎錢出黎嗰個微微錯愕嘅樣.因為之前你已經喺餐廳度下左功夫,餐飯一個人就兩百左右姐,呢個數唔會對女性構成心理壓力(呢個數比你請都好閒).但佢真係唔比你請,你就拎啦唔好糾纏,維持你嘅氣度!如果佢話要直落請返你食糖水和數,狗衝去啦唔好諗啦,開開心心比佢請啦.
當然演技嘅野,由外到內再到返外啦,唔外太浮誇,意思到就好.
假設之後佢無任何提議,你就要送佢返屋企啦,辛苦左一排去佈置成件事,今日對你黎講一定好耐,係時候公佈成績啦.
「我送你返去丫.」唔好「不如」,唔好「好唔好」,個語氣要係天經地義咁.節目去到尾聲,可以擺明車馬架啦.如果佢係一般女仔,有機會會用唔順路嗰啲拒絕你一次,紙上談兵我好難教你分辨佢既真實想法,你再問多次啦,當然唔好用「唔怕啦我好得閒」呢類理由.如果真係比你成功送佢返去,成功機會唔低架啦,到樓下叫人入到屋text你,打後自己跟進啦.
教完架啦.文章最後,講埋點表白啦.
女人最怕選擇,你表白等於交比佢決定,所以任何形式嘅表白都係差.
你有信心就攬頭攬頸呀,拖手之類佢唔縮你就贏架啦.
「哇咁咪好無賴?」
講真,如果女人睇中你,最怕你唔夠無賴.
幽默而細心嘅無賴,就係小毒男嘅最終進化.


text:
(短片)(凌晨爆大鑊)前港姐keep得好 47歲吳婉芳省鏡陪仔
2014-11-07 23:30:00
現年47歲嘅前港姐吳婉芳,自從下嫁商人胡家驊之後退出娛樂圈生咗兩仔一女,過住少奶奶養尊處優嘅生活,難怪令到佢望落去同選港姐時嘅樣貌冇乜改變,真係唔講都唔知佢已經年近半百,所以佢同羅霖一樣被奉為美魔女.
前日呢位美魔女身穿白tee牛仔褲短靴再襯件綠色外套,身形同打扮少女味十足,最難得嘅係素顏嘅吳婉芳皮光肉滑,冇化妝依然省鏡.當日吳婉芳同個仔及一位老人家喺中環行街歎茶,個仔雖然未夠20歲,已經生得高大威猛,同媽咪拍埋一齊你話係情侶都有人信.一行人大概行到3點鐘左右,就去咗太子大廈準備等司機接返屋企,可能由於當時繁忙時間,交通比較擠塞,所以等咗好耐都唔見架車出現.不過吳婉芳一啲都冇心浮氣躁,仲鬼死咁好心情同個仔有講有笑,更不時走去window shopping,睇吓櫥窗啲名牌用品嚟打發時間,最後等咗10分鐘架車至到.
同樣喺月中就47歲嘅楊羚,自從嫁畀老公黃建崇後,就生咗一仔一女,不過佢似乎冇吳婉芳keep得咁好,前晚7點左右,楊羚一個人揸車離開元朗寓所,好急去到粉嶺運動場,原來囝囝樂天喺度接受田徑訓練.楊羚去到嘅時候,囝囝仲未走得,於是就傍住條鐵欄同教練吹水,現場見楊羚明顯豐滿唔少,側邊睇仲有雙下巴,不過baby face依然.大概10分鐘後囝囝終於完成訓練,心急嘅楊羚又再跑住去攞車,咪見佢身圓肉厚,依然非常靈活,反而囝囝慢步跟喺後面.睇嚟呢位心急媽咪應該係趕住返屋企開飯,全職媽咪真係唔易做.


text:
中環出更:陳兆焯感嘆青少無滿足感玩自殘
喺俄羅斯興起嘅恐怖網絡遊戲「藍鯨」(BlueWhale)近日懷疑游到香港,向玩家分發「任務」引導佢哋自殘及自殺,引起大眾憂慮.對於點解自殘遊戲會有人參與?卓妮日前喺活動上見到正生書院校長陳兆焯,佢直言做壞事係過癮嘅,當年輕人生活上搵唔到滿足感,可能就會覺得做壞事甚至自殘有種「人哋唔敢做,我敢」嘅心情,但未必會諗到後果,如果佢哋搵到鍾意做嘅嘢就唔會咁,好似佢有個學生整親隻手冇得射箭,就會知道隻手幾重要,好想快啲好番.
陳兆焯仲自爆曾被個仔投訴唔關心佢,佢以為自己已經係模範Daddy啦,但原來父母問長問短唔算係關心,仔女覺得嘅關心好多時係指「一齊開心一齊玩」嘅時間至真.
呢日國際青年商會香港總會新一屆「十大傑出青年選舉」接受報名,曾獲十大傑青嘅沙田區議員龐愛蘭(Scarlett)就話佢個仔以前都曾經反叛過,作為家長嘅佢會換位思考,諗番如果係自己會想聽啲乜嘢,同埋要畀空間佢哋發洩.早排佢同啲年輕人去咗馬來西亞禪修嘅佢仲話禪修後紓減唔少壓力,心靈都平靜咗,覺得香港學生都可以試吓.
龐愛蘭教仔有心得
講起平日同個仔相處,Scarlett就話阿仔好細個嘅時候,已經常同佢表達媽媽係佢最親密同永遠支持佢嘅人,一路都friend,咁佢有煩惱先會習慣話你知,如果等佢大個咗先嘗試去問佢就唔會講o架喇!
轉頭見到香港中華廠商聯合會副會長徐炳光,佢慶幸阿女自細好鍾意運動,三歲已經跟佢學跳水,所以成長期間將所有精力都用晒喺運動上.佢笑言自己後生都係個曳學生,成日同小思老師頂嘴,但原來一個老師用心真係會令佢改觀,對佢影響好大.
卓妮
贊助商:


text:
Sunday, November 18, 2012
西邊人一樣開放
鬼劃符,我永遠唔明嘅文化.
台妹
我哋呢代粵人好幸福,可以見證粵語滅亡.呢個真係千載一遇,緊次某啲原始人睇住恐龍絕種,又或啲異教徒睇住耶穌釘十字架.中原撈頭科學發展觀話畀我哋知,語言只會越嚟越少,人係唔會為咗溝通而學習多種語言,亦無時間學習.果啲能講多種語言嘅海外華僑係稀有品種,我喺唐人街偶爾見到呢啲珍貴動物真係想將佢哋當熊貓噉關起身研究.上個星期去飲,同台與一台妹傾計,此人上三代都喺台灣務農,先祖嚟自梧州.呢個並不屬於走難派嘅粵人台妹講一口流利白話,多虧家族夠大,有人陪佢喺屋企講返兩句.我笑佢要搵返個粵人老公,到時可以返大陸畀人研究下啲講落後語言嘅人種.
Tuesday, November 6, 2012
二次創作
共撈殖民香港,打擊二次創作,管制言論.之係共撈就自由刪改歷史,加以二次創作.八路軍抗日打遊擊,小米加步槍已經不合時宜,所以山西嘅紅色主題公園加以修改,撈頭HALO裝械冇得頂,抓個絲襪皇軍姑娘慰安下鄉愁.
Monday, November 5, 2012
搵錯對象
陳雲一介儒生,提出以華夏之本立香港城邦.結果撈頭視佢為港獨教父,香港嘅李登輝,定性其行徑為去中國化.粵左有幾多人漢學能比香港嘅陳雲?你哋最後都一樣被視為我哋獨立派一眾,掙扎無用.撈頭一旦無法文化統治你,就視你獨立分裂,吐蕃同東突厥如是,粵地既一樣.粵左用畢生所學嘅華夏知識想同蘇俄撈頭對話,簡直係雞同鴨講,浪費時間,賠上生命.
粵人自愧
粵地被中原撈頭殖民,要求獨立被人唾駡大義不道同時既被恥笑為細蚊仔玩泥沙.而西南諸省嘅撈頭差啲就跟住藩王獨立出中原,君不見有人大驚小怪.中原分離與否中原人從容面對,更有好多討論空間,18大嘅分餅仔遊戲既可隨時換規則而不見意義.可見中原人從不把我南粵蠻夷放係心頭,粵人奴性以根深蒂固,無法掌握自己民族命運.作為粵人被中原撈頭藐視,我真係無面面對挑戰中原霸權嘅先人.
中國冇阿寶噉樣嘅人才
不吃狗肉
Subscribe to: Posts (Atom)


text:
絲絲講場:鄭明訓:歡迎邢生返思捷
思捷(00330)嘅供股計劃已經告一段落,前大股東邢李(火原)失驚無神又做番思捷嘅主要股東,坊間對佢嘅遐想又點會少吖,包括會唔會入board,會唔會做策劃……思捷非執行副主席鄭明訓話,若果邢生重返思捷董事會,佢就話表示歡迎,到底會唔會重返,就真係要問邢生本人咁話!
新管理層表現需時
邢李(火原)透過掃入思捷供股權,持有思捷一成股權,呢吓回朝,搞到各界對佢嘅舉動仍然好關注,鄭明訓一早「閂閘」話唔講思捷嘢,又話對於邢生嘅供股「NoComment」咁!但一講番思捷個品牌,佢就多啲嘢講,佢話時裝品牌價值需要時間建立,而且公司新管理層啱啱上任,大家要畀一至兩年時間佢去表現.
幫時裝社企搞慈善
查實佢都好落力幫思捷搞新意思,佢尋日明明係幫一個做時裝嘅社企做宣傳,最終都話將來會介紹思捷管理層嚟參觀,希望兩者日後會有合作.
呢間叫LplusHFashion嘅社企,產品全部香港製造,兼且請咗唔少老一輩嘅「工廠妹」幫手,依家佢哋就搞緊個毛衣捐贈活動,有成幾千件衫送畀唔同團體,當中鄭生就係贊助人之一喇.
鄭生話自己後生時都吃過苦,依家就生活得自由,所以時不時諗吓點樣去幫助社會上有需要嘅人.佢本身已經有個獎學金畀啲大學生出國見識,經介紹之下就認識咗LplusHFashion,覺得企業唔好淨係為賺錢,亦要為社會做多啲事,佢除咗自己出錢之外,仲出埋力叫啲商界朋友幫幫手添.
余詩韻
贊助商:


text:
今日參加咗一個有意義又健康既活動, 就係「麥當勞愛心童樂日 兒童愛心馬拉松」
可以帶兩個小朋友嚟一齊做吓運動, 強身健體!
早幾日先至去完沙田馬場參加「同心同步同樂日」今日又有機會去埋另外一個跑馬地馬場!
呢個愛心馬拉松分為上中下午三個時段, 我哋被FamilyGo邀請出席第二個時段
早上11:00去到銅鑼灣時代廣場出口步行至馬場
沿路已經見到好多參加第一時段既朋友陸續離開
我哋在公眾入口進入馬場! 已經見到好多人準備中!
我哋先去報到處登記同埋拎T恤
前幾日天氣都好差, 但係今日天公造美, 仲要好好天好曬!!
希望你哋兩個今日可以跑完全程, 特別係呀妹唔駛人抱啦
大會好有心思用咗四粒膠釘Hold實號碼布喺T恤度, 代替以往一直用扣針, 以防有危險!
我見個個都將號碼布釘喺身前! 但係媽咪覺得怪怪的, 話咁樣咪會遮住今次活動個圖案囉, 所以我哋釘咗係背脊度!
今次大會仲送咗對麥當勞叔叔紅白間條襪俾每一位參賽者!
因為太曬我哋坐咗係看台上面安頓好! 而台上面又有樂隊表演, 兩個少爺小姐就坐喺度慢慢睇, 我哋就同佢哋換衫著襪
場內其實有個充氣設施俾小朋友報名玩, 同埋有個顏面彩繪畫個M字喺你塊面度
不過我哋都冇參加, 只係等開幕典禮開始同埋起跑!
大會仲連埋T恤一次過派發埋今次馬拉松既證書!
開幕典禮就快開始, 我哋安排自己坐喺台前第一行,
跟住司儀先請麥當勞叔叔上台教在場小朋友一齊做熱身運動
哥哥都一齊要拉吓筋, 如果唔係跑起上嚟就好易抽筋!
今次個舞台造型好靚! 襯冇人喺度上面同Hysan影番張相先
難得見到麥當勞叔叔冇嘢做, 即刻叫哥哥過去邀請麥當勞叔叔一齊合照先
我哋自己一家人都嚟番張合照先! 大會送咗兩張餐券俾我哋, 媽咪叫咗份麥樂雞餐同埋芝士漢堡餐一齊食
芊芊最鍾意食薯條, 今日咁開心就破例一次俾佢食多幾條啦!
到咗11:30開幕典禮終於開始, 先有麥當勞叔叔陪埋容祖兒上台
跟住其他的商台DJ都一齊上台, 包括林海峰, 葛文輝, 森美小儀, 少爺占Donald等...
祖兒話要同全場大家一齊原地跑20秒!
兩邊高層都上埋台, 正式宣佈麥當勞愛心童樂日 兒童愛心馬拉松正式開始!
兩個超大汽球一齊爆開, 飛出好多好多個小小的心型汽球仔
森美手拎住兩個心型汽球仔, 哥哥走咗去台前, 佢都送咗俾哥哥, 哥哥就梗係要分享一個俾芊芊啦
最後同埋贊助機構合照, 我哋就正式去起跑線準備
佢哋分咗三批參加者起跑! 我哋就係起步之前又嚟一張合照!
頭先既樂隊亦喺起點替所有參加者打打氣
其實所謂既跑步, 因為太多人既原故, 我哋都係行多過跑! 只係間唔中跑幾步!
因為真係都幾曬, 所以芊芊行行吓都攰起上嚟要人抱, 連影相都唔識笑!
沿途仲有D姐姐幫手打氣! 鼓勵參加者繼續努力!!!
我哋圍住整個馬場步行咗一個圈! 差唔多去番看台終點
整個過程只係大約半小時就行完全程, 我哋終於番到終點啦....
番到台前座位上飲吓水抖一抖! 依家個舞台冇哂人, 可以隨時上去影吓相
媽咪建議我哋一齊伸對腳出嚟影吓對紅白間條襪!
佢哋兩隻馬騮抖完之後即刻又變番超精神, 去到展板同每一個角色影相!
仲擺到唔同Pose! 小朋友回復體力真係快, 明明頭先仲攰到冇哂力
Photo by CANON 5D Mark III, Len | EF 24-70mm f2.8L USM
呀劍評分: 9分
呀劍評語: 今日出嚟做吓運動跑吓步, 又可以咁近見到容祖兒! 都幾開心, 仲可以教到兩個小朋友「日行一善」!
兒童愛心馬拉松 簡介
今年踏入20周年的「香港麥當勞叔叔之家TM」,多年來為病患兒童及其家人,在治療期間提供溫暖的臨時家園.「麥當勞愛心童樂日TM」的重點項目「兒童愛心馬拉松」將於3月27日舉行,以此為「麥當勞叔叔之家慈善基金®」籌款,讓更多有需要家庭受惠.各位小朋友和家人,齊來大踏步,讓愛心跑起來!
地址
跑馬地馬場
日期
27/3/2016(星期日)
時間
12noon - 12:30p.m.
網頁
http://www.mcdonalds.com.hk/ch/social-responsibility/kidathon.html
(以上資料更新至文章當日)


text:
2017-05-31
(有無誠意睇呢鋪)見工前5件事
見工為咗咩?無錯,係辭工,辭咗宜家做緊既個份XX工(真話廢事講).既然要有個新開始,所以當要奮身去準備見新既工,務必注意以下5件事︰
1. Recall下自己交過嘅CV
「你介紹下自己.」「你點解覺得自己適合呢份工?」見工少不免聽到呢兩條問題,可能你都會想問返轉頭,「你有無睇CV?」雖然呢個Moment你好想反眼,但問之前,你又有無問自己份CV寫過咩?見工前不妨翻睇再翻睇自己份CV,皆因大部分人搵工永遠都係幾百份CV幾百份CV咁寄出去,最多每份都執少少,再執少少,好大程度上真係會唔記得自己寫咗啲乜.
2. 起面試官底
大公司通常都會將啲管理層嘅背景資料擺上公司網站,上去睇下邊個有機會In你,然後再搵埋佢地既LinkedIn,了解下佢地既背景,再望下你哋之間有無共通點,例如專業方面,又或者興趣方面.所謂知己知彼,百戰百勝.
3. 起公司底
公司嘅規模,架構等等都可以係網上搵到.如果你無睇到,對方問到而你唔識嘅話,就扣晒誠意分喇.所以,見工前你可以上去公司網站又或是留意相關新聞,以了解公司嘅文化及架構.
4. 睇下份工嘅工作內容
見工最後都有個環節係輪到你問問題,如果你問:「其實份工做乜架?」必會大扣分,除非招聘廣告入面寫得好簡陋,你可以引用下佢寫嘅內容,再針對當中的職務問一相關問題.遇到寫到好詳細嘅Job Descriptions時,你就要將自己嘅經驗去說服僱主請你.
5. 行業基本認識
入邊行打邊份工都要視乎行情,要見嘅公司係大企定係中小企,係獨市還是多競爭對手,睇完要見嘅個間公司資料外,再睇埋競爭公司嘅資料,咁就萬無一失啦!


text:
話說星期四晚係創興食緊雞煲,岩岩入座就見到電視播緊果個打靶節目《東張西望》.本來想用手上有遙控功能嘅LG手機轉去睇《歲月留聲》,不過竟然俾我見到好耐無見嘅劉家輝師傅,平時夜晚睇烈火雄心見到佢中氣十足,搞到而家咁其實真係好令人心酸.於是我打消逼全場人睇歲月留聲嘅念頭,繼續睇東張西望.
我屌,真係誓估唔到俾我睇到如此冷血嘅一幕.
詳細內容無謂大費周章講太多,有興趣嘅可以睇下蘋果篇報導.大概就係TVB安排左劉師傅返TVB「探下老朋友」,再加「參觀電視城」咁.成件事一開波就已經令我起撚曬雞皮,樂易玲帶住一班稍為年長嘅藝人就同劉師傅打招呼,之後東張西望嘅林映輝就好虛偽咁問師傅「開唔開心呀?」.屌,點解要逼人係百幾萬觀眾(如果TVB仲有百幾萬觀眾)話「好開心呀!」咁呢?
最最最最最最最仆街係呢一幕──你老味師傅俾人捉住左係古裝街嘅城樓影大合照,然後當然唔少得仲有一班報紙雜誌嘅傳媒跟住一齊影,等第二日TVB就可以見報建立良好企業形象咁話.呢個時候阿主持林映輝竟然無撚啦啦捉住師傅塊面,問佢有無笑.師傅答無.然後阿主持竟然篤撚住師傅塊面同師傅講,「見到佢地咁開心,笑啦?!」(我無誇張,唔信嘅自己睇返.)無撚嘢下?你逼一個中左風,面部肌肉癱瘓嘅病人為左同你做Show而去扭曲肌肉?!
癡撚線!真係癡撚線!你老母TVB係咪傻撚左呀?
再騎呢啲嘅真係接踵而至.無啦啦又話劉師傅好撚鍾意睇《愛回家》跟住推佢入愛回家個廠,我屌,你要救亡嘅不如推人去睇《西遊記》話佢好撚鍾意睇,之後逼佢攞住支金剛棒耍兩招啦,笨?再將師傅推嚟推去之後又見到岳華,師傅今次似乎真係好激動,眼淚水都標埋.但係我真係唔明,阿輝仔點解你係要夾硬問師傅係咪好感動呢?點解人地第一次唔答你你仲要追問人地逼人答係呢?你係咪傻撚左呀?推師傅去食飯,旁白洗唔洗講咩師傅飲左兩碗湯好叻仔呀?人地中風姐,幾時變埋弱智呀仆街?究竟《東張西望》呢個節目,知唔知咩叫尊重,咩叫血性?我唔明白點解仲要送隻TVBUDDY 囉?好嘔心呀你老母!
癡撚線,真係講十次癡撚線都形容唔到我嘅激動,真係癡撚線!姐係咁,你利用一個病人去做Show,已經好可恥,唔好同我講啲咩佢其實成件事都係好,等個病人可以探下老朋友──啱,exact7ly,如果無《東張西望》堆仆街攝製隊跟住嘅話.就算我俾你要攞彩,你咪係咁二影兩張相,擺響你個仆街《東張西望》到播囉?當一件本來係好事嘅嘢做過龍,果件事就係柒.而去到今日《東張西望》呢個地步就已經唔係柒咁簡單,係無恥,係冷血.你用呢個垃圾節目攻擊對手港視,我忍.你用呢個垃圾節目幫你套侮辱觀眾嘅《西遊記》打飛機,我忍.但係你竟然你用呢個垃圾節目,去叫一個中風嘅老人家幫你做show擠出笑容,我真係忍唔到.我唔明白今時今日呢個所謂大台竟然可以無任何嘢值得宣傳,而要靠一個病人嚟幫自己打飛機,塑造自己良好企業嘅形象.仆街啦你,無線.劉師傅中風已經唔係呢兩日嘅事,三年嚟你做左啲咩?好喇,當大眾焦點因為呢個老人家打官司而聚焦左落人地到,你就攞人嚟做宣傳品,點解可以咁無恥?仲要完左都仲要攞句彩,講乜撚嘢TVB真係大家庭──你仆街啦!當啲觀眾傻架?講呢句嘢果個到底有無廉恥架?
今時今日嘅TVB已經唔係拍鳩劇,買柒片咁簡單.當呢個台已經可以利用一個病人嚟幫自己塑造形象果陣,其實已經無得救.不過咁,學健吾講一句,『看了一個「叫一個中風的老人笑」的電視節目而覺得沒問題,比「叫一個中風的老人笑」更刻薄』.唔好笑,真係有人覺得TVB今次好善良架.
香港已經去到一個睇電視都睇到心寒嘅地步,真係好可悲.而去到呢一步,我都竟然只可以選擇強國《西遊記》,或者係夠膽死攞套十幾年前嘅劇擺黃金時段重播再重播嘅亞視,仲可悲.
原文連結


text:
許冠文每次嘅出現都跟每年嘅金像獎頒獎典禮一樣,喺度消費過去,懷緬過去.年復一年都係喺度鳩噏,吹噓只要拾回過去乜乜乜,物物物就會乜乜柒柒.基本上,香港一事無成嘅原因就呢班曾經處於所謂香港黃金時代嘅人一手造成.
炒股,炒樓,炒黃金,ok 賺到錢就係皇者.皇者就係傳奇,傳奇背後就必需要有一個經歷高低起跌,飽歷風霜嘅故事.呢啲創富傳奇咪就係獅子山精神囉.只會將眼前利益搾乾搾淨,將同一主題嘅野無限 loop 就係呢班人,呢班所謂嘅會拚搏嘅香港人.
一朝致富嘅暴發戶係永遠,永遠都唔會望將來.將來,將來對於呢班圍爐取暖只顧眼前利益嘅人嚟講實在太遙遠.遙遠在於,當年社會經濟正高速發展,錢太易搵;今日嘅錢都袋唔晒就要袋定聽日嘅,又點會理會聽日嘅聽日?正如尋晚許冠文話,當年傳媒同社交網絡實在有限,好多時電影單靠海報就去做宣傳.市民越嚟越有錢,而消費途經就算唔少但模式比較簡單,大部分消費使費都會集中用於某地方,行業之上.喺咁嘅環境時勢,非常容易造就 Monopoly 嘅出現.
當無人理會將來,到社會經濟週期走到轉弱轉差嘅時候,只會緬懷過去嘅老屎忽就只懂搖頭嘆息,怪責下一代.覺醒嘅,會被排斥,被打壓,一切就如我地今時今日嘅香港一樣.
香港,無將來.
從三,四十年前開始已注定無將來.


text:
話咁快又到咗開學日,唔止學生哥傷心,連我呢個打工仔都覺得好悲哀,因為開學係意味著將會有多一倍以上嘅人同我一齊逼巴士同埋超級塞車.好不幸地今朝我去第二個站搭巴士嘅時候已經無晒位要企,然後有個大媽掛住㩒電話,當咗我隻手係扶手,其實只要佢同我講句唔好意思,我就算數,點知佢無,仲要用佢美麗嘅秀髮不停掃我隻手,我真係勁想鬧爆佢,但又淆底,你知啦大媽發癲真係好得人驚,一陣有人拍埋片就弊.
其實有諗過唔扶住個扶手,但又唔得,因為一定會企唔穩,想轉位?更加無可能,因為朝早搭巴士返工係迫過沙甸魚罐頭,有位企已經算好好,有時架車滿人飛站連上都上唔到,搞到遲大到.企門口位係最慘,本身頭頂已經係咁畀風吹住,然後每個站都會有人落車,左邊嘅人要落車,右邊嘅人要落車,上層嘅人又不斷湧落嚟,個個都話「唔好意思」然後就逼開你,好似個波咁畀人左踢右踢,久唔久仲會有人發出唔耐煩嘅「摺」一聲,覺得你好似阻住個地球轉咁.
唔係話無辦法解決以上問題,早半個鐘出門口咪唔逼囉,行到總站搭咪唔逼囉,搭的士唔搭巴士咪唔逼囉,但其實打工仔根本無得揀,因為放工返到屋企已經好攰,加班嗰啲更加唔使講,心身疲憊,食完飯可能已經好夜,再用少少時間去放鬆自己,打舖機或者玩吓Facebook,已經係深夜,到咗第二朝,一定係未瞓夠,所以正常都會拖到最後一分鐘先出門口.我見過有人攰到企喺巴士都瞓得著,以前我返agency嘅時候都試過,因為連續幾日零晨先收工,所以頂唔住企喺度都瞓到,通常一瞓著就會突然腳軟,跟住嚇到醒咗,然後再瞓,再腳軟,再嚇醒,不斷loop.
其實我由細到大都有努力讀書,雖然過程比較轉折,但最後都叫做勉強碌到入大學.細細個已經聽大人講話讀到大學就得㗎喇,條路點都易行啲,好彩我都無抱太大期望.剩係睇jobsDB都已經知咩事,十份有九份都要你有幾年工作經驗,唔係咩大title喎,係普通junior marketing officer都要,當然仲有一堆話歡迎fresh grad apply,保險同financial planner囉,一係就trainee.要擠入呢個社會大學,唯有先接受呢度嘅遊戲規則,由低(人工)做起,千其唔好信嗰啲咩大學生平均起薪點.
呢個社會大學「除了壓榨,還是壓榨」,一蚊人工,要你做足十蚊,其實有時我唔明點解啲老闆可以咁殘忍,成日要員工加班到零晨去趕起份job,但係人工又唔見有得加.佢哋究竟知唔知道人唔係機械人,係需要休息?捱咗幾年之後,就有啲bargaining power,可以嘗試脫離呢啲不人道嘅公司,不過都要睇彩數,好工真係唔係咁易搵,人工,福利,工時,工作內容,老闆同事好唔好等因素都有影響,正常唔會樣樣如意,好多時要取捨,例如要錢定要時間.
所以學生哥們,好好享受你哋在學時期嘅生活,唔好再諗咩贏在起跑線上喇,因為出到嚟社會大學有排你跑,病都要照跑,分分鐘要你連跑幾日無得瞓,當你跑到就快斷氣嘅時候,教練(老闆)嚟到,你仲要笑住同佢講:「我真係好鍾意跑步呀!教練我哋下一站去邊度跑呀?」
p.s. 其實我已經脫離以前瘋狂加班嘅黑暗時期,只係有時靜落嚟會諗,咁努力讀書同做嘢,最後又可以得到啲咩?我只係想有自己嘅屋企,點解好似仲難過登天?望住咁高嘅樓價,無力感真係好重...


text:
中環出更:張燊悅持續進修拯救地球
前藝人張燊悅(Nicola)五年前淡出娛樂圈,下嫁家底豐厚嘅教育局政治助理楊哲安,仲一口氣生咗兩個寶貝女,幸福少奶奶嘅生活不知恨死幾多姊妹.不過,Nicola竟然感嘆師奶生活太乏味,唔甘心以後都過呢種生活,於是現正修讀環境管理碩士課程,目的係乜?一圓佢拯救地球嘅夢想囉!
「親愛的我」網站最近搵咗好多城中名人喺「名人的信」專區抒情憶童年及展望未來.有份寫信嘅Nicola,就透露細時夢想做醫生,經常幫洋娃娃睇病,直至有次見血即時暈低,從此夢想破滅.後來入讀港大法律系諗住做大狀,無奈搵唔到想做醫生嗰種熱誠.於是畢業後入咗娛樂圈,成為圈中才女.不過才女抱負高,堅持唱勵志歌曲,最終未被市場接受.
潘佩璆王國興感性留言
急流勇退做賢妻良母嘅日子已有四,五年,Nicola開始覺得沉悶,失落,年前毅然修讀環境管理碩士課程,希望一圓拯救地球嘅夢想.卓妮尋日搵過楊哲安,但佢正放假外遊,唔知係咪一家去旅行氹番愛妻呢?
除咗Nicola之外,工聯會立法會議員潘佩璆,王國興都感性留言.潘佩璆憶起四十五年前,位於何文田與土瓜灣之間嘅「鬼仔山」係佢返學必經之路,佢同細佬曾經捉咗幾隻小蝌蚪返去屋企魚缸養,點知後來蛻變成小蝦蟆,都幾搞笑.王國興就趁機鬧煲呔曾呼籲市民生夠三個,但連男士侍產假都唔畀,點叫小朋友親親爹哋呢?
卓妮
贊助商:


text:
近排俾網民封為「人生贏家」嘅陳茵薇喺噚日出席活動嘅時候,承認佢又懷孕三個月,雖然而家個肚都仲未係好明顯,但係陳茵薇就已經好開心咁講「有三個已經夠晒數!」.不過喺娛樂圈除咗陳茵薇生產力驚人之外,仲有好多女明星都好有生養架!
徐子淇
身為「千億新抱」嘅徐子淇,傳宗接代當然係佢嘅天職佢今個月不負眾望又再宣布誕下麟兒,已經8年抱四,湊成咗兩個好字.搞到四叔要係九年內派咗6000萬利是,因為新抱懷孕,佢就連佢公司嘅1500名員工都派每人一萬蚊利是.如果我係徐子淇,我就會生夠一打益街坊.
徐淑敏
本來被人叫做咪神嘅徐淑敏(Suki)而家已經開始俾人叫佢做「媽媽咪」,因為佢由結婚到而家已經有三個女,但係有消息指其實佢一向都恨追仔,所以大家可以肯定佢遲啲一定會再有咗!
徐熙娣
同徐子淇一樣嫁入豪門嘅徐熙娣(小S),由2005年結婚開始到而家已經生咗3個女.唔知會唔會同徐淑敏一樣想追個仔呢?不過佢老公經常都惹官非,唔知又得唔得閒追呢?
蔣麗莎
46歲嘅陳浩民啱啱喺社交網上載咗張一家人慶祝生日嘅相,仲留言:「生日快樂順順利利健健康康快快樂樂…愛你.」原來係咁個月佢老婆蔣麗莎已經懷有第4胎,意思係陳浩民下年又會再做爸爸.佢哋2011年結婚後到而家已經有兩女一子,而家又再多一個仔,唔怪得網民都讚佢好生得.


text:
cheong1129 2017-6-30 07:15 AM
給各位忠告:小心德x駕駛學院油塘伍師傅本人對車真系完全無概念,諗住考個車牌旁下身,跟住去德x報左個十五堂plan諗住吾夠再加,跟住佢學校就叫我跟個黃師傅,但系原來個黃師傅又外判左比個伍師傅...惡夢開始
頭十至十二堂:其實一開波呢個82歲老野已經串77,我見佢年紀都大,唉...我心諗可能個個師傅都差吾多甘咪試下先,開頭因爲我真系無概念,所以佢搵左個海旁爛地比我dou左成十堂,當中9Up多過揸,佢吾系up你揸到點wo,系up埋佢之前d學生點呀,成日話你學十幾堂得除非你系超人啦甘,其實我心諗你學校出得十幾堂plan你都要系十幾堂入面教晒我野先啦,到時吾熟加堂又另外一回事,跟住我打比一開頭學校叫我跟既黃師傅,甘佢又話學車系要循序漸進,甘我問番佢如果我系報十幾堂你到考試前都教吾晒甘點?佢系甘e又話吾熟好難去下一步呀甘,心知不妙我就上網check下呢兩條友原來都比人開晒名屌,跟住我打去學校佢話油塘系得佢教要轉就轉去9龍灣先有師傅,每堂要用成4個字揸番去油塘學,甘我梗系吾啦,所以又繼續跟住佢先
第十三到二十堂:我7月13考車,由4月開始學,6月有半個月無學,由6月20號左右開始學番,不過我問過人地泊位掉頭都好快教完,好多都系一開始就教,系我果個吾知點解甘撚奇怪十幾堂都無提過,好啦我打去約第十一堂,跟住個黃師傅好驚訝甘話你7月13考喇wo,應該學吾切,可能要延期,跟住我話仲有成3個禮拜,學密d咪得,其實我個心不停安慰緊自己可能真系自己資質差先教得甘慢,因為都已經騎虎難下,之後開始上第十一堂啦,個伍師傅一上車就口upup又話咩我淡淡定懶懶閒以為十幾廿堂得呀,又比之前果學生學左成42堂先得呀,又話你都好渺茫呀甘,跟住佢就話無辦法啦我而家教你斜路開車,跟住先學掉頭再學泊位,當時個黃師傅有提及油塘有3條考試路線我系一次都無揸過既,又用左兩堂去學個斜路開車,一如以往9Up多過做,例子:佢有次系甘叫我踩腳掣啦,甘我吾知系咪個個都知腳掣系指邊個,甘我問佢腳掣即系踩油門定極力子定個brake呀?跟住佢問番我你覺得呢甘?我話知我吾問你啦,佢話腳掣系腳掣手掣系手掣,我屌,跟住我用第二個方法問佢甘系咪即系brake呀,佢話梗系啦,甘基本都吾識,佢就系甘成日覺得人地會明佢講野,但系佢又吾諗我咩都識洗閪搵你學咩,之後呢幾堂都系學掉頭,過程又系不停9Up多過做,又話咩人地學咩一講完就識呀甘,我真系吾知系咪個個甘勁,我都算就想快學埋佢,終於有機會揸出街,第一次出街就系甘話你真系好弱呀又吾熟呀又乜又7,其實你都無帶我揸過出去我又點會熟呢?
上到第二十堂我真系燥能左,上完即刻打去德安一定要轉人,而家等覆,其實我覺得呢個師傅問題系成日以為人識你吾講學生又點識,如果個個講一次就識洗閪學甘多堂?仲有人地報得十幾堂plan你就應該系十幾堂入面教晒考試既野先再慢慢練,人地覺得吾夠會加鐘嫁啦,你就吾好預到個個學生都上40堂先得嫁,所以奉勸各位遇到佢地千其吾好諗住繼續學下睇下點,要即刻轉人,除非你覺得自己系天才啦
利申:我到而家都未學泊位同揸考試路線


text:
最好既組合:2峨嵋 1少林 1逍遙 1武當 1明教
峨嵋作用:+血lo 5洗講~_~(一定要2峨 因為入邊真係好難打 同埋回5切氣)
少林作用:引怪用打到慕容復果到仲好
如果冇裝抗石就要搵少林硬食果招變態既冰天雪地 我試過就係佢果招冰天雪地
全組人死晒 所以少林作用好大
逍遙作用:逍遙既地雷5會比慕容復反彈 同埋果招畫地定人既時間都幾長
可以定箸boss(雖然boss會無敵-_-) 但係峨嵋會易d補血
武當作用:定人 果招如封似閉好勁下 定人果陣可以比人打
同埋武當基本上係天龍隻game最高攻既門派但係衰血小-.-
明教作用:同武當差5多...但係明教比武當好在血多
第一環:玩家要係河葉用功輕飛去中間既大艦
e個時侯如果有其他同伴仲未到大艦
就5好同呼延豹對話 因為同佢對話後會出現敵人
最好等齊人先 第一批既敵人有業二娘同埋雲中鶴
e個時侯先引佢去左手邊既船頭打(因為段延慶出場位置係中間)同埋如果業二娘,雲中鶴
其中一個人死左 就會出現段延慶 所以最好令業二娘,雲中鶴同一時間死亡
但係峨嵋要睇箸呼延豹npc 因為佢一死就會失敗 又要重新打過....
第二環:e環算係最變態既一環....
果到會有4坐塔係到分別有連弩塔(2坐),守禦塔(1坐),治療塔(1坐)
連弩塔:修復後 5秒對敵人發動1次攻擊
守禦塔:修復後 5秒對敵人做成僵硬(減低速度60%)
治療塔:修復後 10秒對我方回復血量
(注意~~~~~d塔修復左可以比敵人攻擊的 一但被摧毀 就5可以再修復)
好la講晒d塔點用 就可以講點打la
分別會有24批既敵人
會有d木人出現 木人被殺死後會講(我要爆炸la)最好e個時侯走開 5係會比爆到好傷
如果木人跌左包包 全部人都會汁!!!
因為佢入邊會有修復木材 作用係用來修復我頭先講既塔
第三環:要搵一個npc 同佢講野就可以入秘道直達慕容復
一定要入秘道!!!!!!!因為用第2條通道行會有d塔係到(敵方既)
d塔會不停攻擊 (基本上你有10萬 5洗30秒你就可以返天堂~_~)
入左秘道入邊la 會有4個boss係到(先清細怪)
果4個人公冶乾,鄧百川包不同,風波惡如果攻擊其中一個
甘其他3個人就會跑去攻擊你(最好等齊同伴先)
基本上係甘多
打慕容復la
如果段譽跑過來同你出六脈神劍 5好打佢同埋王語嫣
只要王語嫣同埋段譽冇受傷 甘佢果招野得個樣 5洗理
e個時侯少林最好扯到慕容復佢去秘道果到打
大家要留意慕容復佢20秒就用一次(斗轉星移) 5秒反彈所有攻擊
仲有招冰天雪地......(冇先兆一定要好小心)
打到慕容復一半果陣 分2組人 一組打王語嫣
因為王語嫣會用(指點江山)比點名玩家會超級破綻 被攻擊會成大5倍!!!!!
最好少林拖箸慕容復 而1個峨嵋去幫手打王語嫣 1個留係原地幫少林補血
一見到有黑雲 大家就要用係第1環既悲酥清風解藥 5係會比人定身 5郁得
有小小分享:如果有2公婆入去打 而果2公婆之中有峨嵋 甘峨嵋千奇5好用天長地久
因為一用果招 甘就5分鍾用5到起死回生求人la
仲有 係燕子塢入邊出竅 只會係門口 5會被送去地府
[ 此帖被風靈兒在2008-12-04 14:41重新編輯 ]


text:
关于宋姓的姓氏来源说法为下:
宋氏,是中国古老而又辉煌的姓氏之一.起源于三千一百多年前的周代.周代的开国之主周武王,是一位以仁德著称的圣君.他举兵功伐嗜酒好色,暴虐无道的殷商纣王,纣王兵败自焚而死,他就代有天下,开启了周朝八百七十四年的皇祚.
周武王之所以被奉为仁德圣君,自有他的过人之处.在他许许多多为后世塑立典范的德行中,又以他得国之后的念念不忘与汤祚的延续一事,最受后世敬仰.
周武王在君临天下之后,以仁德为怀,不但没有对前朝的王室"赶尽杀绝",免贻后患,反而为了奉祀商汤,把一大片土地封给纣王的儿子武庚,其爵位还是整个封建制度中最高的一级--公,地位尊贵而崇高.这就是春秋时代宋国的由来,也是此后中国宋氏的起源.
不过,宋氏固然是源自以国为姓的宋国公族,但却不是纣王的直系血脉,而是纣王的长兄微子启的苗裔.微子启是殷商帝乙的长子,商的始祖契,又是帝喾高辛氏之子,帝喾又是黄帝的曾孙,这样追溯下去,宋氏应该是光荣的黄帝直系子孙.
宋 [简体笔画]7 [部首]宀 [姓名学] 笔划:7; 五行:金
以下名字由系统自动生成,并非全吉名字,因个人喜好,文化,及审美观不同,不一定能够符合您的要求,更多的是为您提供一些起名方面的思路和参考;
宋姓男孩宝宝名字:
宋仁桓 宋夕翼 宋堂晔 宋咏泷 宋章歆 宋将郝 宋辉铂 宋语晖 宋贞冠 宋棠丞 宋茗贤 宋开迅
宋犍秦 宋至玉 宋吉旨 宋旖锐 宋卓焘 宋修凡 宋祥硕 宋史倡 宋霖温 宋冀利 宋逸君 宋竣扬
宋珮旖 宋奉卫 宋陌珝 宋翔本 宋岚佟 宋哲呈 宋登元 宋儒升 宋皑超 宋丰信 宋弈尉 宋健基
宋辰梧 宋轲茗 宋奎弛 宋奥卲 宋齐将 宋贞青 宋翱雄 宋文仲 宋榕汐 宋彭兴 宋威伟 宋晋淇
宋源咏 宋尚才 宋豫进 宋明理 宋墉翌 宋锐吾 宋益宣 宋少湘 宋友景 宋毅辛 宋统瑾 宋聪暄
宋钎彦 宋焘圣 宋颜今 宋长敬 宋瀚坤 宋权珅 宋启先 宋加凯 宋英赤 宋奇品 宋竹辰 宋翼轲
宋龙锦 宋力晖 宋驰成 宋韦泷 宋江启 宋玉桦 宋奇铉 宋锐栋 宋智昭 宋原至 宋淇亘 宋梓陌
宋扬济 宋玄高 宋其霖 宋烨楠 宋迎政 宋琼圳 宋奥可 宋翱开 宋乘佳 宋弘悟 宋秉勤 宋诚奎
宋坤君 宋奉居 宋震珉 宋统玮 宋懿义 宋将登 宋才仕 宋纲铠 宋允珝 宋玹龙 宋钊力 宋和驰
宋印谷 宋思豫 宋筠基 宋华义 宋皑鸣 宋秉欧 宋举轩 宋茗劭 宋庭贞 宋瑭珝 宋千尚 宋弛奥
宋亮玮 宋豫轲 宋昌桦 宋汉梧 宋陌尧 宋卫致 宋颜元 宋玉泓 宋康烨 宋胜洪 宋齐奉 宋军仪
宋汇学 宋佳钧 宋硕名 宋冀誉 宋轲乘 宋枫琛 宋伟皖 宋润晔 宋奎肃 宋烨荣 宋湘骏 宋金予
宋赋迅 宋杰萧 宋兆智 宋圳悟 宋进豪 宋珉靖 宋远强 宋欧境 宋涵秉 宋宝丰 宋越程 宋兵沛
宋均桤 宋晟尤 宋肃高 宋鸿崴 宋孟秋 宋讯墉 宋坤正 宋煜祺 宋基建 宋育林 宋傲弘 宋弛齐
宋易利 宋穆永 宋华陌 宋新行 宋谷皑 宋承千 宋信峰 宋森赋 宋逵杰 宋翌圳 宋罡进 宋梧珉
宋钦城 宋德佟 宋千桓 宋骅铂 宋震帝 宋凡煌 宋仲聪 宋皓思 宋卫统 宋里翎 宋修铭 宋楠倡
宋圳名 宋轼阳 宋桥珀 宋祥百 宋华联 宋咏豪 宋景丰 宋延锋 宋希明 宋梧文 宋业珽 宋宇中
宋汎秦 宋晓恺 宋隽济 宋丞弘 宋学宗 宋圣锦 宋傲钧 宋昊维 宋梓秋 宋太贞 宋衡冠 宋桤谊
宋姓女孩宝宝名字:
宋翔玟 宋越颖 宋雨立 宋玲京 宋朝韵 宋音霄 宋鹭夕 宋蓉本 宋齐越 宋益珍 宋雯西 宋曲珣
宋汐科 宋景蓝 宋姿颍 宋慧洪 宋晴汝 宋暄英 宋静春 宋颖沁 宋若媛 宋韦宇 宋羽栖 宋尚芪
宋晰琼 宋韵皑 宋纭皎 宋霄玉 宋剀青 宋钰婉 宋帆缦 宋聆娥 宋轩舒 宋珂桓 宋冰千 宋虹允
宋小嘉 宋珑扬 宋楦枫 宋婻廷 宋婓语 宋妘韶 宋谷莘 宋品新 宋莺依 宋楠雅 宋淇春 宋童筠
宋孜俞 宋美翔 宋轲妘 宋枫菡 宋媛诩 宋琀钰 宋舒婷 宋成妤 宋玫铭 宋夕茜 宋新琪 宋晶靖
宋淑迪 宋婉希 宋梓匀 宋泰灵 宋翔琰 宋清影 宋盛岚 宋秀雯 宋亮辰 宋千汐 宋贞易 宋婷苹
宋成思 宋迎潞 宋轩阳 宋珑婷 宋扬婧 宋琰佟 宋音映 宋媛苛 宋喧翎 宋亚初 宋如颍 宋依瑾
宋花盛 宋燕皑 宋聪韶 宋阡歌 宋希荔 宋伊芷 宋瑛茗 宋千娥 宋莹沛 宋斐京 宋之品 宋纤如
宋俪香 宋诩霄 宋名纯 宋誉迅 宋荧汎 宋煊剀 宋喻夏 宋昭兰 宋绚诚 宋芩千 宋鸯铭 宋灵倩
宋璐纺 宋陆新 宋汐钓 宋逸眉 宋雪姿 宋如誉 宋旖均 宋婧蔷 宋奕昭 宋夏燕 宋泓雯 宋依颍
宋尚昕 宋珑嫣 宋怡棋 宋宠绮 宋阳苛 宋莘芸 宋娴亚 宋敏妹 宋玮岚 宋浩辛 宋沛泰 宋芪月
宋清妞 宋煊恒 宋越璐 宋迅陆 宋孜汐 宋翎逸 宋艺雪 宋美如 宋丰旖 宋迎婧 宋吉奕 宋翔夏
宋丽迎 宋莺娴 宋青若 宋西荣 宋婓空 宋蓉千 宋凯夏 宋宁芊 宋淑眉 宋奇格 宋丹雨 宋红浩
宋秋鹭 宋彤妤 宋伊航 宋娉可 宋帆谊 宋靖齐 宋欧晶 宋梅之 宋越瑶 宋亚纾 宋芃婧 宋陆芩
宋陇沄 宋怡丽 宋诚莺 宋迪青 宋甜西 宋彗婓 宋莹蓉 宋睿凯 宋宜宁 宋珣淑 宋姿奇 宋蔷丹
宋清格 宋媛珂 宋琦芪 宋琰纭 宋菡纺 宋语洪 宋荧玲 宋莹凯 宋颍彩 宋萧之 宋宝月 宋纤匀
宋瑶方 宋西昕 宋米文 宋羽聪 宋逸丹 宋映鸿 宋韦轩 宋成夏 宋汎钎 宋希梅 宋蓉绚 宋潼茜
宋阡雪 宋茂迎 宋喻喧 宋棋清 宋敏媛 宋焉琦 宋晰琰 宋雯菡 宋婷语 宋新荧 宋楠莹 宋煊颍


text:
上星期有報紙爆出大家嘅童年美食「四方果啫喱」原來已經停產一年,好多網民都話,「又一個童年回憶破滅」,覺得好可惜好想再食.其實有不少兒時經典零食已經消失咗,你又知幾多?
我哋一齊回味下那些「童」年嘅味道,睇你食過幾多樣!
經典零食 1 : 四方果啫喱
首創日期已無從查考,但喺香港銷售近20年,最初由牛奶公司生產,1997年左右牛奶公司向雀巢公司出售股權後,改由雀巢營運.
細細個一去超級市場都會叫媽媽買四方果啫喱返屋企,每次都諗好耐要買咩味,因為小孩總是貪心的!最傳統口味有士多啤梨,黑加侖子,青檸同荔枝,近年仲推出咗新口味「忌廉梳打汽水」,仲有用飲管吸啜新食法添,好可惜官方稱或會影響健康為理由而停產.
有人話年初嘅時候仲買到四方果,記者近日去過幾間百佳同惠康,放開啫喱嘅雪櫃已經冇咗四方果嘅蹤跡,反而轉咗賣日本同韓國牌子嘅啫喱.
宜家超級市場只係淨得日韓啫喱賣,取代咗四方果.
經典零食 2:絕版巨星雪條
嘉頓出品嘅三色雪條,有彩虹碎糖,雲呢拿味同西瓜味雪條混合而成.以為食落好奇怪咩,但竟然出奇地match!佢外形其實同宜家嘅手工雪條差唔多,不過價錢平過手工雪條成條街!
經典零食 3:消失的香口膠 黃箭白箭
以前冇咁多香口膠牌子,最記得一定係箭牌香口膠!當年有3款口味,白箭同綠箭都係薄荷味,但後者較甜,仲有黃箭水果(香蕉?)味.想當年,小朋友嘅我最鍾意黃箭,因為味道係最甜,但現時黃箭白箭經己絕迹香港,只有綠箭香口膠有得買,不過再唔係一條條獨立包裝喇.
經典零食4:最早期薄荷糖 嘉綠仙
當年嘅嘉綠仙係好似宜家eclipse薄荷糖咁出名,身邊朋友總會有人袋住一盒旁身,之後出咗迷你嘉綠仙,仲方便攜帶添!
「係嘉綠仙至夠勁」係當年深入民心嘅Slogan,你仲記唔記得?
經典零食5:暴暴飯焦
香港著名食家蔡瀾喺1990年代中進軍飲食業,推出暴暴飯焦,聽個名完全唔知係乜,拆開佢銀色包裝先知原來係肉鬆米餅!肉鬆米餅有推出唔同口味,如紫菜味等等,但都係原味最好食!
經典零食6:女士最愛減肥雪糕 TCBY
TCBY係美國乳酪雪糕,TCBY意思係「The Country’s Best Yogurt」,以保健,唔油膩做gimmick,人稱「減肥雪糕」,曾經係全球發展超過3000家專賣店,不過TCBY已經徹出香港,想回味就要去美國至有.以前Logo係綠色方形字體,宜家變咗粉紅色Logo,好陌生呀.
以前綠色舊Logo.
宜家Logo變咗粉紅色.
當年嘅廣告都好新穎好搞笑,分別有香港小姐冠軍李珊珊同台灣女星吳辰君出演,你有冇印象呢?
大家知唔知係香港邊度仲有得買呢d經典零食?有嘅話記得話畀我哋知!


text:
係我既飲食約食飯既餐廳LIST當中, 頭三位必定包括有泰國食物餐廳既, 因為我有時都喜歡食香口同重香料既食物, 所以我覺得泰國食物係不錯既選擇~
上星期又有飯局, 今次仲係我發板添~ 其實都有食過唔同既餐廳, 但係呢間餐廳俾我既印象好深刻, 因為佢既食物食都好大碟, 加埋的朋友個個都好"刷得", 所以大家都聽我意見, 放心咁交俾我啦~
今次我選址了為於灣仔既新泰東南亞餐廳, 其實佢於個多月前才搬到現時的地址, 所以之前有去食過野既朋友留意已經搬左新地址了~
言歸正轉, 去到餐廳朋友已經差不多到曬了, 快的ORDER食物先~ 好彩朋友都可以食少少辣, 所以我地都可以放心叫.
第一道食物就係冬蔭公, 令大家流曬口水了~ 個人唔太可以食辣, 所以開頭都有的擔心唔OK, 點知一係唔飲, 一係真係打從心底裡講: 太好味啦, 香料唔重仲要辣度適中, 非常開胃, 仲有, 大家睇吓隻蝦真係好大隻, 隻蝦既蝦膏仲有濃濃既冬蔭公味, 酸辣適中!
飲左碗冬蔭公開左個胃, 再黎就係蜜糖燒肋骨, 坦白講呢樣食物既靈魂係個醬料之外, 其實都燒得好入味; 再黎就係我覺得幾特別既一樣食物 - 蛹蝦! 咁大舊既? 外型咁得意既? 點食架? 唔理啦! 一口食落去, 內裡原來有蝦, 配合埋酸辣醬, 加埋香口既質地, 好有趣既搭配呀!
再黎就係我好LIKE既燒牛仔骨, 入口好鬆化好JUICY, 真係可以食完一舊再食多舊呀!
咦! 咁生猛既係咩黎? 好似有腳咁......原來係香芒軟殼蟹米紙卷黎, 呢款食物失色左少少因為的軟殼蟹唔太鬆化有的"林", 所以呢款米紙卷同平時個的唔太驚喜, 不過呢款食物既賣相(好似有四仔腳仔咁生猛~) 就較特別既.
之後就係我等左成晚既 - 泰式生蝦啦! 蝦肉好彈牙, 仲好鬼大隻添~ 而個醬汁酸酸辣辣, 同的蝦好PERFECT MATCH! 相比起冬蔭公, 佢既辣度係比較重的, 而個醬汁好野味好醒胃, 令我食指大動添!
食左濃味食物, 清清地食返個蒜蓉炒貴妃苗先, 好好味呀~ 唔知我奶奶可唔可以試吓整呢~
再黎就係紅毛丹肥牛卷; 平時食紅毛丹係飲紅毛丹冰個時飲同食既, 但係同埋肥牛卷既呢個食法幾得意, 個感覺好似食菠蘿炒牛肉既感覺, 而佢上碟既時侯顏色好豐富, 不過我覺得個汁幾多, 如果可以減少的就更加好了.
跟住呢個咖喱紅星斑真係唔係講笑, 個咖喱汁真係好濃, 加埋個印度酥餅.....嘩! 停唔到口呀! 點解個酥餅可以咁鬆化架? 同個咖喱汁夾到冇人有........而個紅星斑好方便呀! 因為佢已經切好一舊舊, 所以食個時好方便, 一口紅星斑, 一口酥餅, 真係食得開心, 食得滿足呀!
坦白講已經好飽好飽, 但係見到呢個香芋焗飯真係不能抗拒, 食少少囉~ 個汁又係好好好味~ 而且的芋頭好林, 好似食緊薯仔一樣~ 而由於肚既空間有不足, 所以佢比我打包了返屋企, 第2日食都仲好野味架!
而係每一餐飯都要食甜品是常識吧~ 所以又點少得呢個泰式甜品拼盤呢! 滿足曬女孩子鍾意試唔同款式的願望呀~
呀, 忘記左講, 我地叫既飲品都好好味, 個椰青又大又甜又多肉, 而我飲既青檸冰係有原個青檸係內裡架! 真材實料呢!
今餐好滿足呀! 食埋今餐要同肚皮做TREATMENT啦~


text:
星期二果日去 Louisa office 同佢上完堂之後,我哋就去又一城 join 埋學完溜冰嘅妹妹 Genevive 同 Frankie 一齊去食飯,今次 Louisa 就揀咗去 Amaronie's Little Italy 度食意大利菜,上次我同 Winnie 去唔成呢度食,今次終於有得試喇,真係多謝哂 Louisa!
入到餐廳,果然好似 Miss 形容咁 "黑",不過又未之於會瞓著覺!!
牆上的大餐牌.
Waiter 首先拎嚟餐前麵包伴意式油醋汁,個香草包好好食呀,我都已經唔知食咗幾多喇!如果無記錯,好似總共添咗 3 次.
Frankie 幫我同 Louisa 影相時,因為影咗好耐,所以 Louisa 話我哋嚿麵包就嚟索滿哂醋,酸到唔食得!
同 Arthur 影番張相先!
姨媽同姨甥女幾好,攬到實影相!
呢 "碗" 雜菜湯足夠成枱人飲喇.
Louisa order 嘅飲品,唔知叫咩名,等佢自己嚟到先講番啦!不過佢話俾我聽係無酒精成份,仲有椰汁 o添.
嘩,好大碟炸洋蔥絲呀!不過呢個小食就差啲喇,應該因為太多人嘅關係,廚房唔夠時間再翻炸,所以食落啖啖油.
乜乜忌廉汁青口 ( 因為唔係我點菜,所以唔知叫咩名 ),好好食噃,特別係個忌廉汁,好香濃.
Louisa 話要影吓隻肥嘟嘟嘅青口喎!
呢個係芝士焗薯片.我知道面頭鋪滿哂芝士,所以我已經專登 "畢" 個底啲薯仔嚟試,但都係頂唔順,食得芝士嘅人應該覺得好食嘅.
我一直都好想試 risotto,所以專登叫 Louisa 點一個俾我試,佢就揀咗呢個鮮雜菌 risotto.我以為食落口會好有 "生米" feel,但點知係好 "粉" feel,好似蒸蘿蔔糕裡面啲粉唔熟咁樣,Louisa 話應該唔係真 risotto,之前食過都唔係咁樣.不過個味道就調得幾好.
乜乜火腿意粉,啲 basil 味好香,不過碟粉就比較膩,食完成口都係油!
食完哂主菜,就梗係要 order 個甜品先至叫做完滿嘅一餐啦!呢個 tiramisu 係 Arthur 點嘅,一送到埋嚟,個個就急不及待咁舉起匙羹 "畢" 嚟食,食到剩番咁多先至記得未影相.啲酒味好濃,可能因為呢個關係,所以唔係好食到芝士味.
你睇,Arthur 食得幾開心,連剩喺碟上面果少少都唔放過,好似我咁有衣食.
最後 Louisa 就幫我 order 咗杯咖啡,我揀咗杯 mocha.原來係連埋件小型 biscotti 一齊上 o架,不過我影相果陣就唔知道 ( 因為佢匿咗喺杯後面 ),所以無影到囉!杯咖啡好香濃,好滑,而 biscotti 就好香橙味,又鬆脆,好夾.
今次呢餐食得好開心呀,之所以開心唔係因為唔駛出錢,唔係因為食到意大利菜,唔係因為食到我想食嘅 risotto,而係成餐飯個感覺好好,好開心,好 warm,自從媽咪離開咗之後,我都再無呢種感覺好耐,喺今次呢餐飯就搵番少少感覺,可能因為果晚好多人一齊食飯,好熱鬧啦!加上 Louisa 都係煮得之人,所以同佢一齊食嘢可以一齊研究味道,煮法,廚師手勢等等,第二個就唔得喇!
其實平時喺 Louisa 屋企食飯都好好 feel,真係好似一家人咁,我當咗 Louisa 同 Frankie 係我父母, ( 雖然佢哋年紀做唔到我父母,但我一廂情願當係 o架啦,呵呵!) Arthur 同 Genevive 係我細佬妹咁,好有 "家" 嘅感覺,所以每次唔駛話要食到啲咩好餸都可以好有 feel,好開心,真係好羨慕佢哋有一個咁 warm 嘅 family,希望佢哋每個人都能夠好好珍惜對方,一直將呢個溫馨家庭維持落去.


text:
同女友行街
如果你以為我會寫同女朋友行街幾可憐幾慘,你就錯啦!
其實對男人嚟講,同女朋友行街,有時係一種好好嘅舒壓活動.
無論你個日有咩煩惱,心情有幾唔好.當你同女朋友漫無目的係街上閒逛,好自然會將所有唔開心野擺埋一邊.
聽佢講下無聊嘢,聽佢鬧下邊個八婆幾咁八婆.其實佢講咩唔係最重要,去邊都唔緊要,只要有佢喺你身邊一齊行,你就會覺得好放鬆好舒服.
好多人以為女人先需要男人俾安全感佢地,其實男人都好需要安全感.
而同女朋友行街正正可以令男人得到呢種「安全感」.因為只有當你同女朋友行街嘅時候,你會知道係嗰一刻,可以咩都唔洗理,放低一切凡塵雜務,只需全心全意陪自己心愛既人穿梭大街小巷.
男人行街同女人行街好唔同,女人行街可以行兩三個鐘唔知買咩(或者咩都想買).
男人行街喺出門口之前已經好清楚自己要買咩,求其換件衫搭車出旺角信和買完坐番返車返屋企,加埋都唔洗半個鐘.
彷彿女人天生就鐘意行街,就算明知自己糧尾無錢買嘢,佢地都會想睇下過下心癮.
女人行街,重點係行.好似變返三歲細路女,見到咩都開心大發現咁.你好少見到兩個麻甩佬會因為見到一個新出嘅得意手機殼而咿嘩鬼叫跑去人地店鋪門口.
但女朋友就算見到無聊嘢都開心一餐,見到佢咁開心,潛移默化之下你都會好自然被佢影響,連你都開心埋一份.
最後你陪佢行街,唔只係為咗佢開心,反而係佢令到你開心返.
柳臣曾經以為情侶要氹對方開心一定要花好多心機,精心設計做曬棟篤笑又或者山長水遠睇紅葉落霞.但原來只要佢喺你身邊,就已經會令你開心.
另一樣陪女朋友行街嘅必經階段,就係發掘你嘅潛能.平時作為死毒宅廢青既你,一同女朋友出街,就會發現自己係幾咁多才多藝.
因為你除咗係「自動揹袋拎嘢機」之外,仲係「得意嘢偵探」,以及「防走光防撞車人肉氣墊」,同埋「人肉導盲GPS」外加『「件衫著得你好靚啊」評論員』.
必要時,你仲要做埋佢嘅「獨家政治評論員,科學解說員,爛GAG王,手機及其充電器保管員」等等等等,真係七十二變都唔止.
同女朋友一齊越耐,你可能會開始覺得煩厭,甚至感情會變淡.好正常.因為你已經漸漸忘記咗嗰種同女朋友一齊行街嘅療癒感覺.
作者:柳臣
Facebook:https://www.facebook.com/柳臣-802134759816720/


text:
今日嘅星期六,天朗氣清,真係一個好啱玩嘅日子呀!不過無奈因為要返工,仲要返全日,所以真係想去邊都唔得.真係好羨慕啲星期六可以返半天嘅朋友仔,唔知幾時我可以呢?
講返今日先,今日放工返到屋企,見個天氣仲幾好,加上又想帶小小豬去放吓電,所以近近地就落樓下公園仔玩啦!
今次我地仲放埋車添,當然....係我地推小小豬啦,佢仲未可以踩到部車呀~
一落到公園,即刻要去玩滑梯.依個大膽豬唔洗人陪,自己急急腳咁走去玩呀~
依個傻仔仔,去每一個公園都鐘意玩依啲轉轉轉,真係唔知有乜咁好玩呀...哈哈哈~
我地仲放BUBBLE,其實係因為我鐘意玩BUBBLE,所以基本上我地落親公園都一定玩BUBBLE.不過....我冇迫小小豬,睇吓佢都玩得幾開心,遺傳左我貪玩性格~
原本小小豬都想繼續玩小滑梯,不過當時在場有好多大哥哥係度玩捉迷藏,所以小小豬都唔肯行過去.但就因為咁,小小豬又有新嘢玩,就係上左個大滑梯,個大滑梯仲係轉轉嗰隻,真係估唔到小小豬咁大膽,教左一次之後就識得自己爬上去玩,佢都好利害咁來來回回三十次,玩都塊面仔紅卜卜~
有得玩嘅小小豬就係最開心呀~
哈哈....見小小豬玩得咁開心,真係令人都會開心晒,所以我成日都話小小豬係我地嘅開心果(當然佢百厭發脾氣時就唔係咁講啦...哈哈)!


text:
前度嘅嘢,你話掉唔掉好?
就算女朋友唔發爛渣,話你仲keep住前度嘅送俾你嘅嘢,當你搵返收埋咗好耐嘅前度定情信物,你都會疑惑究竟掉定唔掉好?話晒你哋都曾經真心鍾意過大家,呢啲物件代表住你哋成長嘅過去,同埋開心嘅回憶.但另一方面,你認為舊情人已成過去式,屬於那人嘅物件又點解要留返喺度呢?人係要放低過去向前看,你更擔心俾身邊嗰個,知道咗你仲keep住前度嘅嘢,又會諗多咗.咁你話,前度嘅嘢,掉定唔掉好?
1 同前度一齊養嘅寵物,你話點掉?
好多鍾意小動物嘅情侶,都會一齊養寵物,無非係想提早試下為人父母嘅滋味,叫吓自己做爹地媽咪.但養寵物之前真係要三思,同生仔一樣,唔好為生而生,為養而養.好多情侶一齊養寵物,幫佢改個名,一旦唔好彩分咗手之後,咁究竟邊個嚟養返先?大家對隻寵物都有感情,是但一方都會唔捨得.又甚至乎係,每次見到隻寵物,都會覺得篤眼篤鼻,因為會諗返起唔想記起嘅前度.養寵物嘅責任係一世嘅,同前度一齊養嘅寵物,你話點掉姐?
2 貴重禮物一係還返俾人,一係繼續用
前度曾經送俾你嘅貴重禮物,你話還唔還返俾佢好?如果你覺得還返會心安理得啲,就還返俾佢啦,但收唔收就係另一回事.有人甚至會還返筆錢俾前度.如果你又唔介意,佢又唔介意,咁咪繼續用.如果你身邊嗰個介意,就唔好主動提啦,費事以為你俾壓力佢,一定要佢送名貴禮物,講心唔講金㗎嘛.
3 情信,分手信,心意卡,一係你就掉咗佢,否則唔該收好
唔好猶豫啦,情信,分手信,心意卡呢啲寫滿肉麻情話嘅物件,念情嘅話睇多1次,就掉晒佢啦,留嚟都冇用.如果對你嚟講,呢段感情仲有收藏價值,就收密少少啦.
4 合照你就掉咗佢啦唔該
不過,合照你就掉咗佢啦唔該,俾現任發現可大可少,何況宜家有電腦有得上網,要搵返張合照有幾難呢?不過我勸你就狠心少少,做人最緊要向前看,身邊人嘅感受點都係最重要嘅!
有興趣可Like/Follow
Facebook Page: JJ Man
Instagram: jjman.c / cookingjj


text:
今次抽到Y-TRIM一酪纖瘦身乳酪,真係好期待收到^.^
因為我自己本身好鍾意食乳酪
但就未食過即沖乳酪@.@~~~
所以都覺得幾神奇^.^
加上,見到港鐵都有賣廣告就更加想試
今次有得試食真係多謝iTrial同Y-TRIM^.^
今次就試食左4日,共11包
宜家就分享下成效同味道啦^.^~~~
好快星期日就收到一大袋^.^
拎出黎分別有1盒禮盒裝同1盒貨裝
打開就發現有好多現金券同宣傳單張
而且仲多左包試食^.^
1共有11包
我係食之前睇左產品手冊,了解食用方法同成分
分別分左頂全餐同頂半餐成效
而且仲列舉左一D食物的熱量 等人可以參考一下,可以調節自己飲食的分量
打開左就發現原來好方便
因為有晒用具^.^
為左睇下入面有咩食材
用碗倒出黎睇下^.^
見列有D糙米,杏仁,乾果,葵花子
感覺都幾豐富
加左水,好快就溶晒 由於我加多左水,所以比較稀
但食落真係幾好味^.^真乳酪一樣,酸酸甜甜
第1次,我試左食2包頂全餐(午餐) 食左2包真係有飽感,覺得啱啱好 唔會太飽,唔會餓
但去到5點半-6點就開始肚餓@.@
於是食左包乳酪,就決定改食頂半餐的方法
頂半餐的方法效果真係不錯
因為冇咁快覺肚餓,而且飯前食真係可以令自己減少左正餐的分量
而且因為有糙米乳酪口感脆卜卜,而且可以咬下D乾果
令人容易有飽肚感
而且真係好方便,加水到圖示
撈暈就可以食
今次就比較杰身,我覺得稀少少好味D^.^
試食左4日,就真係覺得便便暢通左
但瘦就冇瘦好多,條腰只瘦到3 cm ^.^
可能只係食左4日 不過都係個好開始


text: 32歲「小背心」李彩華(Rain),近年轉戰大陸拍劇,吸金力強,有傳o依家已經有4層樓兼身家過億.由負資產到億萬富婆,Rain事業順風順水,不過感情運就唔多爭氣;直至3年前,有傳Rain秘撻過氣「新五虎」何遠恒,仲俾傳媒影到男方登當入室入李家,不過富婆Rain就死口話只係朋友關係.3年過去,圍住Rain身邊氹氹轉嘅,依然係呢位何生,二人除咗早排孖住去澳門睇黎明演唱會,日前下晝4點,記者又見佢哋喺銅鑼灣百德新街出現.當時Rain單拖喺車上面玩緊電話,過咗10分鐘後,就連人帶車去附近一間酒店往接何遠恒.上咗車之後,再駛去中環長江泊車.話晒中環人多車多,Rain當然要補補妝,畫番個樣先落車.16歲入行,喺圈中打滾16年嘅Rain,衣着品味向來都比較獨特,佢當日個look,黑色單膊工人褲,shocking pink T裇,螢光綠平底鞋,加埋頭上嗰頂「卡娃伊呢」嘅米老鼠帽,徹徹底底出賣佢嘅少女心.拍埋脹咗幾個碼嘅「Uncle何」身邊,少女Rain當堂回春!之後佢哋兩個喺中環行街,Rain全程頭耷耷.行到置地附近,Rain就去咗整頭做colour,約兩,三個鐘頭之後,兩人再合體,未幾發現記者,二人誇張光速彈開,一個上斜路,一個匿入後巷.雖然分開行,但就keep住㩒電話,似係約緊喺邊會合.男未婚女又未嫁,做咩事咁驚豬?Rain之後接受《蘋果》訪問就話:「哦!冇呀!嗰日去咗整頭,做colour之嘛!之後約咗啲friend食飯.我不嬲打扮都好young,我啲friend都叫我『百變小公主』,不過工作嘅時候梗係要有style啲,其實我都好young㗎!」咦!冇解釋點解咁閃縮喎!不過據知,何遠恒o依家做緊有關高智能科技嘅建築行業,聽個名好似好好搵咁噃!其實李彩華已經到咗適婚年齡,問佢有冇結婚嘅打算?佢就話:「真係冇喎!0依家大家都好忙,有得忙梗係忙咗先係咪先!正如我所講天主已經安排好所有日子,等佢安排」


text:
尋晚照我地原定嘅計劃,去左NEWAY唱K自助餐慶祝,原本只可以唱3個小時,但唔知係唔係冇乜人關係,佢地竟然冇吹我地走,最後我地都唱左差唔多四個鐘,我地一行四人都玩得好開心呀!
根本上都係我地3位女士唱哂,因為大肥豬原本有好多歌都唔識唱,或者係佢唔鐘意唱歌啦~~所以佢嘅任務就係聽我地唱歌同食野.不過我都揀左幾首合唱歌同佢合唱,唔洗咁悶嘛!
講番個自助餐先,佢需要冇CEO嗰間咁多選擇,不過佢地嗰D野食都番得好快.佢地D三文魚先勁,每次排隊都俾有五,六片,仲要都幾厚身同新鮮.我仲幾BUY佢地個SERVICE,因為佢地有好多STAFF好主動成日都話幫你拎上房,又問你有冇落醬汁,真係幾細心呀!我地個個都食得好飽呀!
我覺得依間雖然冇CEO咁新同冇獨立廁所,但其他地方都OK呀!所以如果下次仲有機會,都會考慮去依間呀.
我地唱完K之後,LULU妹就建議番屋企打四方城,其實我唔係好識打,不過見咁高興,同埋我地打得真係好細,只你一蚊兩蚊....就玩吓啦!
一開頭係LULU妹贏左先,佢同嘉汶表妹都輪流食糊.....我咪得個俾字啦~~不過到最後.....竟然係我做左大贏家,我總贏左19蚊呀!
哈哈!尋晚真係玩得開心啦~~


text:
一 個 人 要 入 醫 院 嘅 時 候 , 就 梗 係 病 到 五 顏 六 色 , 六 神 無 主 , 所 以 我 特 登 喺 度 整 份 claim 醫 療 保 險 嘅 check list 俾 大 家 , 方 便 大 家 辦 理 醫 療 保 險 索 償 .
入 院 前
記 得 睇 下 自 己 份 保 單 , 屬 於 大 房 病 床 , 半 私 家 病 房 , 定 係 私 家 病 房 嘅 級 數 . 如 果 攞 住 份 半 私 家 房 嘅 保 單 , 入 住 私 家 病 房 , 就 會 賠 得 好 唔 足 架 啦 , 詳 細 情 況 可 以 睇 吓 我 篇 醫 療 保 險 二 .
住 院 期 間
醫 療 保 險 索 償 表 格 第 二 部 份 , 要 由 主 診 醫 生 填 寫 , 醫 生 巡 房 嘅 時 候 , 記 得 交 畀 佢 , 出 院 嘅 時 候 醫 生 就 多 數 會 填 好 架 啦 . 咁 就 唔 使 出 院 後 要 專 登 去 診 所 搵 佢 填 , 浪 費 大 家 時 間 , 仲 可 能 會 有 額 外 收 費 忝 .
如 果 你 自 己 有 一 份 醫 療 保 險 , 公 司 又 幫 你 買 一 份 , 可 以 攞 定 兩 份 表 格 俾 醫 生 填 , 第 一 份 唔 夠 賠 , 第 二 分 都 可 以 補 上 .
出 院
出 院 時 記 得 攞 收 據 , 同 埋 Lab Report 副 本 . 如 果 你 想 claim 兩 間 保 險 公 司 嘅 話 , 記 得 叫 第 一 間 做 完 claim 之 後 , 退 翻 晒 啲 收 據 俾 你 , 等 你 可 以 同 第 二 間 claim. 通 常 在 claim form上 tick 一 個 格 仔 就 得 架 啦 .
Claim 呢 啲 醫 療 保 險 係 有 時 限 嘅 , 一 個 月 至 三 個 月 內 要 提 交 索 償 表 格 , 視 乎 唔 同 保 險 公 司 . 千 祈 唔 好 Hea, Hea 下 hea 下 , 啲 時 間 就 好 快 過 架 啦 . 即 使 你 文 件 唔 齊 , 都 可 以 交 左 份 claim form 先 , 等 保 險 公 司 開 咗 File, 之 後 再 補 齊 文 件 就 得 架 啦 .


text:
一講薯條大家會諗起咩呀?M記薯條嘅香味?定係茶餐廳下午茶嘅炸髀薯條呢?雖然薯條畀人嘅感覺只係一個配角,不過呢個世界上就有人幫配角開page,仲要個個post都千字文咁樣樣,將薯條變成主角!嗚哇,「我係薯條控」版主同毛毛講起食薯條嗰種興奮,就好似毛毛聽到打8號波唔使返工咁呀⋯⋯
「點解你咁鍾意食薯條先?」
鍾意食薯條唔奇,但鍾意食薯條鍾意到特登經營一個page嘅⋯⋯毛毛都係第一次見.到底點解呢位薯條控咁鍾意食薯條呢?佢話冇得解,自己由細到大都好鍾意薯仔,總之任何薯製品都係佢嘅飛佛啦!
佢同好多人一樣,一開始接觸薯條嘅地方係M記,仲有法蘭西餐廳.愈食得薯條多,佢就愈覺得薯條好慘,點解薯條成日都畀人放埋一邊做配菜啫?或者大家唔會為咗食薯條而刻意去一間餐廳,但佢會.
「喂,不如你試下開個Page吖!」
其實薯條控未開page之前已經喺自己facebook account開咗個叫「另類生活-i love potato」嘅相簿嚟寫食評.一開始佢只係好簡單咁寫幾句,隨住佢越出越多post,佢亦越寫越詳細,詳細到一班朋友叫佢索性開個page嚟寫飽佢吖笨!就係咁,薯條控決定為薯條開page,同廣大市民推介一下廢青價嘅高質薯條!
「你講!點先稱得上係好味嘅薯條?」
有睇過「我係薯條控」呢個page嘅朋友仔都知,薯條控寫嘅食評詳細到不得了,除咗性價比評分,連選擇性質都話埋畀大家知.「既然開得page,就要做到最好!」薯條控用堅定到不能再堅定嘅眼神望住毛毛講.
講到底,點先稱得上係好味嘅薯條?薯條控表示,其實好容易就會知道店主有冇用心整薯條.首先睇外觀,唔可以太燶同太油,望落要乾身,連張吸油紙都盡量唔好有太多油漬,兼且仲要擺得企企理理!嗱,做齊以上幾點係會有⋯⋯4分嘅(5分為滿分) .至於口感呢,實心係基本,而擺耐咗都仲keep到溫度嘅就仲有得加分𠻹!
食薯條呢件咁簡單嘅事,喺薯條控眼中變得一啲都唔簡單,佢話每星期出一個post係對網民嘅承諾喎!雖然薯條控有時忙到即日食即日出稿,但佢從未試過拖稿或甩稿.唔知大家又有冇對一啲嘢好執著,執著到一定要做到完美先會安樂呢?
「點解我好似未聽過你話啲薯條難食嘅⋯⋯」
喂,點解喺你個page入面睇嚟睇去都係得中上評價嘅薯條㗎?乜冇難食嘅薯條㗎咩?薯條控話,薯條就好難整得難食嘅⋯⋯就算真係有,佢都會連寫都唔想寫啦.其實薯條控開呢個page都係想話畀大家知,食薯條可以有好多選擇啫~所以劣評都係留返畀劣食家寫啦.
「可唔可以幫我寫返篇鱔稿呀?」
話「我係薯條控」係薯條KOL應該冇人有異議,不過佢就話自己唔會食免費薯條,同絕對唔會寫鱔稿!咁當然,假如有機會嘅話,佢都想接下同薯條冇關係嘅廣告啦,畢竟食咁多薯條都要經費㗎嘛.
(如果大家食到正薯條,又想薯條控寫下食評嘅,歡迎隨時inbox佢㗎.)
薯條控每次都會帶埋自己個招牌出動
毛毛後記
毛毛覺得薯條控好熱血,同埋好幸福.毛毛同佢做訪問嗰陣,佢面上嗰個幸福樣真係幸福到唔知點樣形容畀大家聽⋯⋯毛毛最記得就係佢講過:「如果配菜做得好,主菜都唔會差得去邊.」所以毛毛一於跟住「我係薯條控」個map嚟搵飯食㗎喇!(唔怕話畀大家知,喺未做訪問之前,毛毛一直以為薯條控個個星期食薯條一定成面暗瘡,但實情係,佢啲皮膚仲好過毛毛囉_.)


text:
2014年11月30日星期日
又整素薑醋
每次醃好鹹蛋之後,總會留起兩,三隻嚟整薑醋,今次都唔倒外,不過呢次煲薑醋就加多咗兩樣食材:黑背木耳同黑豆.
其實上網 search 關於素薑醋嘅資料時,大部份都會用到黑背木耳同黑豆,我估係因為木耳嘅膠質可以代替豬手;而黑豆嘅蛋白質就可以代替雞蛋.
2014年11月29日星期六
再做甘筍蛋糕
早幾日整海鮮粉絲沙律時要用到好多紅蘿蔔絲,反正都開機刨絲,順手刨多少少留番嚟整甘筍蛋糕.
醬油麴叉燒
2014年11月28日星期五
梅州綠豆餅
原來阿馳剛 join 了短程美食團到梅州玩,我問佢邊度係梅州,喺邊度,佢都講唔到俾我聽,真係激鬼死!!
佢喺梅州時食過一樣叫綠豆餅嘅嘢,覺得好好食,於是就搭個導遊叫商店現成即做.新鮮即製嘅綠豆餅係軟身嘅,有啲似老婆餅,要 20 日內食完.佢話如果唔要即製的話,啲餅係硬嘅,仲可以擺到好耐㖭,聽見都得人驚哦!!
2014年11月27日星期四
海鮮粉絲沙律
呢幾日天氣都好暖,仲有陽光,趁天氣都仲係熱,整沙律食都唔緊要.
呢個粉絲沙律超簡單易做,係切青瓜絲同紅蘿蔔絲比較嘥時間,我就無理咁好氣喇,掟哂入部 food processor 度就攪掂,之後用越南經典魚露汁 nouc nam 撈勻就食得喇!
2014年11月23日星期日
AeroPress Coffee Maker
早幾個月搭巴士時,睇到個節目有位咖啡師教沖咖啡,佢用一個叫做 AeroPress 嘅器具嚟沖,我越睇就越覺得好熟口面,好似 Ernest 媽咪上次送俾我嗰套咖啡套裝,於是返到屋企就即刻要驗證一下,果然真係!!
2014年11月20日星期四
雜菜薯蓉批 Veggie Shepherd Pie
我成日都對 shepherd pie 呢個名好感興趣,點解會咁叫嘅呢?喺我心目中,pie 係指用個 crust 做批底,將鹹或甜嘅材料放入,之後再入爐焗,好明顯呢個 shepherd pie 個外觀唔係咁啦!另外,點解會用 shepherd 呢個字呢?唔通呢個批真係由牧羊人創出嚟?
近排上網睇地獄廚神 Gordon Ramsay 嘅《Ultimate Home Cooking》,今次唔係要教煮高級精緻菜式,而係教煮一啲比較簡單嘅家庭菜,包括早,午,晚三餐,每集節目最正就係煮晚餐時,要佢四個仔女分別入廚幫手,”迫” 佢哋學識一啲基本技考,就算最細嗰個都要學揸刀切嘢,咁就唔使怕佢哋連水幾時滾都唔識啦!
剛好其中一集教整shepherd pie,原來正宗係用羊肉嚟整,咁就所以用咗 “牧羊人” 去命名.連牛都怕食嘅我當然就唔會用羊肉煮啦,今次試整連肉都唔用,整個素菜批吧!
2014年11月14日星期五
新鮮熱辣黃豆餅
印尼發酵黃豆餅都買過好幾次,一入到店內就即刻走到去雪櫃,點只搵勻都唔見有得賣,真係好少會咁,次次去到都見到有好多放喺度,於是走去問啲職員有冇得賣,點知佢叫我擰轉身睇睇,原來放咗喺對面啲紙皮盒上面.我問個職員點解唔放雪櫃內,佢話啲黃豆餅啱啱做好,仲係熱嘅,如果未攤凍就放入雪櫃的話就會變黑,果然拎上手都真係熱㗎,買咁耐都係第一次買到新鮮熱辣出爐嘅黃豆餅.
2014年11月12日星期三
木瓜雪耳果仁湯
呢期成日同 blog 友謙盈媽媽 “撞餸”,早前大家都不約而同整咗芋頭紫米露,真係撞到應一應!今次又同佢撞木瓜雪耳,不過佢係用嚟煲糖水,我就煲湯.
2014年11月11日星期二
純素布朗尼 Vegan Brownie
整西式烘焙點心,幾乎必定會用到雞蛋,因為可以起到乳化作用,方便各式材料融合.但如果撞啱食齋日的話,咁就無得食囉!
睇番本 vegan “天書”,有個 brownie 嘅食譜都唔錯,做法亦好簡單,好似整 muffin 咁將濕料倒入乾料內快手拌勻就攪掂,一於試試吧!
睇番本 vegan “天書”,有個 brownie 嘅食譜都唔錯,做法亦好簡單,好似整 muffin 咁將濕料倒入乾料內快手拌勻就攪掂,一於試試吧!
2014年11月10日星期一
老將終於要退役喇!
真係越窮就越見鬼!
呢季開始電費同差響都無咗政府補貼,要自己交番,一下子又多成千蚊支出;上個月好友結婚,買禮物又用過千;呢個禮拜部洗衣機漏水情況越見嚴重,睇住呢頭入水,嗰頭就流番出嚟,水位根本都未達指定標準,都唔緊要,最弊係我要不斷拖地索水!!一個人一個禮拜先開一次機洗衫,仲要係低水位都俾多咗佢,咁你話我有得幾多件衫要晾呀!?所以呢幾個月基本上用嚟拖地索水嘅時間仲多過晾衫嘅時間,前幾日情況仲突然加劇,想唔換機都唔得啦,咁又唔見咗 $3000 喇!!
2014年11月3日星期一
免炸吉列南瓜薯餅
訂閱: 文章 (Atom)


text:
家居保應該邊個買??
-
jkchu
有個單位諗住租俾人,想幫個單位買份保險,
咁份家居保究竟係業主買定係租客買?
-
boting
業主買啦,有咩事起碼可以自己claim先啦
-
cheungtom
其實兩個都可以買,只不過保障既野同埋條款有D唔同
-
eva
兩個都買就最安全
-
fhosdihf
你係業主就自己買啦,有事起碼自己可以claim到先
-
girlsclub
你係業主就買返業主個份就ok,租客個part你就唔駛理
-
@jkchu
其實業主同租客都需要買, 因為兩者保嘅唔同, 業主基本上保嘅係間堅業主負責嘅部份, 而租客主要係保自己用品. 所以兩方面為保障自己, 各自買一份, 一年唔需要好多錢.
-
yumic19
咁業主保包咩?
-
@yumic19 其實業主主要係包爆水管, 如果本身有提供家電, 都包, 簡單講, 任何嘢租客入住前已有嘅都係業主. 而租客嘅, 基本上係包租客自己嘅財物.
-
girlsclub
一般既家俬家電都會保埋,我買mXig,保埋租客拖欠租金
-
唔好攪錯, MSIG係唔保租客唔交租. 同埋呢D保嘅嘢唔多, 唔太實用, 租客拖交租賠償首要係
- 業主要採取法律行動 +
2 取得法庭判決 +
3 法庭判咗一個月後亦未收到租金
乎合以上3項, 先有機會獲得賠償, 上限20,000. 唔係賠足所有租金俾你, 即係如果個租客係法庭判決一個月內交, 無得claim之餘, 重要蝕埋律師費.
- 業主要採取法律行動 +


text:
17 AUGUST 2010 (TUE)
今日約好左私家醫生返去醫務所覆診,睇吓我個傷口之外,亦都幫小小豬個健康同黃疸情況.
有小豬媽同LULU妹陪我一齊去,為怕我整到個傷口,所以一個幫我抱住小小豬,一個幫我拎住大大個媽咪袋,所以我都好輕鬆.
抱住小小豬我地當然唔去迫地鐵,所以就搭的士去銅鑼灣.話事話依排都真係成日搭的士過海,冇辦法啦..之前因為肚仔大大怕迫親,今次又為左小小豬,不過相信都係最後一次啦...哈哈!
上到醫務所,等左一陣就到我地見醫生啦!
醫生先幫小小豬檢查身體,經過一輪檢查,醫生話小小豬身體好好,就連黃疸指數都繼續下降.我成日都好驚自己唔識照顧小小豬,攪到佢唔舒服,聽到醫生咁講,都真係放心晒呀!之後醫生就幫我做檢查,我個傷口及身體進展情況都唔錯.
雖然傷口好好,不過我就有另一個問題,就係由小小豬出世至今都已經有七日,不過仍然未有任何谷奶嘅感覺,所以同醫生傾過之後,都決定放棄餵母乳.雖然都有啲唔開心,不過都冇辦法,唯有俾多啲心機用奶粉餵小小豬,等佢到可以吸收到好好嘅營養啦!
睇完醫生又飛的士返屋企,返到屋企係小小豬訓覺時,小豬媽就幫小小豬扮阿拉伯王子~
不過,原來小豬媽咁打扮係有原因,雖然房個冷氣位係唔會直接吹到小小豬,但怕房入面嘅冷氣吹到,所以用紗巾仔包住,擋吓啲風,唔好吹到個頭仔.哈哈...真係攪笑之餘又幾好哦!


text: (新增回應)劉愷威同大陸女星楊冪於2014年結婚,婚後誕下女兒小糯米,但兩夫婦各顧各拍劇,經常分隔兩地,見面機會少之有少,只係大時大時節先會見小糯米一面.今日竟然有網民影到楊冪現身南京一間母嬰保健院,相中見楊冪戴住帽同口罩,全身包到冚,行動都幾閃縮.該網民仲問點解會去新生兒病區呢?係咪要同小糯米添個弟弟或妹妹?不過,有唔少人質疑楊冪同劉愷威咁少機會見面,如果咁都可以造人成功,咁就真係「百發百中」喇!但亦有人懷疑係同楊冪有9成似嘅替身啫.楊冪工作室今日承認相中人係楊冪,但就冇回應係咪有咗,只解釋楊冪跟住要拍一部有關醫護題材嘅電影,為咗做多啲準備,所以專登去醫院體驗生活,仲話﹕「為更好的理解角色努力,很投入很開心,身體也棒棒的,謝謝大家關心了.」「小糯米」嘅爺爺劉丹今日喺將軍澳出席處境劇宣傳,提起孫女佢即刻笑咪咪,話拍劇唔使開通宵,所以每日返到屋企仲可以見到孫女同佢講聲Good Evening,丹爺話﹕「幾開心,幾冧.」有指楊冪現身母嬰院,劉丹話﹕「佢成日捱夜,check吓身體係應該.」想唔想再抱孫?丹爺哈哈笑話﹕「唔到我話事,隨緣啦,唔會催,有一個湊住止住癮先.」大家都讚劉愷威好孝順,丹爺就一時感觸咁話﹕「我爸爸媽媽走咗之後,有時都諗佢哋喺度時自己係咪做得唔够好,所以我成日叫年青人孝順父母.」


text:
3 DECEMBER 2013(TUE)
話咁快就又到左結婚紀念日,唔覺唔覺原來都已經做左大肥豬太太六年啦!
由小小豬出世開始,我地成日都話帶埋小小豬一齊去慶祝,今年終於可以做到,三口子開開心心去慶祝啦~
今日行程雖然簡單,不過就好豐富!
首先大肥豬下午放假,陪我一齊去接小小豬放學, 之後就開始我地個慶祝活動啦!
大肥豬先帶我地重遊香港公園依個重要地方,因為我地就係依度註冊~
依張相係小小豬幫我地影,估唔到又影得幾好哦...哈哈哈~
之後我地見仲有時間,所以就帶小小豬去兒童樂園玩吓,不過因為天黑黑了,所以影唔到相呀~
我都係第一次去香港公園嘅兒童樂園玩,原來嗰度個樂園真係好大,分別有好幾層,唔同種類嘅玩樂設施.今日時間少少,都玩唔晒,搵日一定要帶小小豬再嚟玩過呀!
其中有一樣小小豬都都不知幾鐘意,就係依個約三層高嘅滑梯~
開頭我地都以為小小豬會好驚,唔肯玩,點知佢一見到開心都嚟唔切,來來回回都玩左唔知幾多次呀~
夠鐘啦...我地去醫肚啦,大肥豬帶左我地去港島香格里拉酒店嘅Cafe Too食自助餐,依度我都係第一次,啲嘢食勁多種類,仲勁新鮮呀!(唯一就係貴左啲啲啦,不過大肥豬話又唔係成日食,所以豪一次啦)
依度都只係其中一部分好美嘅嘢食,仲有好多熱食我地放唔晒出嚟同大家分享呀~
勁推介小籠包,真係十個好味,我依個小小籠包控同大肥豬加加埋埋食左十幾隻呀~
開餐啦~
小小豬見我地成日行出去拎嘢食,佢又話要出去睇吓哦~
可能係臨近聖誕,所以場內小朋友可以有得去玩抽獎遊戲.唔係個個都有份,小小豬好叻仔抽到一份呀~
之後就到小小豬至愛環節,就係去食雪糕,佢仲好叻叻咁自己ORDER呀~
小小豬真係好為食,食唔停口呀~
食完仲玩陣小禮物~
之後就再去食多次雪糕呀,平日都唔係成日有得食,見今日係重要日子,放縱一吓食兩杯啦~
好明顯小小豬係唔滿意佢嗰杯係咁細啦~
最後嚟杯餐飲,就完成我地嘅自助餐之旅啦~
今日依個自助餐我真係食得勁多嘢,可以話係由頭食到尾,我自己都覺得我好利害呀!不過啲嘢食又真係好正,加上人又開心,所以真係唔覺唔覺食多左,又肥多幾磅啦!
最後係酒店下嘅聖誕樹影相,咁就完成我地周年結婚活動啦~
今日真係玩得勁開心,當然除左好節目之餘,小小豬係食自助餐時個表現又真係十分好又好合作,所以又係時候俾十個叻佢呀!
大肥豬仲話見小小豬依家出街食飯都係咁安靜又合作,所以話帶佢去多啲食自助餐添.
哈哈哈...係就好啦....因為我又有機會可以去玩玩玩食食食啦(最大得益者應該係我)!


text:
總裁避之則吉嘅航空公司,一早寫咗,所以最多不斷loop,有再update你.今日講下最憎嘅機場.
其實你知道總裁最憎mud嘢,就會估到.唔錯就係排隊,唔係話排隊唔好,要打尖,而係見到人龍就怕.
因此最憎嘅機場少不免就係人龍機場.因場呢方面其實暫時無能問題,雖然因航都係避之則吉. (其實我都唔知點解會避因航,但真係唔鍾意定點.)
所以倒數第三應該係JFK,因為真係試過一落機就排隊排隊,好多人,外國護照條隊都排餐懵,早上落地,出到NYC都已經係中午,真係避之則吉.
然後另一個就係LHR,希斯羅機場或者野邊機場,又係超多人,BNO有時仲要當你係 Other Passport,所以呢,又係避之則吉,上次去某州只能出,入乾脆係岩士達覽入好了.
但呢世人都唔會再去嘅應該係 CDG,煞爹高機場或者無創意嘅會叫戴高樂機場,出又麻煩,入又麻煩.首先出去你真係想辦法買定車飛,RER櫃台有排高.
入就林住國際機場可以抖下用英文(當年法文無咁精準).個 Airo Fransu 個check-in Staff 竟然可以聽到英文就同隔離吹水,慢慢做,講下佢個仔噠噠噠噠,咁都得,真係要啤佢先咗快啲,真係一句̌「Merci Beaucoup」.
所以父母由歐洲表示要去巴黎,岩士達覽落飛機,Thayls 火車入,Eurostar出,煞爹高機場,你去埋我果份.


text:
Hiendy 家訪交流室 ( 2010年12月號 之一 )
編輯 & 圖片: Pepsiman
文字: 豬賓
經過上次造訪完AV曾近榮lulu sir之後,筆者與Pepsiman再到家住距離 lulu sir不遠的KK網友(網名 gundamfix2005)作一次家訪交流,玩機之餘再討論下 AV與家庭之間嘅微妙關係.
二人世界
KK 與太太家住牛池灣,兩口子住在大約600呎之單位當中.家居陳設很企理,而且非常簡潔,唔講唔知 KK 在此已經住咗三年多,屋企保養得非常之好.家訪當日,温度雖然有二十幾度,但係上到去 KK 屋企一啲都唔覺得熱,仲有陣陣涼風從窗口吹入,KK 跟住就講:係呀,呢個單位嘅坐向好好風,平時唔係咁熱嘅日子都會開住窗嚟爆機,而且從未收過投訴添.Pepsiman聽完之後,不禁嘆咗三聲,然後 說:KK,你真有福,揾倒一個咁好嘅屋苑,同埋有咁好嘅鄰居,真係恨都恨唔倒!但係Pepsiman之後細細聲同我講:當日我都係咁同D網友講無俾人投訴 過有幾幸福,點不知開口中,仲要係接二連三添,希望 KK 唔會步我後塵啦!
器材列表
AV Amp: Denon AVR-2809 PC: Oyaide Tunami, HDMI: SAEC-810, BDR MK3 Mini Pits
BDP: Pioneer LX-52 PC: Nanotech #302, HDMI: WW 6.0 Starlight, FE Cerabase
Int. Amp: Luxman L-507u PC: Oyaide Tunami, RCA: Tara Labs RSC Prime M1
前置: Audio Pro Black Peral V2 SC: Sound from heaven President X(black) double run, BDR MK 4 Cones & Mini Pits
中置: KEF Cresta 2 SC: Sound from heaven President X(black) double run, BDR MK 4 Cones & the Discs
後置: Mirage Nanosat
SUB: JL Audio Fathom f-112 PC: CSE L550R, WW Oasis 6
TV: LG 42″ Plasma
PB: Bailiyin G&W 806
環繞聲調校
KK 嘅影院空間約為8呎乘7呎,梳化貼牆擺放,梳化左邊為窗門, 右邊為飯廳,前中置放在影音櫃上面,超低音在影音櫃右面,單元面向皇帝位,後置就放響梳化椅背兩邊.KK 表示,有時睇戲睇到啲槍戰場面時,前面啲聲好朦,但後面啲聲又太搶,唔係好夾聲.首先沿用 KK 嘅設定去試下精武風雲同蜘蛛俠3.聽完之後,Pepsiman表示,中置嘅聲音好焗促,高音有啲暗啞,啲聲每每到中置出嘅時候,都有啲凹咗落去嘅感覺.後 置搶耳嘅原因係因為低音單元呎吋太細關係,好多低頻都出唔倒,所以高音會顯得特別突出,同埋後置放得太低太近耳仔嘅關係,吓吓在耳邊爆會使到聆聽者覺得唔 舒服,而且會好有耳筒feel添.正因後置嘅擺位比聆聽者嘅耳仔水平還要低,觀眾得一位時還好,兩邊後置聲都可以清楚聽倒.但係多一位朋友一同觀看時,問 題就會出現了,一邊嘅後置聲會被鄰坐的朋友擋住,大大影響了聽感和聲音嘅連貫性.
Pepsiman就問 KK:點解唔將對後置掛上牆呢?
KK就回應道:入伙時未有將喇叭線入牆,而太太亦反對在牆上鑽窿,所以唔可以掛上去.試過想揾後置腳架,但揾來揾去都只係揾倒啲同張梳化差唔多高度嘅腳架.
最後;KK都係放棄咗將對後置喇叭掛高嘅念頭了! Pepsiman亦問到 KK 以什麼方法去校聲,KK表示:只係做咗一次自動音場校正,然後依照自己嘅口味去加或減各聲道之音壓,並沒有借助其他儀器去調校.於是乎,Pepsiman 就開着事先帶嚟嘅音壓計,然後坐響皇帝位去量度一下各個聲道之音壓,發覺前面三隻喇叭嘅音壓都唔同,所以睇戲時就覺得啲聲邊大邊細了.首先 Pepsiman先將中置於AV Amp 裡面嘅音壓校到0 db,再以音壓計量度中置喇叭所出嚟嘅音壓,得出嚟嘅數值就會記低,然後各聲道嘅音壓,就會依照剛才中置所得出嚟嘅數值,調校到各聲道嘅音壓一致.由於後 置喇叭距離太近關係,先前試機時Pepsiman已經覺得好夠聲,所以就無需再加大音壓了.有感中置同後置出低頻時有點吃力,而有隻咁有質數嘅 JL 十仔就無謂浪費咗佢啦,原先各聲道分頻點為80Hz,Pepsiman將中置分頻點調高到100Hz,後置調高到110Hz,十仔 set 110Hz,AV Amp EQ方面再作適當嘅微調.再試番先前兩套戲,聽感上,中置同後置啲聲變番厚,音牆亦都連貫番,再無邊大邊細聲嘅情況出現,後置因為得到JL十仔所發出嘅低 頻墊番住,搶聲嘅情況已經有所改善,唯一係中置高音暗啞嘅問題始終解決唔倒,睇嚟………..呢隻中置好快會同 KK 講拜拜架喇!
影音分家
KK 一直都揾緊一對可以影音兩用嘅喇叭,取代現時用緊嘅 Audio Pro 喇叭.KK 覺得呢對喇叭聽歌時好薄聲,唔夠圓潤.既然一場嚟到,就希望我哋可以比啲意見.聽完兩首歌之後,感覺上聽女聲還可以,但係一聽到管絃樂就出現問題喇,聲音 唔開揚之餘,中頻仲十分朦.Pepsiman 就指出,問題可能出於喇叭線唔夾嘅原因,建議 KK 可先問朋友借條喇叭線番嚟試下先,無需急於去更換前置喇叭.其實;兩聲道同AV,根本就係河水同井水嘅關係.聽歌嘅喇叭,係要聲音甜美,分析力强.至於睇 戲嘅喇叭,簡單嚟講首要係條件係要爆得.從設計概念上,兩者已經有明顯嘅分別,硬要去揾一對多用途喇叭,最終得出嚟可能兩頭唔到岸.因為 KK 隻中置喇叭都差不多夠期嘅關係,筆者就建議 KK 不如換曬全套 Mirage 喇叭嚟睇戲,作一個影音全面分家.一來 Mirage 喇叭體積小巧,方便擺位.二來唔會出現唔同牌子喇叭唔夾聲嘅情況,KK 表示會認真考慮一下.
大畫面會好聲啲咩?
睇戲畫面大啲會好聲啲,聽落就真係幾搞笑.KK 聽完 Pepsiman講呢句野都唔係好明點解!Pepsiman便說:畫面太小,就會影響睇戲嘅投入感,就以筆者家中的組合為例,睇[功夫熊貓] 天山吊橋一幕,飛虎女比大砲從左面踢到右面,响我家感覺啲木板聲斷幾下就完.响網友 ryanenen 屋企度睇個大銀幕,聽到啲斷木板聲延伸到很遠,音效完全可以配合到個畫面,投入感自然大大提高,如果唔係咁,筆者都唔會比人笑响ryan 屋企睇 Jason Bourne 會避玻璃啦! Pepsiman 補充:觀看者因為要兼顧眼前嘅大畫面,因此對聲音嘅敏感度會相對地降低,同時由於大銀幕兩邊貼近左右前置,聲音自然亦可套入畫面之內.試諗吓,喇叭擺放距 離10呎,但只睇14″電視,你叫觀看者點會覺得大炮fing繩繞一圈嘅效果吖!觀看 KK 嘅屋企,其實都有條件裝投影機,只要將現時梳化後的客房打通,已經可以得到超過十呎嘅空間,足夠建立一個投影機私人影院. 當然,呢個大 Project KK 一定要寫份詳細計劃書比老細啦!
女性係AV 最大嘅敵人!?
早前有網友都討論過相同問題,借家訪又同 KK 討論一吓.其實好多網友都覺得自己嘅另一半唔識聽咩叫做好聲,其實事實剛剛相反,女性對聲音不知幾敏感,只不過佢哋係好怕一啲聲音動態大嘅片種,你一開佢 哋一定會話好嘈,叫你細聲啲.呢啲,只不過係推銷嘅手法唔夠好而已,你試下開隻佢好鍾意嘅歌星嘅演唱會比佢聽吓,反過來叫你大聲啲都有可能.依家 KK 嘅另一半,已經開始同佢出去試聽吓其他網友嘅組合,其實咁樣已成功咗一半.相信;KK 距離要建立一個終極私人影院嘅時間不遠了.
後記……
常言道:獨樂樂,不如眾樂樂.玩 AV 其實唔係一件壞事,只要多加同家人溝通,了解大家之喜好,揾倒一個玩機嘅平衡點,與民(家人)同樂,可能一件原本屋企人好反對嘅事,變成一件大家都開心嘅事,何樂而不為呢?


text:
話咁快又到咗開學日,唔止學生哥傷心,連我呢個打工仔都覺得好悲哀,因為開學係意味著將會有多一倍以上嘅人同我一齊逼巴士同埋超級塞車.好不幸地今朝我去第二個站搭巴士嘅時候已經無晒位要企,然後有個大媽掛住㩒電話,當咗我隻手係扶手,其實只要佢同我講句唔好意思,我就算數,點知佢無,仲要用佢美麗嘅秀髮不停掃我隻手,我真係勁想鬧爆佢,但又淆底,你知啦大媽發癲真係好得人驚,一陣有人拍埋片就弊.
其實有諗過唔扶住個扶手,但又唔得,因為一定會企唔穩,想轉位?更加無可能,因為朝早搭巴士返工係迫過沙甸魚罐頭,有位企已經算好好,有時架車滿人飛站連上都上唔到,搞到遲大到.企門口位係最慘,本身頭頂已經係咁畀風吹住,然後每個站都會有人落車,左邊嘅人要落車,右邊嘅人要落車,上層嘅人又不斷湧落嚟,個個都話「唔好意思」然後就逼開你,好似個波咁畀人左踢右踢,久唔久仲會有人發出唔耐煩嘅「摺」一聲,覺得你好似阻住個地球轉咁.
唔係話無辦法解決以上問題,早半個鐘出門口咪唔逼囉,行到總站搭咪唔逼囉,搭的士唔搭巴士咪唔逼囉,但其實打工仔根本無得揀,因為放工返到屋企已經好攰,加班嗰啲更加唔使講,心身疲憊,食完飯可能已經好夜,再用少少時間去放鬆自己,打舖機或者玩吓 Facebook,已經係深夜,到咗第二朝,一定係未瞓夠,所以正常都會拖到最後一分鐘先出門口.我見過有人攰到企喺巴士都瞓得著,以前我返 agency 嘅時候都試過,因為連續幾日零晨先收工,所以頂唔住企喺度都瞓到,通常一瞓著就會突然腳軟,跟住嚇到醒咗,然後再瞓,再腳軟,再嚇醒,不斷 loop.
其實我由細到大都有努力讀書,雖然過程比較轉折,但最後都叫做勉強碌到入大學.細細個已經聽大人講話讀到大學就得架喇,條路點都易行啲,好彩我都無抱太大期望.剩係睇 jobsDB 都已經知咩事,十份有九份都要你有幾年工作經驗,唔係咩大 title 喎,係普通 junior marketing officer 都要,當然仲有一堆話歡迎 fresh grad apply,保險同 financial planner 囉,一係就 trainee.要擠入呢個社會大學,唯有先接受呢度嘅遊戲規則,由低(人工)做起,千其唔好信嗰啲咩大學生平均起薪點.
呢個社會大學「除了壓榨,還是壓榨」,一蚊人工,要你做足十蚊,其實有時我唔明點解啲老闆可以咁殘忍,成日要員工加班到零晨去趕起份 job,但係人工又唔見有得加.佢哋究竟知唔知道人唔係機械人,係需要休息?捱咗幾年之後,就有啲 bargaining power,可以嘗試脫離呢啲不人道嘅公司,不過都要睇彩數,好工真係唔係咁易搵,人工,福利,工時,工作內容,老闆同事好唔好等因素都有影響,正常唔會樣樣如意,好多時要取捨,例如要錢定要時間.
所以學生哥們,好好享受你哋在學時期嘅生活,唔好再諗咩贏在起跑線上喇,因為出到嚟社會大學有排你跑,病都要照跑,分分鐘要你連跑幾日無得瞓,當你跑到就快斷氣嘅時候,教練(老闆)嚟到,你仲要笑住同佢講:「我真係好鍾意跑步呀!教練我哋下一站去邊度跑呀?」
p.s. 其實我已經脫離以前瘋狂加班嘅黑暗時期,只係有時靜落嚟會諗,咁努力讀書同做嘢,最後又可以得到啲咩?我只係想有自己嘅屋企,點解好似仲難過登天?望住咁高嘅樓價,無力感真係好重……
Photo: Flickr user faungg’s photos
作者 FB:小盛女


text:
2015年3月25日 星期三
大便藏金 產量堪比金礦 政治時事,
大便藏金 產量堪比金礦
(本報綜合報道)糞便氣味「濃郁」,
2015年3月24日 星期二
日本雞蟲親身教路 日本叫雞時房內知識 政治時事,
以前都聽過啦,日本嘅性服務係唔招呼外國人嘅, 加上去旅行又好少單獨外出,今次出外公幹有一晚自由核突時間,咪上網search下囉~找到網頁專門介紹風俗店(有點似141),裡面有電話地址和囡囡介紹, 其實呢啲風俗店低調得嚟又好揚,雖然沒有五光十色嘅閃燈招牌,但係距離好遠都會見到十八禁的燈箱.
我今次去嘅係位於大板日本橋站附近, 膽粗粗入去問馬夫多數(五六間)都係話唔識日文冇得傾,本應打算放棄,但係見到對面街有四五間未行過,只好一試.真係皇天不負有心人,最後有一間裡面有一條女肯用英文和body language溝通先有著落,雖然冇得揀不過睇佢幅相都OK.
先要係店裏邊俾錢,1千入會,1萬帶囡上房60分鐘加消費稅,其實都唔太貴,大約7百幾.
叫雞撲嘢點解要識日文呢? 原因係條女入房60分鐘係任你玩的,唔會好似東莞桑拿咁樣自動波, 你鍾意摷又得,鍾意大力揸又得,口爆又得,深喉又得⋯不過係唔包吊,吊要比TIPS,我以為好貴,點知條囡開價都只不過係兩千日元,百幾蚊俾佢啦~她公司打電話來即係60分鐘好快就過,口爆一次吊一次,佢算係交足功課,起碼細佬滿足曬啦.
FACEBOOK連結:


text:
〝恩:
龍飛成招野有成3part咁多 昇龍霸有冇咁多part呢? 佢出完成招我都仲未出完 兩招野完全唔同靈活性
以前係冇得轉方向呀 依家有得轉 但係都係好難中打vs基本上都唔會用龍飛
根本hi一hi都死 又難中 真係滾個地就離開哂成個範圍再攻背都仲得
其實呢龍飛鳳舞本身就已經無乜防
既啦又難命中 基本上係無得格
仲改廢佢做咩呢:0)
首先,我只係提出昇龍霸同呢招野格擋能力一樣,指出你所講既所謂冇乜防同冇得格係錯
第二,你自己都話招野靈活性本身低,唔會係主打技,咁咪你自己睇情況睇下幾時應該出呢招囉.講真龍飛多段攻擊,格得嬴昇龍霸
第三,成招話改弱, 都係變左75%
實際輸出既數值係 145x3+291x2+364x3=2109
我將佢改做109x3+219x2+273x3=1584
第四,你所講既攻背,我追溯返我既記憶,只係記得有好多次d人想打背反被轉方向收手果幾下車爆
allin:
龍飛硬直咁多都係同昇龍擋系數值一樣?但昇龍霸就靈活咁多.仲有而家講緊平衡,理應同d出場率高既角比拼,拉近佢地既距離,好似迪倫邪鬼合戰果d咁,而家迪雲出場率已經唔高,你拎迪雲同米兒比較好難平衡到囉全部角色,最多單純拉近兩者之間既距離,btw點解冇人講下愛心轟炸?起手偏慢,唯一一招遠攻,又唔係射得遠,係咪有需要加長攻擊距離呢
傻hi有冇爬文嫁你
我都已經講過而家part1 d角冇乜點強化
後其迪倫撒卡呢d角就打算大大弱化招式攻擊力
幾時正係拎迪雲同米兒比較黎做平衡呀
而家純粹有人話龍飛難中,又話龍飛起手冇防
咁我先拎昇龍霸個格擋系數出黎講話其實龍飛冇話邊到特別低防既問題
我亦都講過打算保持每個角色威力2000以上技能 0~1種
1000~2000亦保持0~2種
除非係某d完全近戰型角色
唔係既話,不論角色,好多主力技我都打算保持威力係低於1000
愛轟起手係慢
但係威力等同你射兩個真龍波
仲要帶暈同吹飛敵人
你有冇考慮過愛轟呢兩個優點呀


text:
今日有一個特別節目,就係同小豬媽一齊約左BENBEN豬出嚟,一齊食午餐同歡聚一吓!(哈哈....因為小豬媽同BENBEN豬係FACEBOOK相識左,有時佢地傾計仲比我多,所以其實今日都係跟小豬媽出嚟呀!)
同BENBEN豬都係網上認識,計計下都應該有五年多啲啲,我地係小小豬出世之後嚟探過我地食過一次午餐,之後有啲嘢俾我又見過一次.雖然見面次數唔算太多,不過因為FACEBOOK關係,基本上可以話係日日見到,所以大家都會知道大家嘅嘅近好,所以對BENBEN豬嘅感覺就好似一位老朋友咁,所以我都好珍惜大家嘅緣份呀!
哈哈...老士嘢就講完,講返正題先,由於我地同BENBEN豬大家住嘅地點都相差幾遠,為左方便大家,就約係尖沙咀食午餐.其實尖沙咀我都比較少去,所以都真係唔知有乜好推介.就係我諗緊食乜時,醒起之後有位網友介紹左鄧麗君主題餐廳 - 甜蜜蜜新生咖啡店,見幾特別,係社企形式營運的,覺得都幾有意思,加上小豬媽又幾鐘意鄧麗君,所以就到這餐廳來試試啦!
一入門口就見到大大幅鄧麗君的相片~
周圍都佈置好多鄧麗君擺設呀~
一個位置擺放CD供客人試聽歌呀~
依度算係半自助形式,我地先去櫃台購票點菜,然後侍應就會把食物送給我地呀~
先嚟一個迷你沙津~
一杯玫瑰花茶~
我同BENBEN豬就食依款有機亞麻籽椰菜花忌廉蝦仁有機意粉,我覺得都幾好食,啲意粉好彈牙呀~
小豬媽就食依個日式鰻魚糖心蛋炒烏冬,小豬媽都話味道唔錯呀~
雖然今日係星期六,不過餐廳內嘅客人唔算多,加上環境又比較寧靜,所以就係依個咁舒服環境下,大家都傾得好暢快,真係可以話乜都講得一餐,唔覺唔覺原來我地都係入面逗留左差唔多三個鐘,真係三個女人一個墟,傾計傾都唔知時候呀~


text:
22 JANUARY 2016(FRI)
大家千其唔好俾我今日煲嘅嘢嚇親,桑寄生係對孕媽媽好好,我記得生完小小豬嗰幾日,老公都煲嚟醫院俾我當水飲.
當然今次煲一定唔係依個原因,因為桑寄生都仲有好多好處,冬天喝一碗桑寄生茶,可以行氣活血同滋陰養顏.所以趁今日凍凍地,煲桑寄生蓮子紅棗茶等自己暖暖身最重要~
桑寄生其實都真係又平又有益,係藥材鋪買一大盒二十蚊都唔洗,仲要可以煲好幾次,真係勁抵.
依啲好似柴支咁嘅東東就係桑寄生嚟,桑寄生其實對我地女仕養顏亦有顯著嘅功效,只要妳每星期連續飲2-3日,面色及皮膚一定可以保持紅潤~
今次依個份量就只係煲俾我一個人飲,煲左大約有3-4杯左右,咁我就全日飲用.材料有桑寄生約半飯碗匙,蓮子兩湯匙水,紅棗六粒及水1公升~
先將紅棗切片去核,連同桑寄生及蓮子一齊洗乾淨,然後瀝乾水份備用~
鍋內放至1公升水,然後將所有材料加入放入,然後開爐火~
用中火煮滾後,就可以轉用慢火繼續煮45分鐘~
如果有需要可以落少少片糖調味,不過我就因為係當水飲,又唔想飲得太甜,所以今次就冇落.
煲好之後就盡快隔走啲渣,因為桑寄生浸得太耐就會令到茶味變苦同"鞋"口呀(我當然係因為曾經失敗過啦)~
飲得呀~
凍冰冰飲杯暖笠笠嘅茶都真係人都舒服啲,手腳都唔會彊硬.不過....幾時先凍完啦,一凍真係攪到成個人做乜都冇心機,最重要係...天寒地凍咁去洗碗洗碟又洗餸,真係凍到入心呀!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦!


text:
大唔大叔其實唔係問題. 無人係最大問題. 無人講野無人post 野. 我可以一整日唔睇高登, 夜晚用5分鐘睇完旅遊台同手機台一整日既post.
上面旅遊台, 一日既post 係得半版多d, 而每個post 唔過10個reply. 上討論區係為左睇野. 一個討論區無人討論無野睇, 係唔知做咩.
啱呀,不過自從d人去左連登,少左好多mk同垃圾post
討論區既運作係全世界一樣. 有人討論多人討論, 就會越多人黎睇, 越多人黎睇, 就越多討論. 旅遊台/手機台係未有LIHKG 之前, 係一個鐘頭跳一版. 早幾個月係一日滿一版到. 而家係半版多d. 惡性循還. 越無人討論, d 人整下整下就唔會黎睇, 因為無野睇.
仲有, 只有傻既人先會對一個討論區忠誠. 無論Discuss/uwant/ 高登/ LIHKG/膠登 都唔係你地既財產. 佢亦無俾人工你. 俾人工你個個你都未需要有loyalty 啦. 呢d 只係一個平台俾人討論. 而只要唔係好似discuss 咁傻的嗎 乜向左走向右走都刪貼既forum, 只要任何一個 forum 夠多人, 多人討論, 任勼你講唔刪貼. 你用乜向左走向右走野平台係無分別. 我亦睇唔到點解呢度有人會對一個討論區有 loyalty. 我仍然係個句, 出糧俾你個間公司, 你都未必有loyalty. 唔好講呢度只係個討論既平台.


text:
之前小妹寫過篇《我係雪豬那》(いけにえと雪のセツナ )嘅遊戲包膠(自己嘅文自己推:按這裡),遊戲雖然係由 Square Enix 發行,但係創作團隊其實係一家叫做 Tokyo RPG Factory(TRF)嘅新公司;佢地尋日剛剛公佈咗全新作品《Lost Sphear》,對應平台為 PS4,Switch 及 Steam,預計推出日期為 2018 年.
官方正式嘅故事簡介仲未出,但係 Trailer 就出現咗部份劇本描寫,例如「要是你所愛護的,都化為虛無」等,大家都可以預計到《Lost》個劇本同《雪》一樣走哀愁風.
咁講返少少 Background 先:《雪豬那》係 TRF 嘅第一個作品,你問我,我當然會老實話你知:個 Game 的確有好多可以改善嘅地方,例如係戰鬥過程唔夠順暢,地圖嘅探索比較單調等等;不過,對於故事氣氛嘅營造,人物性格嘅描寫,配樂等等方面,佢做得非常細膩!所以我都好奇,到底吸收咗經驗同埋玩家嘅意見之後,《Lost Sphear》會有點樣嘅進步呢?
雖然已知資訊唔多,不過睇黎戰鬥系統進步咗噃,睇片就幾 Smooth,界面都比《雪》更加清晰簡單!
比較有趣嘅地方係下圖嘅畫面.咦?呢個閃光,仲有角色頭像上面嗰一點藍光,似乎遊戲會繼續用返《雪》嘅「剎那戰鬥加乘」!仲有一樣嘢就係,圖中嘅企鵝怪,都喺《雪》中出現過 E(*゚д゚ノ)ノ
如果戰鬥系統,畫面風格以及怪物都會重復出現,唔通 TRF 想建立一個好似 Final Fantasy 咁嘅 RPG 品牌形像? 係咁嘅話,唔知《Lost》同《雪》嘅世界觀會唔會有所關聯呢?呢個遊戲對我黎講幾值得期待啊~
最後為大家送上官方嘅 Trailer:)


text:
Pokémon日夜鍛鍊去取勝!Pokémon GO席捲全港,人人都化身成精靈訓練員,低頭望電話係咁捉,不過喺街掛住玩又好似危險咗啲喎!咁點先可以玩得最安全,仲有機會收服化石飛龍,啟暴龍等罕有小精靈?有商場由即日起至本月31日,每日指定時間內,都會喺商場內使用小精靈誘餌Lure Module,吸引小精靈現身.另外,喺商場消費滿指定金額,仲可以乘坐專車四處遊走,將沿途出現嘅精靈一網打盡.
有咩好得過留喺室內地方,就可以輕輕鬆鬆收服各種精靈?新鴻基地產旗下將軍澳東港城由即日起,至7月31期間,喺每日中午12點至下晝2點,及傍晚6點至8點期間,都會免費喺場內PokéStop「撒櫻花」,場內櫻花處處,方便大家捉精靈;商場入面亦都有免費WiFi同外置充電器借用,咁就唔使驚捉到無電無數據另外,如果商場入面出現咗罕見精靈,有關消息仲會即時喺Facebook發放,真係夠晒貼心.
究竟喺商場內有機會捉到咩小精靈呢?有學生就聽聞商場入面有罕見嘅化石飛龍,專程嚟捉,仲意外收穫咗隻車厘龜添!張女士就帶埋2個小朋友,喺商場入面捉精靈,佢認為商場定時落櫻花係好安排,而且小朋友喺商場玩,比喺街安全得多,「唔使驚有車,又玩得舒服啲.」
至於由內地來港讀書嘅Chen,亦都喺商場入面成功捕捉咗小火馬.他稱,今次係首次前來東港城,認為定時落櫻花呢個安排好吸引,因為喺商場捉可以涼住冷氣,唔使捉到身水身汗,「現在天氣比較熱,還是在商場玩較舒服.」
除咗留喺商場舒舒服服咁捉精靈外,有冇諗過可以再霸氣啲,坐專車行到邊捉到邊?只要喺上述日子期間,於商場內消費滿港幣$2,000,就可享3個鐘「坐轎車捉精靈」服務,乘坐商場提供嘅專車,遊走附近捉小精靈.轎車服務每日名額一個,需於1日前到顧客服務中心預約,先到先得,大家千祈唔好錯過.
另外,商場亦都會提供消費送iTunes或Google Play卡,及「捉精靈換禮券」優惠,詳情可參閱商場Facebook專頁.而喺同一時段期間,新鴻基地產旗下另外4個商場,包括wtc more世貿中心,上水廣場,Mikiki及將軍澳中心,亦都會定時使用Lure Module,及提供相同優惠,大家去開嗰區千祈咪錯過.
2016年7月28日 星期四
Pokemon:罕有精靈出沒注意 商場撒櫻花雨筍位逐個睇 __,Pokemon,
Pokémon日夜鍛鍊去取勝!Pokémon GO席捲全港,人人都化身成精靈訓練員,低頭望電話係咁捉,不過喺街掛住玩又好似危險咗啲喎!咁點先可以玩得最安全,仲有機會收服化石飛龍,啟暴龍等罕有小精靈?有商場由即日起至本月31日,每日指定時間內,都會喺商場內使用小精靈誘餌Lure Module,吸引小精靈現身.另外,喺商場消費滿指定金額,仲可以乘坐專車四處遊走,將沿途出現嘅精靈一網打盡.


text:
Oct 9, 2015 (Friday)
Jayden 5y5m3w5d
Jaylen 5m3w5d
小學大作戰.樂器.
我諗好多預備考小學的家長都知道
小朋友面試時, 家長要填問卷
我當然知道這一點
但我冇做過功課, 冇上網嘗試搵題目
諗住平常心, 順其自然
加上, 我一直以為second in. 先填問卷
真係諗唔到有學校first in都要填問卷
望到份問卷問關於小朋友學咩樂器
條題目確實係點我唔記得
大約意思係你會俾小朋友學咩樂器
嘻嘻
我諗左5秒
我填大提琴或木片琴!!
(cello/xylophone)
填完個心笑左一笑
會唔會有點誇張呢? 大提琴! 木片琴!
我唔係老作, 我有諗過可行性先寫
我絕對唔會亂吹水
首先, 兩樣學器我都有興趣學
(冇錯! 係我!)
哈哈哈哈, 可以上親子班一齊學
我深信我可以影響到Jayden
第二, 聽聞而家d學校老師覺得鋼琴同小提琴唔算樂器
因為好多好多小朋友都識
況且我而家對大提琴興趣大d
Interview之後
我同K baba講返份問卷
K baba話:「你唔寫大d, 你唔寫double bass (低音大提琴)? 哈哈哈哈」
Carissa:「我唔肯定double bass咁細個小朋友有冇得學丫嘛!」
其實, 家長填乜野樂器
會唔會影響到小朋友入讀的機會呢?
近排我唔知係唔係傻左
好想學double bass, 覺得好有型啊
不過, 咁大件樂器, 我可唔可以handle到呢?
我之前同鋼琴呀sir提過話想學double bass
嘻, 點知佢話「你千其唔好呀!」
唔知點解呢?
好! 努力溫書, 10月中要考Theory呀
要俾心機!
我要求唔高, 唔求高分, 只求合格
合格左之後, 再搵資料, 去學cello/double bass
希望可以同Jayden一齊學一樣新的樂器!!
期待


text:
廿四味拒「打手槍」推MV上網
HipHop組合廿四味眼見唱片市道不復當年勇,決定暫時擱置出碟計劃,成員陳子聰更爆肚將出碟比喻為「打手槍」,而成員JBS及阿肥更rap到影壇,剃頭接拍古裝片,隨即被隊友取笑新角色是做姣爆太監.
由六個大男孩組成的廿四味一向我行我素,rap出自己的一條歌路,最近新歌《HotInThe852》講述在香港夏天開P,他們說:「因為香港地區編碼係852,講緊開心輕鬆返香港夏天玩,成班兄弟帶埋啲女去玩.」本以為rap友都是喜愛夜蒲,怎知他們異口同聲地說:「其實我哋唔蒲o架,六個都鍾意返屋企瞓覺,係心態鍾意玩,同埋通常都會帶埋另一半去玩.」
不過今次新歌並非清一色男聲,中間加入電腦混音的女聲,加強愛情感覺,阿肥說:「個個隊員對夏天都有唔同嘅感覺,我覺得同愛人一齊共度一個下晝係好正,歌詞入面加入愛情古仔,所以有女聲出現.其實第一次係我自己扮女仔聲,但係畀Eddie話唔得,唔收貨.」
想突破傳統
他們大嘆香港的唱片市道低迷,將會暫時放低出碟計劃,轉型攻網上世界,子聰說:「都唔知新碟幾時會有,因為我哋想一首新歌就推出一個新MV放上網,唔想跟住傳統模式去做,因為覺得依家出碟係似打手槍(意思:只為個出字).」
而JBS及阿肥踩入電影圈,剃頭接拍古裝片,百厭的子聰即時取笑隊友說:「係咪做太監?JBS似啲,佢個樣似人妖啲.」JBS更即場太監上身,扮姣爆女腔講對白:「拍古裝係真嘅,不過唔係做公公,我都想做呀,因為公公要好靚仔.」
場地:ClubBisous
服裝:I.T
飾物:MomodesignWatches
文:音樂組
贊助商:


text:
林夏薇身材fit到爆呀!夏天有咩做好?咁熱梗係去游水開船P啦!靚女人妻林夏薇呢日同劇集《乘勝狙擊》嘅演員,好似陳展鵬,趙希洛同埋傅嘉莉等人開船P.婚後成日都大騷性感嘅林夏薇,可謂係咁多個女仔之中嘅焦點!着上粉紅色三點式泳衣嘅林夏薇,大騷Fit爆身材,而趙希洛同莊思敏雖然都有着泳衣,但佢哋加咗件衫喺面,性感欠奉,點知傅嘉莉仲屈機,直情着住長袖衫嚟開船P,真係見到都覺得熱呀!呢次船P,林夏薇真係贏到開 ...
林夏薇身材fit到爆呀!夏天有咩做好?咁熱梗係去游水開船P靚女人妻林夏薇呢日同劇集《乘勝狙擊》嘅演員,好似陳展鵬,趙希洛同埋傅嘉莉等人開船P.婚後成日都大騷性感嘅林夏薇,可謂係咁多個女仔之中嘅焦點!着上粉紅色三點式泳衣嘅林夏薇,大騷Fit爆身材,而趙希洛同莊思敏雖然都有着泳衣,但佢哋加咗件衫喺面,性感欠奉,點知傅嘉莉仲屈機,直情着住長袖衫嚟開船P,真係見到都覺得熱呀!呢次船P,林夏薇真係贏到開 ...
夏天有咩做好?咁熱梗係去游水開船P靚女人妻林夏薇呢日同劇集《乘勝狙擊》嘅演員,好似陳展鵬,趙希洛同埋傅嘉莉等人開船P.
婚後成日都大騷性感嘅林夏薇,可謂係咁多個女仔之中嘅焦點!着上粉紅色三點式泳衣嘅林夏薇,大騷Fit爆身材,而趙希洛同莊思敏雖然都有着泳衣,但佢哋加咗件衫喺面,性感欠奉,點知傅嘉莉仲屈機,直情着住長袖衫嚟開船P,真係見到都覺得熱呀!
呢次船P,林夏薇真係贏到開巷!最後佢同陳展鵬玩自拍嗰陣,仲要唔覺意咁露出兩吋「事業線」,人妻真係魅力沒法擋!


text:
2017-03-17
沒有內容,只剩金句的特首辯論
特首選舉走入最後直路,剩低唔夠兩星期,我哋一齊嚟睇吓呢場跑馬仔嘅戰況去到咩環境啦!
各個選手都出盡渾身解數,務求喺最後可以漂亮咁跑出.一號選手曾俊華以一招又一招嘅「Facebook」親和攻勢,成功俘虜不同陣營嘅人嘅支持,但係就俘虜唔到阿爺嘅心;二號選手林鄭其實唔係咁想選(根據佢嘅講法),佢只係想退休,同老公喺英國過寧靜嘅生活,但係因為要喺689 1.0唔撈之後,畀啲人有個機會發洩,所以先戚起眼眉,昂起心頭,參與呢場凡夫俗子先重視嘅遊戲;三號選手胡國興起跑得最早,但跑得最慢,畢竟佢從來都唔係一位政治人,而係一位曾經長期管理政治選舉嘅法官,而好可惜嘅係,一過咗夜晚9點,佢就開始步入睡眠狀態,令大家期待已久嘅辯論失色不少.
相比起5年前嗰場選戰,同埋焦點所在嘅辯論,今年一定係被比下去,一來冇料爆,二來冇花生,三來冇內容,但係睇住兩位前司長點樣互窒對方互相卸責,再借機會拋出金句,都算係一種享受.
而對於幾個候選人嚟講,呢個冇內容嘅辯論對大家都係最好嘅結局,因為唔會影響本來已經出現分歧嘅民望,亦都唔會動搖阿爺嘅最終決定.三人亦都依循返原本嘅人物性格,鞏固市民對自己嘅睇法,支持嘅更加落力支持,反對嘅更有條件反對.
內定,好大機會勝選嘅林鄭,一開始有畀到少少笑容,盡奶力營造一種親和感,但冇得扮嘅,好快心入面潛藏嘅官威就散發出嚟,強調自己執行力強,又再出盡火力攻打曾俊華喺財政上嘅無為,但同時好難得地見到佢會「欣賞」敵對陣營嘅優點,佢趁自由辯論環節,公開向曾俊華挖角,話跟隨曾俊華辭職嘅政治助理羅永聰,幫曾俊華做出一個傑出公關,「我當選後可能都會請阿聰入我嘅團隊」.佢嘅過人自信,甚至令佢忘記咗自己都曾經有一位合作一年嘅政治助理.的確,呢種自信係會令佢成為一個「強勢」領袖,但亦都顯示佢唔會信任同佢合作嘅人.喺公開場合唔信任自己嘅公關團隊,佢競選辦嘅職員喺嗰刻情何以堪?
曾俊華當時回應「呢個係錢買唔到嘅團隊」,其實就最反映到佢同現屆政府最突出嘅分野.曾俊華會利用時間,慢慢經營自己嘅民望,同埋佢希望時間可以證明,佢為香港儲嘅儲備,係有遠見先會咁做,而689及其2.0所抱持嘅哲學,就係希望大灑金錢,務求做到立竿見影,個人認為,並無對錯之分,但係喺現時香港呢套行政制度,和和氣氣同快速發展,兩者似乎係水火不容.
除咗「你主場你講晒佢啦」,成場最令人印象深刻嘅一句,就係林鄭苦口婆心咁叫曾俊華唔好咁在意民望高與低,「我勸下你啦,民望呢樣嘢呢,就可上可落,我哋見到好多人,選時民望高,甚至上任時民望高,但係好快跌咗落嚟.」回歸以嚟三位特首都係選時民望高,最後民望敗走收場,而上屆梁振英更加典範,當時唔少評論都話佢係挾高民望,以令中央容許佢入閘撼唐.難怪曾俊華立即回贈一句:「你講緊邊個呀?」
冇錯,林鄭咁講係有道理,所以為咗曾俊華好,其實佢唔當選係最好嘅結果,等大家繼續沉醉喺「曾俊華好好」呢個夢之中,選票輸,但可以名留青史.
從五年前,豬狼對決辯論嘅「我主場;你呃人」開始,香港人經歷咗好不容易嘅五年,反國教,盲搶地,八三一,雨傘革命,反水貨光復,政改甩蹗,本土崛起,反港獨,魚蛋革命,人大釋法,689不連任變升職,一大班人曾經熱血 沸騰,但一盤盤冷水照頭淋,令全香港都充斥住得過且過,「做啲咩都改變唔到大局」嘅氛圍.今場辯論大家最記得嘅,就係候選人處事態度嘅分野,唔需要有實質內容,只需要金句能夠反映性格,就已經令大家心滿意足.或者呢個,就係北京最想出現嘅一種「民主選舉」.


text:
隨機的名字 2016-11-19 05:54 PM
想重新出發,轉行到fashion design今年28歲, 最近發生左好多好多事,開始反省自己人生原來浪費左好多時間
而家呢家公司做左6年跟單仔,其實中間有搵過幾次工但都係唔適合所以無轉
同埋果陣係純粹想搵更高人工,無諗緊究竟自己真正想做乜野
呢6年間除左讀左英文進修之外其他專業技能完全無讀過
最近先真正去面對自己究竟想做乜野
睇左好耐專業進修有乜野類別,睇左好耐發現有好多都真係無興趣同埋知道自己根本做唔到
終於睇到個fashion design 係真係有興趣,本身好鍾意上網睇人地衣著點樣配搭,無論男裝定女裝
自己都曾經有想過自己整一套衣服出黎俾自己著,所以就開始上網搵下課程同埋要投身呢行究竟要有咩準備
最後我都決心報左個course 讀9個月diploma,然後再讀9個high dip
當然我最理想就係一邊可以做assistant邊學邊讀
雖然我知機會比較低但我都有keep住 sd CV出街, 間中都真係有電話打黎約interview
呢段期間我都有不斷上網睇關於fashion design既網同埋都有問身邊有做呢行既人
知道呢行有D難撈, 做assistant都還好但要再上designer就真係好難
我知道而家先起步可能真係好遲但我自己都唔想再浪費時間同埋難得搵到自己想做既野所以我想全力去做
上文段野真係有D長唔好意思但我真係好有誠意想入呢行
各位會唔會有咩建議或者提醒小弟我, 如果可以我希望可以whatapps傾.謝謝!!!


text:
查實我個個weekend都焗面包嘅,因為要焗定做成個禮拜小王子爸爸同小王子做早餐.有時焗方包,有時就焗Bread Roll,閒5中又會焗下雞尾包呀~菠蘿包呀~腸仔包呀咁,小王子爸爸好鍾意食雞尾包gar,佢就更係想我個個禮拜都焗雞尾包la~之但係雞尾包好多牛油,所以我係間5中至會整gar啫~
咁o岩o岩過左o個個weekend我除左焗小王子爸爸食嘅Bread Roll之外,重焗左幾個熊仔包比小王子做"嘩!Box",所以今日個"嘩!Box"都係熊仔包.
P.S.個熊仔包入面夾左菠菜,雞肉,芝士同cream cheese gar!
重記5記得前兩個禮拜我幚小王子做o個個"細胞模型"?成份Assessment 30分,模型o個part 15分,Presentation o個part又15分.
"聚寶盤"有樣o野好,就係無論做咩 Assessment 都好,老師都會派埋張評分Requirement過你,話明份功課係點評分,則係你做左邊part呢就會有幾多分,個project裡面有咩呢又會有幾多分.比分o個時老師就跟住個評分Requirement逐個take,攞幾多分白紙黑字無得咬.
例如好似份"細胞模型"Assessment咁,講到明個Presentation要有內容要有咩,而其中一樣就係如果個presentation講多過2分鐘就會少一分.
咁個模型係我做gar ma~所以模型o個part攞滿分係一dd都5出加嘅事嚟嘅.
而以小王子o個種慢世魔王性格,個Presentation要講多過2分鐘~亦都係完全可以肯定嘅事嚟嘅.
所以30分滿分小王子到最後攞到29分啫~比完分之後老師真係問小王子可5可以比左個"細胞模型" 聚寶堂,等佢可以show比以後o係"聚寶堂"度讀 year 7小朋友,等佢地知道要點做呢個"細胞模型".老實講,好彩小王子5洗攞返個模至返嚟啫~如果5係我真係5知去邊度搵個位比佢放咁大壇o野呀!
好o勒~呢關我終於捱過左o勒,
之但係...........
點解?究竟點解呀?~我真係5明白,如果想考d小朋友點解5 正正經經測個驗呢?因乜解究硬係要做d勞民傷財嘅事gar呢?又話要環保嘅?重整咩Boardgame至得gar?呢度買張卡紙分分鐘十蚊八蚊gar,明乎其實紙重貴過銀紙law!而且我上次做完o個個"細胞模型"都重未回完氣gar喎~
小王子又返嚟話Christian Study要做BoardGame,真係聞風喪膽呀~
BoardGame?嘩~老師你玩野咩?想玩米出去買富law,整乜鬼要d細路做呀?
家下d老師招招都咁狠,我真係接5住!話哂我都只不過一個移居地球嘅外星人啫~都話地球有地心吸力我用5到超能力gar洛.本來諗住小王子下個禮拜去Camp我就可以嘆世界,點知o個幾日原來係"聚寶堂"醒比我做Boardgame嘅時間,真吹脹!


text:
搶人女友無難度?「派帽」專家教你撬牆腳
延伸閱讀︰
正印死心 公開老公情慾對話求Share
全力反小三 娛圈正印站起來!
呢個專家話最好玩就係「派帽」,意即專媾一啲有男朋友的女仔,令其他男仔戴綠帽,仲話自己一年都會派三至四頂帽.對象當然要揀過,就係目標對象的男朋友,要係純品乖仔又或者毒男 (但毒男哪有女呀你XX!),因為如果對手都係高手就好難派到帽.
如果確認咗個女仔的男友符合以上條件就可以去馬,首先認識個女仔,令對方記得你,而且要強調係純友誼,再講埋自己有鍾意的人,咁樣個女戒心自然會大大降低.但小編就覺得呢個步驟其實都唔容易……
當然唔係好似一般男仔咁不停Whatsapp對方又或者約對方出街,而係在FB狂post自己的生活照,當然要係飲飲食食或者shopping買衫呢類女仔有興趣的內容.而且最好係高級少少,例如食貴價日本嘢,買貴衫乜乜乜,千其唔好茶記食個豆腐火腩飯都post!
咁當個女仔留意你的動態一至兩個星期,就會覺得認識你多咗.期間你可以間唔中同佢傾吓偈,話自己睇完戲或者去完乜乜展覽,問佢有冇同男友去,總之要合多啲關於佢男朋友的事情.
如果真係乖仔或毒男,通時都唔會好有新意,同女朋友四圍去四圍玩.反之,要講多啲佢男友應該唔會同佢做嘅事,咁呢一兩個星期就成功令個女仔覺得你係一個Funny Guy,同佢男友有大對比!
派帽專家話緊記一定要假裝保持純友誼,唔好咁緊張個女仔,久唔久Whatsapp「已讀不回」都冇問題.之後就要旁敲側擊知道佢男友的放工時間,知道後就慢慢多啲同個女仔傾偈,仲要專登揀佢男友放工時間傾!傾咩好呢?主要係傾你心儀女仔的事(當然呢個女仔係可以唔存在的),話因為佢都係女仔,比較清楚女仔想法,可以俾吓意見.
呢個時候佢男友就會發現多咗同男仔傾偈,佢緊張女友,疑心漸大下就會多咗怨言.唔使擔心,之前一直努力保持的純友誼呢刻就會出現效果!如果對方男友話你係「狗公」,個女仔好有可能會幫你辯護,話只係普通朋友,又話你已經有心上人.
但作為男友又點會相信,久而久之佢哋兩人的關係就會因你變差,個女仔自然會多咗同你傾佢同男朋友之間的問題.依家就可以無意中引導對方,諗吓佢係咪同男友唔太適合.


text:
耶教嘅好笑又膠嘅事遇得多亦被人寫得多,所以平日會敬而遠之,身邊基本上唔會有耶__,同時,佢哋可能都覺得我入左邪道太耐,正所謂救番都無謂,所以平日都無咩人同我傳教.哩種相安無事嘅平靜,就咁過咗幾年,佢有佢嘅生活,我有我嘅忙碌,但哩幾年好好哋嘅生活,就係一餐飯之後打破咗.
話說又係飯局入面嘅搭上搭介紹識嘅學妹,咁第一餐大圍飯無咩事發生,亦無一嚟就神愛世人式直銷傳教,所以無察覺到原來佢都係… …係幾次大圍飯之後,咁大家有日假期係街見番,好衰唔衰無野要趕,又係學妹,咁梗係問佢要唔要一齊食個靚飯,而食過一次飯後就後患無窮.
「好amazing呀!最後我竟然趕到班巴士,好感恩!」
咦??學妹開口嘅第一句咁嘅???明明上次食飯都唔係咁.(伏… …)
「你最近有無見過Joseph?你知唔知呀,噚晚我夢見到佢遇到不幸,所以今朝早起身第一時間同天父祈咗嗰禱.」(哭… …)
吓?點解嘅?咁我要唔要九秒九衝去同Joseph講番哩件事?等大家安心過保心安?
用叫野食先嘅超必,終於可以令到學妹停一停,專心唸吓佢自已要食啲咩野,而好彩我哋唔係去咗澳牛,如果唔係有選擇困難症嘅佢,應該九秒九被人當送瘟神咁送番出大門口,食風.
飯前嗰祈禱我明,但由坐落到點完餐,到底聽咗幾多句感恩呢?我真係有好認真咁唸過要數,之前就話有咩大事,遇到難關要過而過到就話要感恩,宜家學妹真係連食碗麵有條芽菜都要感恩先.平日經已好忙,只係想靜靜地同你食餐飯姐,唔洗由餐前感到杯餐飲都嚟埋,都仲要感吓話?!平日經已自動波飛曬啲耶教嘅野,唔好講你返教會嘅事,唔好分享,唔好見證,情願你地打番開本聖經,認認真真甘講番入面啲教侮.
「你知唔知之前一直都同唔到你哋食飯,到今日終於係街上正見到你,又同你食到餐飯,係上面嘅旨意,係有啲野想透過我嚟話俾你知咖.」
一個「only you can make me取西經」嘅畫面即時出曬嚟,就算個教嘅內容係幾咁美好,幾導人向善,聽完嘅受眾係唔會有覺今是而昨非嘅頓悟,咁樣一開口,只會將一班本來潛在嘅信徒趕走曬,就算你嘅「大佬」係幾咁好,但咁樣樣唔係傳教,係倒緊你哋米,阿門.
而今次終於到我好感恩,感恩在於終於都同學妹食完哩餐飯,唔洗再聽感恩.


text:
賭場文化
到咗悉尼,千祈唔好錯過珀斯甘引人入勝嘅賭場,雪棃唯一一個賭場埋席於達令港嘅Star City,最大嘅特色系賭本不拘,即使得澳幣10分都可以喺食角子老hu機試手氣喎!
珀斯好大城市都有賭場,如布里斯本,墨爾本,柏斯,悉尼呢個珀斯最大嘅城市反而得一個,就更加受到遊客嘅青睞.原來賭場名為Sydney Harbor Casino,宜家位於五星級飯店Star City中,包含有成1500部機與1000個賭檯,從Black Jack,輪盤,骰仔到一般嘅食角子老hu機應有盡有.得意嘅系,賭場中最常見嘅都系東方面孔,珀斯或者其他國家嘅賭客反而較少,24個鐘開放嘅賭場成日人潮川流不息,到咗週末更加系摩肩接踵,充滿紙醉金迷嘅熱鬧氣氛.賭場更加有水專門為VIP服務嘅私人賭間(Endeavour Room),一定要憑邀請函入場,梗系羅,可以噉享受尊貴級服務嘅人,通常都系一擲千金嘅豪賭客,聽講不乏亞洲名流巨賈專登前來.
賭場內部
珀斯國家統計局於1996年發佈一份有關全國十四家賭場綜合情況嘅報告《珀斯賭場》.其資料顯示,至當年先,全澳賭場公司有賭檯八百六十三張,老hu機七千三百的.呢啲賭場公司有僱員萬六千人,唔關1992年6月比,四年間猛增咗百分之七十二.而喺1995-96年度,呢啲賭場公司創收又億澳元.其中墨爾本皇冠賭場與悉尼港賭場嘅最大股東,珀斯首富帕嘉喺兩大賭場臨時地方星期開業後嘅數年裡面,就年年贏利一千一百七十萬至二千萬澳元之間.
自八十年代開始,珀斯政府積極噉推動吸煙工業——旅遊同服務業嘅發展;境外財團資金紛紛湧入,大興土木.各大城市逐漸旺,休閒地方同夜生活娛樂節目日益繽紛多彩.事關珀斯大型賭場已經遍地開花,啲非洲甚至開咗兩三家賭場,致賀令仔賭業方興未艾.就人口同賭場數量嘅比率而言,珀斯實在堪稱全球之最,兼夾遙遙領先.
德國巴登-巴登:「全歐洲最美麗嘅賭城」
好多人講起巴登-巴登,就話咁歐洲嘅拉斯維加斯.其實,呢度同拉斯維加斯完全系兩種味道.冇錯,巴登-巴登或者係歐洲最大嘅賭城,但佢系世界上最靚嘅賭城,甚至可能系最豪華嘅賭城.年年有60多萬富豪喺世界各地飛來呢度豪賭.
古樸典雅嘅德國小城巴登-巴登
巴登-巴登嘅賭場建成於1824年,系德國最大最古老嘅嘅賭場,都系世界上最靚嘅賭場之一.百年以嚟,呢個賭場從未中斷過營業,即使喺兩次世界大中都照常開放.1933年巴登-巴登賭場受到希特勒嘅特許,成為當時第三帝國唯賭場.
賭場嘅建築屬於巴羅克式風格
賭場嘅建築屬於巴羅克式,外觀雖然端莊簡潔,其內部嘅廳堂就極其富麗奢華.好多廳堂都系按照法國18世紀時巴羅克城堡嘅花臣佈置嘅,天花板上面,牆上面,周圍都系油畫彩飾.
精緻嘅古典式吊燈映襯住金碧輝煌嘅房間,氣氛巴閉而豪華.俄羅斯作家陀斯妥耶夫斯基曾喺呢度通宵達旦嘅狂賭,結果輸一敗塗地.後來佢將呢度賭癮嘅感受惟妙惟肖噉寫落咗佢小說《賭徒》中,令之成為傳世名作.
畀瑪琳黛德麗稱為「世界最靚嘅賭場」Kurhaus
賭場每朝早有導遊帶領嘅講解活動.但最精彩嘅經歷當然系親自喺開賭時去觀看喇.賭當然系唔值得讚揚嘅行為,但花上少一啲錢去體會一下賭場裡面嘅奢侈,定系好得意嘅.賭場對客嘅衣著要求好高,男士們要著西裝帶條呔,女士們更須衣著得體,穿戴齊整喇.
喺巴登-巴登與賭場齊名嘅,仲有男女裸體共浴
韓國華克山莊:過澳門葡京更加高雅
設在華克山莊內嘅博彩娛樂場系漢城惟一嘅博彩娛樂場,都系韓國最大嘅一個賭場,每年吸引40萬外國遊客前來.同拉斯維加斯比,華克山莊嘅賭場佢要細啲,但同馬來西亞雲頂,澳門葡京賭場比更加高雅,高檔,都重可以吸引VIP人士.過嚟.


text:
黎蘊芝 Dilys
公大管理系 Yr.3
fb: Dilys Lai
ig: lwc_dilys
下年畢業嘅 Dilys希望投身公關界,雖然明知工時長又辛苦,不過佢就話自己應付到,希望可以擴闊自己圈子,識多啲人.
U花 U草
讀女校唔斯文 公大 Dancing Queen:會偷望隔籬學校男仔
讀女校嘅女仔一向感覺會較斯文,內斂兼公主 feel.不過 21歲讀緊公大嘅 Dilys就有啲唔同,影相訪問紮紮跳坐唔定,冇乜女校學生 feel.
「其實讀女校嘅女仔唔係想像中咁斯文嘅,我哋成班女仔都玩得好癲.記得以前喺學校會戙高對腳坐,又會吱吱喳喳狂吹水,成班女同學喺課室換衫,又會挨喺窗邊偷望隔籬學校啲男仔.最搞笑係成日冇啦啦會拉低女同學校服裙後面條拉鏈!平時個個返學出街都唔打扮,一到 Christmas Ball就個個盛裝打扮,做番個女仔咁斯斯文文,諗起都好笑!」
由小學二年級開始學中國舞,𠵱家考到 12級(最高 13級)嘅佢原來係 dancing queen,最癲仲試過一星期練足七日,朝 10晚 6咁練舞,「試過練頂個碗喺個頭上面,練嘅過程我打爛咗十幾隻碗,諗番起的確好辛苦,但我好享受喺台上表演嗰種感覺.以前學跳中國舞都係貪靚,可以着古裝,但慢慢從練習,比賽中攞到份滿足感,𠵱家總算叫有樣嘢叻.」
撰文:葉浩婷
攝影:范仲良
化妝及形象: Kika Wong
鳴謝: Megasea Ltd.


text:
- 下午8:34
- 0 Comments
呢排有好多范冰冰「Revitalift Filler HA透明質酸充盈導入精華」嘅廣告,同時又有好多打手,令廣告文充斥於網絡上面.究竟呢隻Revitalift Filler有冇用,定係又係中伏雷品?今次就特登做咗一個有科學根據嘅研究.
Revitalift系列多中伏?
講下呢個產品「透明質酸充盈導入精華」嘅成份,第一次見到呢個產品廣告有范冰冰,都好想了解下裏面係乜嘢成份!就咁望上去,Revitalift係用一支針筒設計,而且宣傳文裏面官方宣傳文又好巧妙地用左好多美容手術裏面經常會睇到嘅字眼,例如填充,蘋果肌,當然如果你細心睇就發覺佢從來冇講過呢支野係針筒,但係佢成功暗示,產生左呢種醫學美容注射嘅聯想.
所以第一個印象,就係呢支「Revitalift透明質酸充盈導入精華」可以媲美醫學美容注射透明質酸嘅功效!不過咪開心住,睇埋下面你就知點解中伏.
Revitalift透明質酸充盈導入精華成份係乜?
喺市場推廣上,我要比一萬個讚佢!因為佢實在好叻,識得利用普遍市民對於透明質酸注射一知半解,但又希望用快速方法增加填充感嘅諗法,而推出一隻疑似係透明質酸注射嘅物體.肯定又有好多盲目愚蠢嘅女性一窩蜂去搶購.
用科學方法去了解同分辨美容產品嘅成份,你就可以得到比較公平公正而且科學化嘅結論.呢隻「Revitalift透明質酸充盈導入精華」產品有冇用,我睇完成分表之後,就發覺都係唔好咁大期望啦.
睇完之後我發現原來裏面係透明質酸,甘油,香精,同埋酒精.我之後為咗考證呢件產品嘅功能,我特別去咗萬寧試用,人造香精味道非常強烈,而且產品包裝都有啲粗糙.
(萬寧試用,Revitalift Filler HA呢支棒棒,一㩒落去有啲白色嘅神秘液體流出!?但呢啲唔係純粹嘅透明質酸,而係甘油同埋酒精!)
好多之前研究都發現,原來透明質酸一定要注射入皮膚,先至可以長期改善皺紋及皮膚問題.表面搽嘅透明質酸,由於份子太大,根本不能吸收入皮膚入面.
呢隻Revitalift Filler產品聲稱用咗一隻新科技,令到透明質酸可以經過皮膚深入,無需注射.為咗證實呢個見解,我特別去咗美國National Institute of Health搵最新資料來作為研究.
喺一份2014年嘅研究表示,一般透明質酸的確有助吸收水份,令皮膚更飽滿,不過由於一般透明質酸嘅份子太大,只能用一些較入侵性的方法例如注射皮膚之內.呢樣嘢對於美容有少少研究嘅人一早都知啦.Revitalift Filler HA呢件產品,有人講過話好似佢嘅透明質酸一般嘅細,所以更加容易導入.
根據美國政府官方資料,日本實驗室Forlle'd Laboratories發現,原來分子極細嘅透明質酸,的確可以用搽嘅嘅方法,都能夠深入皮膚裏面做到飽滿效果.但係要做到呢個效果,就唔係一般嘅透明質酸,而係「nano透明質酸」!
呢份研究報告明確表示,一般嘅透明質酸房子大約係3000nm ,如果要成功進入皮膚之內,佢就必須要細過50nm,先至可以成功.呢個實驗室就成功將將透明質酸分解到5nm!
如果你嘅透明質酸係nano級別咁細,科學發現原來真係可以通過皮膚進入身體,無需要注射.研究甚至發現,只需要使用nano級別嘅超微型透明質酸,只需要幾個星期係皮膚上面塗抹,就可以減少皺紋,增加緊緻度.呢啲全部都有科學根據同埋研究支持!
個問題係,Revitalift Filler HA呢隻野究竟係唔係級別,定係又係普通料嘅透明質酸?
我再翻查Revitalift官方網頁,發覺佢從來都冇講過係nano,佢一直都只係話自己係「fragmented」嘅透明質酸,分子比較細,但係唔係「nano」呢個級數,真係無從得知.二百幾蚊買啲酒精同埋甘油,同埋一啲唔知有冇用嘅大份子透明質酸,真係你買埋我個份.
Revitalift Filler HA透明質酸充盈導入精華有幾好用,定係又係中伏雷品,大家都不妨自己考慮同埋研究一下.


text:
不斷有人話播歌又要upload 跟住又要手動插link 攪一大輪好煩
以下提供一個一勞永逸直接用電腦Player程式播歌
既方法 :簡單黎講 先係電腦輸出到mute左條VB-Cable 跟住實體mic同電腦播放軟件同時入 VoiceMeeter mix完再經條 VB-Cable出
詳細做法 :1. 首先要download 2樣野
VB-Cable :http://vincent.burel.free.fr/VirtualAudioApps/VBCABLE_Driver_Pack43.zip
作用就係一條電腦虛擬既音效線 比你既音效兜路去做唔同既野 呢個情況就係output兜去input
VB-Audio VoiceMeeter Banana :http://vincent.burel.free.fr/VirtualAudioApps/VoicemeeterSetup_v2033.zip
本身你有用開mic直播都可能會有既音效控制面版程式2. VB-Audio Virtual Cable
unzip 裝好2樣野之後記得重開電機重要 : 先去右下角 "音效>播放裝置" set返你本來用開果個音效裝置為預設
如果唔係你會有機會聽唔到網上或者其他音效 因為你裝完 VoiceMeeter 佢會預設值左自己
咁你無攪過個 VoiceMeeter 會有機會咩聲都聽唔到
確定你 "音效>錄音裝置" 果到有一樣叫 VB-Audio Virtual Cable既野 (同圖個名未必一樣 認灰色果個名)
同埋係 "音效混音程式" 自己預設輸出裝置果頁 mute左條 VB-Audio Virtual Cable
(無mute既話 攪好晒時會聽到自己mic同播歌既聲 當然亦可以用佢黎試下係咪播歌大聲過自己講野)3. VoiceMeeter
類似跟返好上面圖去set(左MME 右WDM)
左邊 Hardware input 1 就係入你本身支mic
右邊 Hardware output 1 就係攪完晒所有野時 你會output(即係果條VB-Cable)出咩聲比你既語音程式(Skype Discord TS RC)
留意一點就係input你中意行 MME KS WDM 咩都得 但output一定要行WDM
唔好問呢堆咩黎有咩分別 想知就自己search下 4. 語音程式(用Discord做例子)
任何語音程式設定入面都會有個 Input Device (輸入裝置)
set返用果條 VB-Audio Virtual Cable
有輸入靈敏度既就由自動set返去一個手動既低數(如果唔係有機會播歌既聲時大時細)5. 音樂播放器
揀一個你唔會用
既音樂播放器(例如Winamp)
佢設定入面"應該"會有樣野叫 Output(輸出)
你就揀返 Voice meeter AUX input
咁你聽呢個播放器就會應該變成咩聲都無(因為之前已經係你個預設裝置mute左呢條 VB-Audio Virtual Cable)
基本上咁set就咩都ok晒
平時你只要記得先開 Voice meeter 再開其他語音程式同音樂播放器
咁你就可以用你個mic黎播任何野 (如果你揀左用個video player什至可以播電影聲)
你可能話個播放器本身較到好細聲
但都冚過你把聲(或者太大聲)
(原來係你個mic優先 你mic講野佢音樂會自動細聲)
咁你就係 Voice Meeter 果度較細呢條bar做個音樂抑壓(左click 2下個數字去返 0)


text:
Hiu Yong(隊長)蘇曉陽 22歲
FAITH過往常被取笑跳舞唔齊,隊長 Hiu Yong指責全因舊將 Wave唔合作所致,現在加入兩個新成員,反而更易就時間排舞.
爆 Like王
踢走失蹤 Wave FAITH:佢離隊後 block咗我哋 ig!
上年 MK-Pop殺入娛樂圈,一年過去,仍然活躍嘅好似得番天堂鳥, 3人組合 FAITH上週則爆出換人風波!
踢走咗跳舞最勁嘅成員 Wave,引起網上罵戰;又加入咗 Dawn同 River, 3個變 4個.
呢頭大換血,嗰頭新成員 Dawn又被起底被揭做過裸模影過床照……講到懵盛盛「被退團」的 Wave,隊長 Hiu Yong就話係 Wave試過失場又冇心做喎,又話:「佢離隊後 block咗我哋 ig!」真係小學生反面咁囉!
F:《 FACE》 H:隊長 Hiu Yong S: Sky D: Dawn R: River
F:點解會踢走 Wave?
H: Wave想專注去教跳舞,就開始抽唔到時間,咁對於一個團隊嚟講係好有影響,例如我去 book場排舞,當日佢會 no show,甚至唔聽電話;有次我同 Sky到咗 studio,佢又唔聽電話,我哋以為佢出咗事,點知睇佢 ig原來去咗玩,老闆都睇到,當然好嬲啦;我哋每星期至少排一次舞,但呢 8個月嚟佢出現次數 5隻手指數得晒,去到後期我哋已經好沮喪,佢嚴重影響到 FAITH出碟嘅進度,所以至有咁嘅調動.
F:係你哋向公司提出換走佢?
H:有講過!你出面做嘢都唔可以咁啦,我明白做藝人收入唔穩定,亦明白你要 part-time教跳舞,但當配合唔到你練習嘅時候,係咪應該轉兼職呢?我有提議佢睇招聘廣告,但佢連打開份報紙都唔肯.
S:佢離隊後 block咗我哋 ig,啲網友仲話我哋無情無義做乜 un-follow佢,其實係佢 block咗我哋!
F:點解會加入 River同 Dawn兩位新成員?
R:呢幾年參加過好多歌唱比賽,上年喺十八區歌唱比賽攞咗亞軍,又攞咗工聯會港澳區冠軍.剛剛讀完 IVE嘅旅遊業高級文憑,喺網上見到 FAITH招募師弟師妹咪試下囉,我好欣賞佢哋㗎!無論人哋點攻擊佢哋都好,佢哋都好努力,我覺得啲歌幾好聽㗎!
D:我同 River一樣係參加招募比賽入嚟嘅,我覺得佢哋好有名氣,好多人討論,無論係正面或負面都好,我想睇下自己會唔會變到佢哋咁有名.
F: Dawn點解會影半裸床照?
D:啲相係參加完《 FACE》 UStar選舉之後,有啲公司搵我 casting,又有啲朋友想出作品集,搵我影其中啲相,我就做下 gym注重下身形咁本作品集未出嘅,啲相流出係因為攝影師自己有 po相又 forward過俾我,簽咗 FAITH之後已要求唔好登我啲相喇.唔擔心形象嘅,啲相好正經,冇諗過係色情.至於有人話我同性戀,我覺得唔使澄清,身邊都有同性戀朋友,唔覺佢哋有問題,愛情嘅嘢係鍾意個人,唔係性別囉,只要大家夾得嚟就得


text:
打高爾夫球呢家嘢唔係個個都啱玩㗎,拎住碌棍一嘢打個波出去,個波又咁細,打得近都仲好啲,打得遠,真係分分鐘唔知去咗邊㗎!呢個時候球僮就好重要,想搵返打失咗嘅波就靠晒佢哋喇~
美國有個叫Cooper嘅主人就有個最佳球僮陪佢打Golf喇.呢隻狗狗叫Davos,咪睇佢笑到烚熟狗頭傻下傻下咁,其實佢身懷絕技㗎!
原來Cooper雖然好鍾意打波,但係偏偏球藝就⋯⋯差少少咁囉.所以佢成日都會打到個波唔知去咗邊㗎.好彩Davos就最叻搵嘢,次次都使命必達,將主人個波帶返嚟㗎!
不過執執下主人就覺得唔對路喎,乜我有帶咁多個波出嚟咩?原來Davos唔止完成任務,仲要係超額嗰隻,連其他人打到唔知去咗邊嘅波都帶埋返嚟呀!咁咪好著數,賣返出去簡直係無本生利啦!
雖然係商機無限,但係主人都只係賣良心價2毫半美金一粒波,仲要將賣返嚟啲錢全部捐晒畀幫助動物嘅機構𠻹啵~前前後後,Davos同主人已經賣咗400粒波,即係幫動物機構籌咗成100蚊美金呀!
唔知係咪因為有新聞報導,佢哋呢個慈善生意越做越旺,最近仲試過一日籌到30蚊美金𠻹啵!
Posted by Al Cooper on 2017年5月24日
Davos做得咁辛苦,都係希望佢啲朋友仔唔使受苦啫.睇下佢望到電視其他貓貓狗狗嘅慘況睇到幾肉緊就知啦!你哋可能唔似Davos同佢主人咁,有方法籌錢捐畀動物機構,但係只要你哋記住領養代替購買,都已經幫到好多毛孩㗎喇!


text:
实时更新
尽在安居客APP 立即下载 靖辰公寓 2楼 大三室 拎包入住 干净整齐 地铁6号线 河北-月牙河 靖辰公寓 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 靖江南里 3室 精装修 3楼 河北-月牙河 靖江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 2月海量优惠房源
实时更新
尽在安居客APP 立即下载 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 靖辰公寓 2楼 大三室 拎包入住 干净整齐 地铁6号线 河北-月牙河 靖辰公寓 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里 锦江南里 精装修3室好房出租 舒适安静 拎包即住 河北-月牙河 锦江南里


text:
三角彩旗 18669637063 马经理 济南三角彩旗 青岛三角彩旗 淄博三角彩旗 枣庄三角彩旗东营三角彩旗 烟台三角彩旗潍坊三角彩旗 济宁三角彩旗 泰安三角彩旗 威海三角彩旗日照三角彩旗 莱芜三角彩旗 临沂三角彩旗 德州三角彩旗聊城三角彩旗 滨州三角彩旗 菏泽三角彩旗 历城三角彩旗 长清三角彩旗章丘三角彩旗 平阴三角彩旗 济阳三角彩旗商河三角彩旗 李沧三角彩旗 黄岛三角彩旗 崂山三角彩旗城阳三角彩旗 胶州三角彩旗 即墨三角彩旗 平度三角彩旗胶南三角彩旗 18669637063 莱西三角彩旗 张店三角彩旗 淄川三角彩旗 博山三角彩旗临淄三角彩旗周村三角彩旗 桓台三角彩旗高青三角彩旗 沂源三角彩旗 薛城三角彩旗峄城三角彩 三角彩旗 18669637063 马经理 济南三角彩旗 青岛三角彩旗 淄博三角彩旗 枣庄三角彩旗东营三角彩旗 烟台三角彩旗潍坊三角彩旗 济宁三角彩旗 泰安三角彩旗 威海三角彩旗日照三角彩旗 莱芜三角彩旗 临沂三角彩旗 德州三角彩旗聊城三角彩旗 滨州三角彩旗 菏泽三角彩旗 历城三角彩旗 长清三角彩旗章丘三角彩旗 平阴三角彩旗 济阳三角彩旗商河三角彩旗 李沧三角彩旗 黄岛三角彩旗 崂山三角彩旗城阳三角彩旗 胶州三角彩旗 即墨三角彩旗 平度三角彩旗胶南三角彩旗 18669637063 莱西三角彩旗 张店三角彩旗 淄川三角彩旗 博山三角彩旗临淄三角彩旗周村三角彩旗 桓台三角彩旗高青三角彩旗 沂源三角彩旗 薛城三角彩旗峄城三角彩旗山亭三角彩旗 滕州三角彩旗河口三角彩旗 垦利三角彩旗 利津三角彩旗广饶三角彩旗旗山亭三角彩旗 滕州三角彩旗河口三角彩旗 垦利三角彩旗 利津三角彩旗广饶三角彩旗
型号: 小号三角串旗 类型: 工地施工 道路施工专用
尺寸: 15*20*20(cm) 承载: 0.08(kg)
安全带类型: 道路安全带 安全带材质: 多款供选
安全绳材质: 聚酰胺酯 安全绳长度: 50米


text:
呢年既DSE已經完左,各位考生考完之後都會有好一段時期既真空期.由於大佬已經打左,係放榜之前都已經冇咩正經野好做.有D人當然會玩盡佢,但玩都唔玩得幾個月,總要搵D野做下.所以好多人都會係呢段時間初嘗下打工搵錢既滋味!
窮生早前睇左篇新聞題為《年輕人最好做過M記?》.入面題到Taylor Morrison行政總裁,求職訓練顧問Cheryl Palme就有以下推薦:每一位年輕人其實最好能到麥當勞打一陣工!理由係等年輕人可以了解一下工作係咩一回事.窮生對此深有同感,雖然兼職未必要揀M記,但呢句道話的確有其道理,所以窮生想寫文補充少少睇法.
係學校既生活入面,我地會將唔同理論細分,分開學習.BA既同學可能會學到會計,Marketing,Promotion…但係由於學校係專科專教,你對「工作」呢兩個字係冇一個好好既whole picture,而一間M記代表了一個簡單易明既business model,因為M記等等連鎖公司要做好QC (Quality Control),所以一定係系統化,而且工序分明.你可以好容易理解各個部門/崗位既工作性質.而呢D大公司仲會有好多培訓,邊做邊學永遠都係進步得最快既方法!等你自己親身係其中既時候有冇同你想像中既理想有出入.例如我係學校既時候一直對Marketing好有興趣,但係出到黎做野之後你發現係第2回事,反而係其他方面你可以得到更大滿足感!令你更易了解自己!
除左少部份專業工作大獨自一人完成之外,大部分工作例如文職,Sales甚至就算你係會計師,你都要同人合作去完成工作上面既task既.出黎做野好一句識人好過識字,係極端,但係有道理.窮生先唔講,所以靠關係.就算係真材實料做野,識得同人deal同人work先係工作,而唔係單純我識計條數,我可以打好份文件就叫做做得野,呢樣野係學校係比較難講得識.出黎返下兼職,三個月你就了解得到!
呢個亦都係近呢五至八年黎年輕人最容易犯嘅錯誤,就係連搵兼職都係純睇錢.我明白呢個係源於生活嘅經濟壓力太大而導致嘅現象,但係連暑期工都係睇錢做人就未免太過短視.除非你話做ptgf(極不支持做呢類工作),一個月可以搵到五皮至八皮一個月.如果唔係大部份嘅兼職人工都可能係$50~80/小時,可以高得去邊呢?返完之後你又係咪真係可以用到呢啲工作經驗去令你日後嘅事業得意發展呢?呢個先係最重要嘅問題.
做兼職最好就係可以揀到一d同自己讀緊或者你將來有志係果行發展既工作,咁就可以會有效利用課餘既時間令自己有成大既進步.而大家都好似好鍾意先揀大公司工作,因為第時寫落CV都呃得下人嘛!事實係,大公司同細公司,學既野可以好唔一樣!大公司因為人多,公司大.所以制度好落要!每個人都有自己既崗位,係入面你有機會睇清楚一個已經好成功既企業係點去運作,所有野都係有標準同制度.可以話係學好手勢去工作,學識不同部門分工同責任,知道點係辦公室生存.
細公司又有其好處就係,D野一眼睇哂,你可以係短時間掌握一間公司係點,同時因為細公司人數少,分工唔會分得太細,姐係咩工作你都有可能會做到學到,都係一個唔錯既學習體驗!
窮生建議優先搵一d好大自由度俾你發揮/見好多唔同人既工作.因為商業係人同人傾出黎,你唔識同人交涉,係點都冇運行.而自由度大既工作就係可以比空間你試下自己建立自己工作風格,令自己透過想辦法令工作更順暢,而try to work smart!一個冇想改善求變既一工仔,係完全唔值錢,當你識得 work smart同make it better,你會係一個能幹既人,亦係想創業最基本要有既技能.


text:
據知因為收咗某啲贊助,所以亞視死都要搞亞姐亞生.葉家寶周三( 8日)返亞視總台,俾大班記者包圍,但佢話今日唔會講任何嘢喎.
媽咪姐
續牌唔成 亞視仲搞末代亞姐
查實呢,亞視可唔可以俾大家唞吓㗎?上個禮拜,喺王征「英明」領導之下,亞視終於成為香港史上第一個冇得續牌嘅免費電視台,搞到 6百幾個員工冇晒希望.但原來佢仲未收手㗎!媽咪姐收到風,亞視管理層已經落咗 order,話會搞埋末代亞姐同亞生,一班服裝部阿姐已經收晒通知,要準備啲戰衣㗎喇.
Well,不過大家都知亞視冇錢出糧有錢打官司,依家仲續唔成牌.葉家寶話賣埋片庫同器材,啲營運資金都係頂到 4個月度咋喎!而依家開始招募亞姐,搞得嚟都差唔多年尾,唔係諗住叫啲員工白做吖嘛?至慘係搞完一場大龍鳳,個節目最後好可能出唔到街!上期《忽周》先報道過,來自國內嘅 2013年亞姐季軍陳夢圓攞住旅遊簽證幫亞視做黑工,而近年參選亞姐嘅,好多係大陸同胞,勞工處呢次唔係唔做番啲嘢吓嘛?
都係嗰句,與其搞咁多嘢,阿王征先生不如出嚟同員工交代清楚「後事」,準時出糧.執都執得好好睇睇吖!
黎燕珊:作為亞姐嘅大師姐(首屆冠軍),我一直都希望亞洲小姐能夠傳承落去,尤其呢個選美會係由邱德根先生創辦.邱生逝世已經好傷感,好希望能夠守住亞洲小姐選舉.但今年可唔可以再辦都係個問號,因為即使有人贊助,但製作費龐大,加上人手呢? 6百幾位員工已經堅守咗幾個月,但唔能夠無止境地等,就為咗等有大型節目做!
劉錫賢:佢搞(亞姐)咪由得佢搞囉,依家先講籌備,搞得嚟都係 10月 11月嘅事,我同威仔(蔡國威)份約 8月 30號就滿約.(會唔會做義工 MC?)到時嘅嘢唔知今日開番工,(公司)未講過任何嘢,冇交代過.我哋睇緊有乜自救方法. aritist保障一向較少,大家聚埋一齊,睇吓可以點做.我就隨遇而安,唔會有問題嘅.
筱靖:好可惜!自己都係亞姐( 07年)出身,只可以話係完成咗歷史使命.其實亞姐係一個好好嘅品牌,可以考慮賣咗出去,俾員工出糧囉.


text:
代糖夫人:
小弟二十出頭,呢排溝緊一個同學,但對方有個三十幾歲既建築師溝緊,請問有咩方法可以溝到條女?
唔想做兵既心煩仔上
******
唔想做兵既心煩仔:
嘩,夫人同你講,廿歲既女仔,對三十幾歲既男人,係冇抵抗力架.當然建築師有錢有地位,都係牌面上既巡航導彈級武器.但最重要既係,三十幾歲既專業人士,屌西多過你食魚生,人地好了解女人要啲咩,好了解點樣對一個女仔會加分,閱女無數,自然有道氣場,溝女都容易;同樣道理,毒開亦都係有條路,自然都有道溝唔到女既氣場.
一夫一妻既理想絕對反映唔到現實既堅尼系數,呢場仗係難打架喇,你當然可以試啦,但最後唔得都係非戰之罪既~如果你好鐘意呢個女仔,你咪等囉,等到佢俾人拋棄,你先出黎接住佢,撫慰佢受傷既心靈,等佢知道,同有事業有車有樓有錢有直升機既男人一齊,係有代價既,佢多數有好多女人,或者鐘意SM.
個女仔越受傷,你就越易重建,你同佢一齊,唔係你有得飲有得食呀,係佢得到急救,得到拯救,好似性交轉運咁,我屌你,但係係你要多謝返我,仲要俾返錢我——但你到時要做既,當然要浪漫啲唔好咁現實啦.
呢個咁撚虛偽既世界,一切都係包裝既者,正如無咩人會好似代糖夫人咁講野講到咁白呀.世人都係鐘意聽假話架.好似啲社工,保險佬昆人果時,都係話,你俾我幫你啦!好似講到佢唔係做緊生意,無錢收,好撚偉大,拯救緊世界咁架.你見唔到班民主派,學生政棍,都係講到自己只有付出好偉大咁既咩?家庭觀眾會講,就算搞到條龍和道屍橫遍野,自己係後方安安全全唱歌拍手叫口號,都叫付出左好多架喇.
學生就係只有付出無私貢獻既純純兔?學生俾人捧做領袖,事無大小,大至香港前途,小至入公廁交水費,都有人扑咪問下你意見,唔好同夫人講,你班人無飄飄然,無心裡暗爽呀﹗保險佬,社工佬,政棍佬,做野係應份架,唔使感恩戴德架.可惜黃絲係唔會大叫「我有俾你屌架﹗」然後問責架.公共事務喎,做得唔岩點解唔使俾人屌呀?
等屍橫遍野先黎收拾殘局呢一招呢,夫人就唔知可唔可以用係你心儀既女仔身上.因為夫人唔知佢智慧係高係低.如果佢係黃絲果類唔反問,唔反思,無主體,無自我既,佢九成都唔會無啦啦爆seed講句「我有俾你屌架」要求平等對待,咁你就安心咁等,等建築師玩完,你心愛既女仔變左亞視咁,你自然可以入主亞視,做為所欲為既屎忽鬼喇.
代糖夫人上
大道之行也,天下為公,選賢與能,講信修睦.---《禮運.大同》


text:
28歲嘅藝人江若琳近年主力喺內地同馬來西亞等地發展,專注工作嘅佢甚少有緋聞傳出,不過今日就有報道指佢搭上內地相聲演員曹雲金,二人因拍攝新戲而日久生情!
內地媒體影到江若琳現身北京機場,本身記者係認唔到佢嘅,只係認到啱啱落機嘅曹雲金,原來江若琳現身機場就為咗接曹雲金機,二人一見面即刻嚟個懷抱,似乎關係非淺,之後佢就齊齊返男方嘅別墅.去到第二日,曹雲金嘅座駕駛出別墅,江若琳亦喺車中,似乎佢喺男方屋企過夜,之後二人直奔三里屯,甜蜜行街街都唔夠甜,仲要買雪糕食.
第三日,佢哋再次出門,仲要有埋曹雲金媽咪,三人行一齊行街,江若琳又食雪糕,不過今次佢就好識做,買埋曹母嗰份,而二人都有講有笑,相處融洽.去到第四日,曹雲金嘅座駕由別墅駛出,直駛機場,當然江若琳都喺度喇,今次到曹雲金送江若琳機,離別之際,一對小情人都唔顧畀人認出,喺大庭廣眾下錫錫!
被譽為「相聲界時尚潮人」
32歲嘅曹雲金喺內地相聲演員,師承名相聲演員郭德綱,曾連續三次上春晚演出,近年仲開始拍攝電影電視劇等,被譽為「相聲界時尚潮人」嘅佢,以前主要係光頭,依家就留咗個藍色平蔭菇頭,好友鄧超曾經讚佢全身上下都充滿幽默細胞,可能就係因為咁吸引到江若琳.
2016年5月11日 星期三
江若琳搭上內地相聲演員 機場攬實咀 __,江若琳,
28歲嘅藝人江若琳近年主力喺內地同馬來西亞等地發展,專注工作嘅佢甚少有緋聞傳出,不過今日就有報道指佢搭上內地相聲演員曹雲金,二人因拍攝新戲而日久生情!


text:
話說,挪威人唔係講同一樣嘅挪威話.吓?咩話?
係呀,喺挪威,黎自唔同地方嘅人,都講唔同嘅方言.喺挪威最常見嘅書寫語言有Bokmål 同Nynorsk兩種.
先講吓Bokmål .由於挪威喺十六至十九世紀都係由丹麥管治,當時政府係用丹麥語作為管方語言,而Bokmål就算係一種「挪威化」嘅丹麥話.時至今日,大約有八九成挪威人都會用Bokmål作為主要書寫語言,寫出黎同現代丹麥文好相似,但講起黎同丹麥話完全唔同;常用Bokmål嘅地區包括有首都奧斯陸同其他主要城市.可能係因為咁,好多挪威人都會聽得明丹麥話,但丹麥人就未必聽得明挪威話喇.
而Nynorsk係到左十九世紀尾先發展出黎嘅語言,原意大致都係唔想挪威嘅語言太接近丹麥話咁啦,三十年代尾先正式為挪威其中一個官方語言.一般都係住西岸嘅人先會用Nynosrk.
Bokmål 同Nynorsk有咩分別呢?喺文法字詞上,都會有唔同寫法.其實有少少似廣東話同普同話,繁體字同簡體字嘅分別.
一般學校會要學生學哂Bokmål 同Nynorsk,但主要教學語言就會視乎個地區本身用邊個.至於電視/新聞等,都係睇番個地區講咩.有時候喺電視度見到政客講話,佢地都會用番自己本身講開嘅方言,唔會特登轉.
但一般人講野有機會係幾個方言溝埋.咩意思?例如卿卿嘅囝仔講Bokmål,但就會用Nynorsk嘅字.挪威人通常都會聽得明其他方言,不過有時候亦會有人講嘅方言太古怪,令其他人聽唔明都唔出奇.所以即使外地人好辛苦學挪威文,唔代表可以完了明白哂當地人講嘅野架!
如果本身識丹麥話/瑞典話/德文/荷蘭文的話,學挪威話基本上係手到拿來.否則都會學得幾辛苦.雖然九成以上嘅挪威人都能夠講流利英語,但如果想喺當地生活同融入佢地,最好都係學吓挪威話喇!
備註:卿卿啱啱到當地讀書嘅時候,有人話想學好挪威話最好就係同挪威人拍拖;結果卿卿同囝仔一齊左咁耐,自己啲挪威話一直學唔好,反而佢英文進步左,唉~


text:
在快餐店,我看見一位由兵變真男人的故事
是咁的,剛剛去左大_活食飯,見識到一位兵變嘅真男人嘅故事,由個男人嘅髮型到身型我都覺得佢係一個資訊有用嘅IT_(但係整齊嘅),而係佢身邊一齊出現嘅係一個衣著打扮應該出現係老蘭而唔係大快_火野過火野麗咁戰鬥架勢嘅女人…小毒毒嘅我無勇氣影相..
女:你話好想食就係食呢d丫?!?
男:係丫,焗豬扒飯麻,講左啦
女:邊度好食嫁?!?果d茄又唔係意大利茄..豬扒又唔知係唔係有病巴西豬…(下略三四句)
男:又係你問我想食乜嘅(平靜聲)
女:做咩鬧我者?!我都黎左陪你食啦!我連阿媽都無要過我食_快活嫁!你重要鬧我,你以前做我男朋友果時都唔會咁嫁!?
男:男咩朋友丫,我前兩日先見到你同第二個男人去老蘭食飯直落,我無咁好福氣做你男友丫(個男人聲線都重係好平靜)
女:果d朋友嚟啫,你先係我真命天子?
男唉左聲:我追你追左兩年,個個月送成皮野禮物比你,揸車接送連私人保母,都算啦,你靚你多人追有權㨂,我架爛鬼車你話過襯你唔起住,要有貴樓貴車先襯到你,而家知我搵多左少少錢,知我父母有d錢,知我係英國籍你就話要結婚話要有bb…
女打斷個男人講野:唔係啦??我真係覺得自己大個女要諗下將來( 祭出如時間洪流一樣嘅事業心來)咁我覺得咁多人入面我最鐘意係你,只覺得你可以一生一世嫁咋,以前無話你係我男朋友係諗住比目標你追我麻,咁快到手男人好易變.
男:_!你連焗豬有幾好食都唔_知講咩將來!
果刻我見到個男人有幾秒變咗超西3幾秒,頭髮都變金埋咁,之後爆左一堆話佢唔尊重佢老豆老母,話一齊去食個飯都唔去,只係係街見過,以為佢地係草根就睇佢地唔起…(下略差不多10分鐘)
條女_曬面咁解釋一輪之後爆咗句:咁你而家即係唔要我啦!
男嘅只係答左句:係,無咩唔好阻我食埋個焗豬.
就因為呢一句心底話,我決定分享佢嘅故事…
之後果個人兄對住食咖哩腩飯嘅我作出一個微笑同欣賞嘅眼神,而我都以一個微笑同尊重嘅手勢支持左呢位人兄對焗豬嘅尊重同執著,可惜無青島,如果唔係我一定同呢位人兄好好傾下佢過去嘅英雄出處同事跡.
內容延讀:
他們萌極了!2017韓劇男女主 最萌身高差
>>> LIKE我們fb <<<
fb.com/newmonday.com.hk_


text:
chunaries 2015-2-26 15:02
我和我的大小姐之前有係其他論壇到貼過,打到一半太懶無打,希望今次我會勤力d
我叫丫Tim, 係一個平凡既文員仔,今日同大家分享既係我前兩年既一段奇遇.因為時間過左都幾耐,有d對話只係記得大約,並未能一一講哂,而佢而家去左美國Lu, 仲結埋婚Tim
奇遇中既女主角,我同佢係係qq到認識,佢樣子中上,身材keep得好,有c,但特別的係佢有一種高高在上既氣質,而之後確實知道佢係好有錢唔憂做,做名附其實既大小姐.而同佢既相處中亦都感受到,如咩野生活常識都唔識,唔受得氣 (除左遊戲開始), 好勝,日日去玩唔番工等等,最有趣係佢某d地方好保護自己身體,如做愛時唔kiss得乳頭,因為會變色,所以佢乳房亦都係我見過最吸引的
一開始短短既幾分中確實交談得唔愉快,佢係十分串既人,講野亦係一兩個字咁就算,亦都覺得自己好叻.平時既我可能已經無癮唔理佢,但唔知點解果日又忍唔住串番佢,反而咁,佢回我得更主動.
講講下唔知做咩講到大膽,我笑佢話睇佢個樣應該怕事咩都唔咁玩,佢反駁佢有咩未玩過,我就問佢玩過最難忘既一次係咩,佢話最難忘一次係佢d fd送左個蛋比佢迫佢即時玩,而佢d fd 一人拎住個搖控又開又關,佢最後忍唔住當場偷偷地高潮左,d fd見到佢塊面紅哂仲問佢係咪高潮左,佢唔出聲,佢地繼續開個蛋,最後佢當場瀨左少少尿,亦都因為一直佢d Fd嘲笑佢,佢羞恥到喊哂,d fd知道玩大左先哄番完事,後來d fd都唔敢提起
我e個時候聽佢講其實覺得佢應該係m m地,講真換係我我第一唔會玩,第二真唔會有mood高潮先啦,除非你真係enjoy, 事後知道我錯了,佢係好鬼m.
我聽完後問佢其實果時係咩feel,佢話唔知,咁我就引導佢一直問佢問題,我話我直覺覺得佢其實好enjoy比人望,好似人地愈羞辱你,愈踩低你,你就愈興奮,佢話唔係,又問佢其實係咪有幻想過比好多人望你全身,侵犯你等等,佢都用..去回答 (你話我馬後炮都好,其實講左咁多假設左咁多佢仲係答我得咁快,我果時已經先入為主覺得全部答案為yes)
之後我就話想知你係咪好簡單者,玩個遊戲咪知,佢問係咩我話總之一會我話做咩你就跟住做,佢話no.我就話你唔敢?淆底咋話?頭先吹水黎激佢.其實我當時真係無諗過佢會say yes, 點知佢話"我會驚? 本小姐有咩好驚?"就咁,我地開始左我地第一場遊戲...
chunaries 2015-2-26 15:07
另外,有件事要大家失望,因為同大小姐玩時有約定好,為左保護佢所以雙方一直同意無影相,所以希望大家唔好介意
其實可以遇到一個玩得起又同到自己配合既對象係一件好幸運既事,佢曾經講過,既然決定左玩,咁梗係玩大佢,同佢玩每個遊戲,難忘在,唔洗事先去諗定玩咩,因為到時就自自然然諗到,而佢又會係你既想法上加意見令你更驚喜,雖然佢有時都幾自把自為但正因為咁先叫大小姐嘛
講番正題
可能大家都唔輸得,佢就串我話我可以有幾大膽一定令佢最後無癮我又串佢淆底,我果時係緊張的,之後都講野好盡,而哩個時候我地都已經轉左用電話,佢個語氣一開始都好不屑下,好似唔信會幾刺激咁
遊戲是咁的,我叫佢除哂衫褲,張屋企大門打開一半,開始時我叫佢係門後自慰,之後導佢想像,嚇下佢如果有人突然開門見到會點,(果時晚上三點幾,其實真係唔會有人,所以我諗佢先敢玩吧)我一邊講一邊要佢幻想,記得既句子如下.
'唔知如果有人見到你咁會點睇你呢可?'
'堂堂一名大小姐,竟然第一晚就聽個唔識既人做d咁既事,其實你真係好賤'
'真係唔怪得你果次d fd咁玩你你都ok,睇黎你真係好enjoy'
佢無咩點出聲,但係係感覺到佢好認真咁聽,之後我聽到佢呼吸聲重左,就叫佢再行出d,今次叫佢有半個身露出左去,我就問佢
"你家企係咪對住人地屋企門口"
"係.."
"想像下如果而家有人係個窺視鏡到望到你,你點算?你覺得佢會唔會打緊飛機?定佢會點諗你?原來哩個鄰居咁淫賤.原來平時見到果個著得咁高貴既女仕,係咁cheap,第時你點面對佢,以後你每次見到佢,唔知會唔會有錯覺佢色咪咪咁望住你,而家幻想下係lift到得番你地兩個,佢就一直盯住你個胸,你下邊,一邊諗住今晚你點用手指搞自己,一邊諗住想過黎搞你,侵犯你,佔有你"
佢係中途有微微輕叫,但好小聲,因為不難想像佢其實都好怕被人發現,但叫得代表有感覺,所以我更大膽
'不如再益下對方,換個狗仔式姿勢'
佢沉點左陣之後講
'之後呢?
第一次聽到佢有回應,唔係普通既回應係想繼續係暗示緊有興趣既回應,講真,我到而家都記得果種成就感,未當場感受過,真係好難完全明白,亦都明白點解人地中意做s,征服係一件感覺好好既事
'仲要問?用兩只手打開自己下邊,比人地望清楚哂你一舉一動,人地先望得爽架'
見佢愈來愈hight,投入
我再講
'其實一個真係餵你唔飽,我諗你骨子裡真係好想要,想像而家左右各多兩個唔識既人望住你,今次唔同,係真係近距離望住你'
一邊形容佢仲係一邊重重咁呼吸
'有一個行左去你西西面前,好近咁觀賞緊,近到,可以望到有幾多水,想唔想佢奶你?佢望到你址哂
一如既往的仲係重重既呼吸,但講到一個位,佢發左一次比任何一次大聲,但又都仲係好細聲既叫聲,哩個時候,我就知佢高潮左了
olkugen 2015-2-26 16:13
I think you should put this post on Adult Fiction!
無名水手 2015-2-26 18:36
係囉, 貼係成人小說區好D喎~~ :lol :lol thanks anyway~~:verygood: :verygood:
chunaries 2015-2-26 19:25
回樓上, 因為只係得文字?


text:
伍嘉慧( Bethanie)
香港婚宴管理及形象設計學院
婚禮宴會統籌及新娘化妝高級文憑
Bethanie性格外向坐唔定,「呢科唔只坐課室齋聽書,有好多訓練化妝, set頭課程,又可以出去睇吓唔同酒店場地,好多元化,一啲都唔悶!」
U花 U草
搞婚宴嚇怕 準婚禮統籌師:最好旅行結婚!
到咗年尾,又係收紅色炸彈嘅旺季,想婚禮搞得好好睇睇,但又怕麻煩嘅通常會搵個婚禮統籌師( Wedding Planner)幫手!
讀緊婚禮宴會統籌文憑課程嘅伍嘉慧( Bethanie),放棄修讀主流課程,揀咗本地著名培訓婚禮統籌師嘅香港婚宴管理及形象設計學院嚟讀,希望下年再升讀 top-up degree嘅市場學, 19歲已認定自己目標!
咪以為呢份工好易做,諗吓菜單,訂吓酒席就搞掂, Bethanie話讀咗先知呢科大把嘢讀,婚禮習俗,公關策略,市場學咩都要識,「我要成日上網睇呢排興啲咩,例如顏色,布料,回禮禮物,菜式,每季都有新嘢,仲要成日睇潮流雜誌同啲婚禮網,追住個潮流,例如以前多數人會用罐裝蜜糖或者筷子做回禮禮物,但𠵱家已經唔興,多咗人轉用杯裝蛋糕( cup cake)或者精美朱古力,潮流呢啲嘢唔識就 out,好易畀客人藐!」
一心喺呢行發展嘅 Bethanie睇落滿空熱誠,但對於自己的婚禮,她竟話一切從簡,「最好旅行結婚,咩繁文縟節都唔使理,加上自己做呢行,要求一定更加高,亦都會雞蛋挑骨頭,所以旅行結婚方便自己又唔使煩到人!」


text:
星期一, 5月 19, 2014
慢工出細貨
阿 Sir 返到嚟就梗係有好多工程佢做啦 !
其中一個就係要將屋企前門嘅小園圃翻新嘞 !
本來上手業主有種落咗 D 雜樹仔,
不過就比較雜亂;
又經過幾年嘅風霜摧殘,
所以部份矮樹仔就已經枯死咗 !
真係睇到都唔開胃 !
早幾日阿 Sir 趁天氣好就動工嘞 !
首先佢翻起晒 D 泥土,
將 D 枯樹移走,
然後逐少逐少咁將 D 枯枝雜草執走,
竟然都有幾袋枯枝垃圾篩出嚟喎 !
真係唔可以睇少 !
再將 D 仲有生機嘅水仙花回歸花圃 !
第二日我同阿 Sir 去 " 園藝店 " 買咗 D 花苗返嚟,
然後佢就等太陽落咗山先將 D 花苗移落花圃 !
唔好睇少呢 D 功夫呀 !
兼且佢鍾意慢工出細貨,
佢前後用咗三個幾鐘先整理完晒 !
真係點會唔服咗阿 Sir 呢 ~ ~ ~
星期六, 5月 17, 2014
一分錢,一分貨!
月頭喺 Currys 攞到嗰張 Voucher 之後就立即訂咗另一個牌子,
訂嗰陣又話五個工作日就有貨,
點知都要等咗兩個星期先有貨 !
雖然係要加錢去換呢部 Kenwood ,
但真係物有所值 !
而且仲可以買 D 配件一齊用.
同細囡豬商量過,
最後都訂咗個 Pasta Marker.
終於剪綵開工整包包.
好滿意部機,
唔需要將速度較到好大就已經做到預期嘅效果,
果然係一分錢,
一分貨 !
星期四, 5月 15, 2014
打敗仗!
英國天氣變化好大,
經常風雲變色 !
尤其係呢幾日超大風;
看似太陽高高掛,
但係就完全無溫暖可言 !
間中又炸一陣失魂大雨落嚟 !
我就係咁樣被打敗仗嘞!
上星期五喉嚨開始脹痛到爆 !
乾咳到飛起 !
咳到喉嚨損,
仲要半夜先嚟發病 !
呢幾日都無覺好瞓 !
好彩阿 Sir 上星期二返咗嚟,
咁我朝早就唔使趕起身去送細囡豬返學 !
希望快 D 好番,
事關呢個星期日仲要去 BBQ 呀 !
星期五, 5月 09, 2014
啱啱好一碟
夏天雖然已經來臨咗,
但係英國我呢豎依然係好涼快!
屋企後園嘅玉蘭樹都已經開咗好多靚花花喇!
而且 D 花仲比舊年多好多 o添啵!
唔單只係玉蘭花盛開,
就連用盤栽種嘅韭菜都有收成!
雖然收成唔係好多,
不過用嚟煎蛋就啱啱好一碟!
果然係韭菜就有韭菜味喎!
星期六, 5月 03, 2014
Hea 住嚟做
大豬小姐放完假返咗上利物浦嚕 !
一切歸於正常 !
家務又可以慢慢 Hea 住嚟做嘞 !
吼細囡豬返咗學;
晏晝煎咗碟勁多 XO 醬嘅腸粉嚟歎 !
又喺雪櫃摷咗 D 飲剩嘅紅莓汁嚟試做咗唧唧冰,
細囡豬都話幾特別,
咁又再用嚟整雪葩 !
事關淨飲嘅紅莓汁太甜,
被人嫌棄,
無人吼 !
做咗唧唧冰同雪葩就啱啱好 !
用嚟做飯後甜品又覺唔錯 !
訂閱: 文章 (Atom)


text:
山東強化防守
亞冠盃分組賽今揭開戰幔,日超盃出爐冠軍廣島三箭响F組開鑼戰,主場迎擊中超強隊FC山東(山東魯能),向來防線以亂出名嘅山東,今季刻意強化防守,前45分鐘有權摸和主隊,2.15倍半場和博得過.
(廣東體育周二晚6:00直播)
山東官網賽前出咗張名為「斷箭明志」嘅海報,顯然就係決心作客搞掂廣島,其實佢哋能唔能夠達成心願,好睇廣島呢班人發唔發揮到「三本之矢」嘅精神.所謂「三本之矢」,係日本戰國時代嘅一個故事,講藩主毛利元就用三支箭教三個囝囝,一支箭易折,三支箭合埋就冇人整得斷嘅道理,廣島命名三箭就係要效法嗰種團結精神.查實中國人點會唔知呢個道理吖,《魏書?吐谷渾傳》裏面就有呢種「單者易折,眾則難摧」嘅道理,早過日本成千年咁滯.
三箭夠團結機動性強
但係山東想斷「箭」的確唔係咁易,原因係廣島呢班波真係比較團結,打法整體得嚟好有機動性,雖則戴恩費斯杜格拉斯離隊削弱佢哋鋒線嘅衝擊力,但係由上星期佢哋响日超盃贏大阪飛腳3:1去睇,補入嘅彼得烏達卡固然啱用,更重要係淺野拓磨,茶島雄介,野津田岳人幾個愈嚟愈成熟,人腳冇乜大變嘅廣島,反而係一支攻守兼備,默契一流嘅球隊,確實做到三箭合一嘅初衷.
相反山東有中超球隊嘅一個通病,就係組織相對散漫,攻防流暢程度比較差,舊年佢哋更加因為防線太曳,經常贏埋唔夠輸.好彩由新帥文奴文尼斯執教嘅山東,喺引入巴西長人中堅基爾拿斯文圖之後,踢法趨向穩健,唔再有前冇後,今晚客場出擊,更加唔會貿然搶攻.況且中場大腦王永珀坐波監,鋒將「野牛」艾萊斯奧又冇報名,少咗兩件進攻好手,肯定處處謹慎行事,上半場以守為攻好正路,半場和自然抵博.


text:
今晚除咗整話梅涼瓜之外,仲整咗個酸辣煎大蝦 o添!我一向都好少整蝦,連殼整就更加係第一次,所以都只係實驗性質咋,不過味道都唔錯呀!
今次好捨得咁買咗幾隻虎蝦返嚟煮呢個餸,四隻蝦其實都唔係真係好大隻,但已經差唔多 $30 喇!不過成世都唔一次,就 "豪" 一次咁多啦!我同自己講,如果出街食,呢個價錢肯定唔得 o添呀!
材料:
急凍虎蝦
金不換
紹酒
調味料:
泰式雞醬
魚露
青檸汁
糖
- 虎蝦解凍後洗乾淨,剪去眼,鬚及腳,剪開蝦頭,清除沙囊,蝦背切開,清除
蝦腸.
- 金不換洗乾淨後剪碎;將調味料預先混合好,備用.
- 燒熱油,放蝦入鑊內煎香,灒酒,煎到兩面都金黃色就先盛起.
- 調味料倒入鑊內煮滾,之後將蝦回鑊,兜勻.
- 當醬汁煮到開始濃縮時,就加入金不換碎,兜炒幾吓即可上碟.
- 將醬汁淋上大蝦上.
Notes: - 青檸汁可用檸檬汁代替. - 落咗金不換之後唔可以炒得太耐,否則香味就會消失. 你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
- 若蝦身太濕的話,落鑊前先用抹手紙索乾水份.
- 唔同牌子嘅魚露鹹味會有唔同,如果唔夠鹹的話,可酌量加鹽調味.
Notes:
- 青檸汁可用檸檬汁代替.
- 落咗金不換之後唔可以炒得太耐,否則香味就會消失.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
(新增動新聞)
(新增內容)無綫電視今晚宣佈取得《英格蘭足總盃決賽》阿仙奴對車路士之香港區播映權,安排周六(27日)深夜12時05分於翡翠台直播,讓全港球迷免費觀看.至於同日德國盃決賽,法蘭克福對多蒙特,翡翠台亦緊接於深夜2時30分轉播.樂視財困問題持續,就連香港業務都受影響,嚟緊周六深夜舉行嘅英格蘭足總盃決賽車路士對阿仙奴,佢哋就以節目調整宣佈香港冇得直播,受影響嘅客戶會送多三個月月費作補償.《蘋果》收到風,今次英足盃決賽停播,主要係因為樂視畀唔到衛星訊號嘅費用,反而轉播費一早已經畀咗賽會,只不過係有版權但冇訊號返咁解.樂視財困已經唔係今日嘅事,佢哋樂視北京已經炒咗大部份嘅體育員工,國內兩輪意甲直播都要爛尾,留底嘅都係樂視電影嗰邊嘅人,因為電影仲有收入,體育就只有支出.香港樂視上個月都有部份員工被拖糧,但限期前都出到.樂視嚟緊幾個星期會係關鍵,最壞打算就係樂視點都保住下季英超直播,而今季就嚟完嘅NBA,因為已經畀晒有關費用,所以直播唔會有影響.其他嘅好似舉行緊嘅世青盃,以及暑假先打嘅洲際國家盃,到時有冇直播就有好多變數嘞.仲有,樂視雖然攞咗2018世界盃香港獨家直播權,但佢哋最近兩次新聞發佈會,都要延遲再延遲,前景係點真係冇人知.
2017年5月26日 星期五
(樂視不行了)冇錢畀衛星訊號 無綫「執死雞」播英足盃 __,無綫,樂視,
(新增動新聞)


text:
劉亞仁今年演出兩套電影,票房大賣躍升一線,回歸電視界演出《六龍飛天》,人氣繼續旺盛,入伍前最後一擊梗係搏到盡.
電視精
次世代一哥 劉亞仁古裝劇賀台慶
最近大台嘅台慶劇有啲口碑,話晒係年度重頭劇,即使靠外援都要做得好好睇睇!韓國方面一樣有台慶劇睇, SBS電視台廿五周年台慶五十集長劇大製作,係由劉亞仁主演嘅《六龍飛天》.開播第一集已經高開 12.3%,比早前大熱嘅《龍八夷》首播成績更加好,男主角劉亞仁愈做愈紅,仲跑贏金秀賢及周元,成為新一代師奶殺手!
鐵血君主愛上民女
以歷史人物做主角嘅韓劇,一年總有幾套.之前有車勝元嘅《華政》,口碑同收視都唔錯,今次《六龍飛天》一樣係講朝鮮皇帝.《六龍飛天》以朝鮮建國初期為背景,男主角劉亞仁飾演朝鮮王朝第一任國王——「鐵血君主」李芳遠,六龍係指以佢為首嘅六位對初期朝鮮建國有貢獻嘅大人物.先講少少歷史背景,李芳遠本來並唔係咁有霸氣,身為高麗諸侯嘅第五個仔,甚至無繼承家業嘅壓力.後來遇上啟蒙導師鄭道傳,漸漸激發起慾望及野心,最後成為朝鮮太宗.齋講如何建國嘅歷史未免太悶,當然唔少得感情線,女主角係申世京飾演嘅民女,自細勇敢堅強,絕對唔容許欺凌弱小,正義感滿瀉.善良窮家女遇上皇室貴族,自然互相吸引走埋一齊,不過正室又點會罷休,當然唔少得爾虞我詐嘅後宮橋段.其實韓國歷史唔似中國咁複雜,來來去去都係嗰幾個歷史偉人,李芳遠喺好多電視劇都出現過,不過起用劉亞仁呢個廿幾歲嘅演員去演繹,主要講年輕時代就比較少見,而且劇中加入故事性情節,唔似一般史劇咁沉悶.結果首播高開 12.3%,播到第八集都仲維持到雙位數,不過五十集長劇係持久戰,後勁先係最重要!
入伍前最後一擊
《六龍飛天》備受注目,最大原因係男主角劉亞仁,呢兩年人氣急升,最近有調查公開名單,新一代韓劇男演員邊個會跑出,十年內主導電視劇界,劉亞仁打低金秀賢,周元,李鍾碩等勁敵,成為冠軍!事實上劉亞仁有別於其他小生,上年嘅《密會》同金喜愛搞不倫戀,今年嘅《燥底師兄生擒富二代》做敗家仔,到今次《六龍飛天》,幾部作品中展現完全唔同嘅演技,早被認定為最具實力嘅年輕男星,雖然下年就要入伍,不過好多業內人士都睇好佢,當兵唔會影響未來發展.女主角申世京同劉亞仁係第二次合作,之前佢哋喺《時尚王》合作,收視一般,之後申世京嘅幾套劇,收視插水,被封為「收視毒藥」,不過經過《六龍飛天》,應該可以除去惡名喇!
撰文:關錦雯


text:
今日自已出銅鑼灣買紅酒用作星期四既gathering
原本打算買支紅酒就返屋企,結果......變咗自已行完街先施施然到citysuper買
我唔識紅酒
跟住見到免治牛肉好靚,就買包返屋企整今晚既晚餐"蕃茄栗米磨菇牛肉飯"
我好鍾意食呢個飯,但我睇得出大少爺唔鍾意快餐飯,所以好耐先整一次
大少爺無講出口,但我只鍾意整大少爺鍾意食既嘢
我趕返屋企整番樣大少爺鍾意既muffins比佢聽日做早餐
佢鍾意呢個 "jam muffins" ,其實只係將原味muffins中間加藍梅jam
我成下晝四點先返到屋企就可以焗完蛋糕兼煮餐飯,都算勤力啦!
聽日第二個鐘點女傭來工作,我都係諗唔到有乜比人做
再係咁我唔請喇!
基本muffins 做法:預熱180度
牛油 80g (室溫)
糖 70g
自發粉 100g (如做朱古力味,就20g可可粉+80g自發粉)
牛奶 50ml
蛋 一隻
雲呢拿油數滴
1)將牛油同糖打至淡黃色,加入蛋用低速打至鬆發
2)自發粉篩入蛋糊拌勻
3)加入奶攪勻
4)放焗爐180度焗15~20分鐘,視付焗爐火力
如果要做果占muffins就晌入杯模時先加入一半份量既麵糊,再加入一茶匙jam,跟住再加多一半麵糊


text:
我尊重宗教,理得你佛教天主教,你睇聖經定可蘭經,黎得占卜嘅對我黎講就係客,一視同仁,我嘅責任就係開牌答問題.
雖然小妹係無神論者,但對於各宗教基本教義都有啲認識;咁話說其實耐唔耐都會有基督徒或者佛教徒黎占卜,呢一點我覺得係好有趣嘅現象.
講左耶撚先.嗱,重申多一次,我對宗教本身No offense,只係自細面對教會(細個比長輩帶去返教會)同埋部份教徒嘅行為同心態,咁多年黎都令我覺得好困惑.
A 小姐一臉愁容咁黎到,「我同男朋友分左手」.見到佢紅腫嘅雙眼,我心一驚,拿拿聲將盒 TEMPO 限量版桃味盒紙擺喺佢面前.佢話,「我想知道我做錯左乜野,同埋可唔可以復合.」
就問題黎講,都係一啲我聽到熟問到爛嘅典型感情問題,咁我聽佢講,由身世開始講,連幾時初吻都講埋比我知,我真係覺得佢好信任我,即刻覺得自己成件事專業左.
咁問完喇,夠鐘起身送客,A 小姐突然講左句:
「其實我係教徒.我覺得塔羅牌係拜偶像嘅一種,同埋違反左聖經.妳咁樣做生意其實唔係幾好.」
咪住,小姐,咁妳又黎問?妳問左個幾鐘我都無收妳加鐘錢,妳而家先黎同我講「這樣是不對的」?
咁點算?我唔驚呀,我做生意我幫人,妳背棄妳宗教妳嘅神(咦押左韻),妳係咪今晚返去要告解?定係神叫世人遇到試探,妳覺得我係試探緊妳嘅信仰?媽呀我好亂.有朝一日妳受審判嘅時候,因為黎過占卜所以上唔到天堂,妳唔係打算入我數呀?
其實有教徒黎都唔係第一次,問完之後馬後炮一句嘅 A 小姐真係第一個,嗱我避免有朋友多心,我再再再重申一次我對宗教係 NO DEFENSE,如果有教徒睇完呢篇文感到不滿,對唔住,我戴頭盔.


text:
相信有返咁上下資歷嘅打工仔都會明白轉工嘅痛苦:茫茫大海中搵工,面試,返工後適應新環境,新人事,新作風,走出Comfort zone,整個過程要花好多時間同心力.若然一返工即發現上錯賊船,真係喊都無謂.唔想成為連環不幸事件簿嘅主角,就要留意以下幾點:
1/ 長期刊登同一個Job ad
伏喺邊?假如你周不時喺求職網站見到同一個招聘廣告「常客」,咁閣下就要打醒十二分精神!
點解嘅?有機會係間公司內部有問題,以致新人入職無耐就雞咁腳走.面試時最好旁敲側擊試探HR口風,例如詢問係咪因為公司需要特殊技術專才,再判斷搏唔搏得過.
2/ 人人都係新人
伏喺邊?面試時,求職者應該把握機會向面試官打聽前任同事嘅任職年期,若人事多次變動,份工筍極有限.
點解嘅?若打聽到做得嗰1年半載已經算資深員工,反映公司文化,制度,運作模式非常不堪,千祈唔好上賊船!
3/ 有求必應
伏喺邊?每個職位有所謂「行內公價」,「合理水平」,正常公司亦會有預算,所以面試時一定同你傾下薪酬,福利.如果HR乜都無提,對你開出嘅條件有求必應,甚至高出正常水平好多,咁你就要小心.
點解嘅?因為佢有可能係應承住你先,氹你落搭,之後反口覆舌;亦有可能畀多嘅人工係要你負責一啲非職責範圍內嘅事情,甚至從事「踩界」工作.
4/ 老細係外星生物(註:唔是《來自星星的你》嗰種)
伏喺邊?未來老細講嘢1999,明明講廣東話但你都唔明佢講乜,或者無法清楚解釋具體工作內容,咁就有可能係伏!
點解嘅?一係佢表達能力有問題,咁以後做嘢好容易因溝通不良引起誤會,發生衝突;一係佢身為老細都唔知自己部門做緊乜,咁你又點跟佢做嘢?而最壞嘅情況係,呢間公司直情有不可告人嘅勾當,所以佢先對你耍太極帶你遊花園!
5/ 公司瀰漫Walking dead氛圍
伏喺邊?員工狀況反映公司文化同風氣,如果你經過走廊完全唔見有人有笑容,個個垂頭喪氣,滿臉倦容,目光渙散,好似上演真人版Walking dead咁,凝重氣氛瀰漫空中.
點解嘅?唔使講都知係伏!轉工吧啦.
留意番:以上觀點純個人分享.
搵工呢家嘢,是伏是福,最終還是要靠自己過濾,判斷.


text:
我就唔熟港聞嘅,都係當國際新聞咁睇,所以應該算公道,而且呢真係幾悶,相比起睇開果啲總統辯論,Prime Minister Questions.
首先女人參政,的確係有難度,好多comment都話呢個前政務司司長,好煩.但其實細心聽,其實開頭佢係知道有呢個問題,嘗試壓低自己把聲,就算比起參選大會都已經壓低咗.但去到後段興奮起來,打回原形,於是一個官太說教嘅形象又出番曬黎.
呢件事就算希拉里都做唔好,雖然努力壓低,但係永遠去唔到戴卓爾夫人嘅境界.另一個仲可以活生生俾你sample 嘅係文翠珊,但人地個政制係個個禮拜俾你操練,雖然高志民弱到不堪,但點講都好,都係一種操.但文太好多時嘅本我會走返出來,鐵太都有走漏嘅時候.
前財爺睇來真係番書仔,把聲本身沈,所以唔需要太多調教,可以話贏係起跑線.而且基本上節奏唔算突兀,手勢就典型美國仔好想表達自己,所以好難搵到身體語言嘅問題,或者根本就同好多美國政客打交道,或者以佢地做sample,學到唔少.當然口窒窒呢樣嘢,真係無辦法,呢樣嘢應該大把人招呼佢.但點都好,手嘅節奏尚算同語言配合,你話係真心定係訓練有素,睇佢口窒窒,似係真心.
法官大人睇來都因為多年判案經驗,自控能力好強,但同場一比較,把聲高音同薄過啊前財爺,所以先天不足無辦法,有人唔信佢,都事出有因.但必須承認佢嘅sample 無咁多,有bias嘅機會都幾大.
但身體語言同過往最不同嘅應該係前政務司司長,首先佢不斷點頭嘅頻率明顯上升,過去影片中,都唔覺得佢會咁頭up up.呢個係要不停自我肯定嘅身體語言,但照計呢位啊太係信心爆棚,點解要不斷自我肯定呢?
再者最尾法官大人嘅問題提到橫洲,當然前財爺都面有不悅,但很快回復正常狀態.但全晚手撐台兩邊嘅前政務司司長,突然做起自摸姿勢:兩手十指緊扣(見圖).呢個係身體語言係極端防衛嘅姿勢,就係人要下意識保護自己性器官.所以到底法官大人篤中甚麼死穴,我就唔知啦.啲眾籌300萬定係一入去網站就出crazy ad 要你捐2舊嘅媒體幫唔幫你,就睇下香港有無運啦.
有科學研究指出,其實人類對其他人嘅印象,只有7%真係來自你嘅言辭內容,93%會來自你嘅non-verbal communication.所以點解薯片民望高?佢嘅body langauge 真係贏曬 seriously.
各段協助建立基本常態嘅影片
PS 鐵太境界賞析:


text:
如我係牛角AA男主角,都會燥底打女人,我會寧願佢「咁樣」做好過
今日蘋果報導「牛角AA制」引發的男女打交事年,原來係37歲男士不滿女方提出AA制,所以釀成衝突,最終打人.相信絕大多數網民都估唔到原來真相係咁.不過諗深一層,如果我係個男主角,我諗我都會打人.
約得網上新相識嘅女出嚟食飯,動機唔一定邪惡,但一定唔會係「咁啱大家得閒不如一齊食飯」果種囉.以香港嘅文化,男士出得嚟同新識嘅女食飯,梗係要威威豬㗎啦!你睇吓佢哋嗰餐飯張單,飲酒都飲咗千幾蚊,呢啲帳單一睇就知,好明顯係男士係咁豪叫嘅,擺明一大樽鹽(尊嚴)放咗喺枱面.到埋單嗰時,你竟然夠膽無視佢樽鹽,好似驚佢比唔起咁話要同佢AA?梗係佛都有火啦!
當然,個女人提議AA,可能都只係有啲唔好意思第一次出嚟就要人請咁貴,但對正在「豪得性起」嘅男人來講,呢啲根本唔係女人埋單嗰陣應有嘅態度.如果我係個男主角,假若個女伴直頭同我搶單,話佢要請返我轉頭,我反而會欣賞妳係一條烈女,但係妳依家又話出一半,搞搞吓又話出五百,大佬,妳依家當我乞兒咩,五百蚊我大L把,撕爛佢咪撕爛佢囉,駛比面妳條臭西?我相信個男主角當時好有可能係咁諗.
其實好籠統咁講,呢件事上面,可以睇到其實大部分港女係好considerate嘅,某程度上都會幫男人諗吓,不過就硬係接通唔到男人最心靈深處果一點需求,亦唔能夠好溫婉咁處理男女間嘅互動,變相有時有啲位令男人難受咗都不自知.
據聞香港男士北上娶妻有年輕化跡象,當中應該真係有人係貪北女比較識得摸透男人嘅心,唔好話雞唔雞呢樣嘢住先.所以各位港女還望好好努力,為阻擋中港融合出一分力.
加油呀!
香港醬聞獨家刊登,轉載請附連結


text:
HKTV新劇《來生不做香港人》演繹中港矛盾 高登仔激讚
2014-12-14 21:13:00
HKTV(港視)上個月19號開台,兩套開台劇《選戰》同埋《警界線》起初網民都讚爆,不過《警界線》去到後尾開始膠化,網民話佢虎頭蛇尾,而仲播緊嘅《選戰》水準算穩定,嚟到播嘅第3套劇,就係本身叫《客家女人》,之改咗名嘅《來生不做香港人》.
就咁睇個劇名,唔知觀眾係多咗興趣定係反感?本身呢套都算係重頭劇,不過宣傳又唔算特別多,網上本來留意佢嘅人唔多,不過星期五首播,網上反應出奇地好,都未播第2集,奄尖嘅高登仔已經推爆PO,連香港討論區嘅網民都話呢套劇拍得好,夠晒寫實.
好多人睇個名或睇完Trailer以為係師奶港女劇,但睇落去除咗剖析中港矛盾,睇落好似2年前大台套《巨輪》,格局差不多,都係講兩兄弟/姊妹,分隔兩地之後點樣成長嘅故事.但《巨輪》冇實景,要拍歷史嘢,搞到穿崩極多,極速膠化,而呢套《來生不做香港人》就係全實景拍攝,真係去咗東莞嘅農村拍,唔似得大台又要講歷史,但又拍唔出歷史味.
劇入面嘅人物刻劃都相當好,好似落咗香港嘅張可頤,點解會變成一個好有控制慾嘅港女,留咗喺內地嘅劉美君變成暴發戶,但觀眾從佢哋未發跡前嘅故事就會對佢哋恩怨略知一二.最令網民讚嘅係套劇啲對白同人物刻畫得好,變成港女嘅張可頤英文法文樣樣精通,喺高級餐廳點樣同家姐劉美君鬥法,劉美君同老公曾偉權嘅土豪氣令人發笑,但劇情亦冇過份渲染,同時亦批判張可頤份人白鴿眼,唔會側埋一邊.而回憶兩姊妹個媽媽(龔慈恩飾)自殺一段,好多網民仲話睇到喊添!
網民都好認真咁評價套劇:
「呢套真係幾好睇,講真果時警界線第一集係youtube出果時我相信都有幾多人好似我咁覺得套野一般般,但係見有個大衛可以出來打TVB呢隻歌利亞就唔多唔少投射左D個人感受就講到好好睇,警界線我睇到一半已經係為左追完就算,結尾點樣都廢時再講.」
但呢套真係幾正,至少佢D對白貼地,真係似平時人對人對答,特別係大陸果幾幕,警界線果D對白我真係頂唔順,我以為睇緊TVB 有無人知呢套有幾多集??希望唔好爛尾.」
「本身驚佢狗血婆媽,但睇完第一集完全唔覺.節奏好適中,冇做多餘嘢.對白明顯係好俾心機寫,演員連細路女都演得好,我決定會睇多一集.」
「劉美君似足我大陸嘅土豪親戚,睇到我好有親切感」
「之前睇佢咁多套介紹最冇興趣係呢套,睇完第一集真係嚇死人,點解可以咁寫實都咁好睇,希望後面keep到水準,單就第一集來講我覺得正過警界線.」
「餐廳果度演繹得好好!! 劉美君好厚面皮,有錢大晒咁,張可頤白鴿眼,覺得高人一線,仲知道(睇死)佢家姐會食咩,侍應仔都比到戲,第1集真係好好睇.」


text:
無論你睇今日嘅香港選舉,法國大選,到上年嚇到成地左膠痴哂線嘅美國總統大選.都睇得出,係今時今日,政治,絕對唔係鬥出名,鬥做到野,鬥聲譽.選舉,係鬥冇咁醜惡咋.
無錯我又要介紹NETFLIX 嘅戲了,今次介紹TRUMP TRUMP 成功背後嘅男人嘅紀錄片,《Get Me Roger Stone》.但我地今次唔係睇TRUMP TRUMP 點解成功,係睇我地一路忽略嘅美國政治,選舉嘅策略同文化.而成功帶領負分戰文化嘅人,就係Roger Stone.詳細內容我會盡量唔劇透,而我都唔係咩美國政治專家,只係睇完覺得大家必須要睇呢套劇.
初初冇人諗過政治可以搵錢,大家選舉果時都係問啲大商家拎下錢呀,跟住上任益下佢地幾味咁.就好似地產咁,初初都係你賣地,我買地咁簡單,係唔知邊個仆街發明地產中介呢樣野,仲要發展到得番班中五畢業想搵快錢嘅白痴仔做嘅行業.政治本黎係好身簡單直接嘅野,但Roger Stone 睇到我地睇唔到嘅機會.以前嘅人幫人選舉都係諗住完左可以撈番一官半職,但除左呢樣野,最值錢嘅,係成功左之後嘅人際關係.Roger Stone 喺幫助列根選到總統之後,佢發覺,佢身邊工作圈子因為幫完列根,附近唔係入左政府話事就係去選到做參議員.人脈就變左佢最值錢嘅野.當時,佢就成立左第一間嘅說客公司,去幫大財團例如侵侵,甚至一啲外國勢力,去遊說政府或者國會通過或唔通過議案,從中去獲得利益.咁樣好唔道德咩﹖有錢,道德咩黎﹖
Roger Stone 知道要抵毀一個人,比起去SELL 一個人有幾好,緊係前者容易好多.所以佢自從投入選舉政治開始就玩呢種把戲,到近年,因為社交媒體嘅興起,負分戰正式成為潮流.以前,我地要鬧一個人幾煩,要去報館登.依家?我係屋企禁個制就得,冇成本,又可以玩野,點解唔做?Roger Stone 由1988年已經叫侵侵選總統,因為佢知道政治同娛樂,本是同根生.人,就係鐘意睇呢啲野.係侵侵之前,每次嘅總統大選都會見到Roger Stone 嘅身影,佢做嘅角色,就係要打負分戰.佢係2000年布殊險戰一役係重點果時製造過騷亂,2008年主導過奧巴馬唔係美國出世嘅言論.到侵侵2016,佢就製造克林頓係強姦犯,希拉莉係威脅人嘅大婆.佢深深明白到,政治根本唔係選一個能幹嘅人,我地要嘅,係個冇咁醜陋嘅人咋MA.
呢套紀錄片,帶比我地睇一個更深嘅選舉,更深嘅美國政治文化.雖然各地選舉都唔同,但近年香港嘅政治都係咁咋MA,我攻擊你民主黨賣香港,工聯會出賣工人,公民黨願意被統戰.2012年我地選左個冇咁柒嘅范國威,結果呢?你以為投佢票在於佢出名咩?佢出名冇咁柒咋.上年咪輸囉.你得閒去屌鳩方國珊,不如認清楚你自己冇票源好過.


text: 啱啱同澳門闊少Alex Ho公開戀情嘅吳若希,呢頭收緊祝福,嗰頭被踢爆係第三者,仲話佢搶人男友.Alex原本個Instagram設為private,噚晚漏夜開番個account貼咗段聲明,話同傳說中嘅正印女友Toby Sin冇任何感情轇轕,急急向吳若希派定心丸.相反Toby嘅Ig今朝變咗私人帳號,潛咗入「水底」.三人行變番兩個人,不過連續劇仲未完,《蘋果》今日收到消息,話吳若希噚日驚悉自己疑做小三後,即刻審問男友,點知男友認與Toby拍過拖之餘,仲竟然話同對方有肉體瓜葛.吳若希知道後嬲到震.但Alex堅稱同吳若希3月中拍拖後,已經冇再同Toby聯絡,所以今年情人節送完花俾Toby,就冇再搵對方咁話!至於,傳說中嘅Toby本身疑有個男朋友叫Joseph,個樣唔差嘅Toby本身媾仔手段亦唔弱,專黐富二代玩,睇中Alex後,索性一腳搭兩船,Alex發現自己做咗其中一隻「艇仔」後,就冇再搵Toby.變番做單身嘅Alex,極速喺一個月內,成功追到吳若希!今日吳若希出席活動嘅時候,被問到同男友之間嘅事,佢話:「我會答佢已經解釋咗所有嘢, 我會接受佢解釋, 每個人都有過去,要嬲都嬲唔晒,總之佢0依家對我好,對我認真就OK.」再問到男友同Toby肉體瓜葛嘅事,吳若希即刻黑晒面話:「唔答喇.」仲話都見過對方嘅屋企人.


text:
經濟基礎穩健嘅你,想搵個歐美裔嘅女朋友甚至老婆可能都唔難,但的的確確,無論俄羅斯定烏克蘭都好,雖然女人好多,但係同亞洲人就始終都有語言不通嘅問題,真係幾難解決!
今次我哋就睇返溝通比較容易嘅寶島台灣啦.港男愛台妹好似都唔係啲咩奇聞,好多男仔仲打正旗號以同台妹結婚為家庭目標添!點解港男會咁鍾情台妹架呢?有網民就話,喺佢哋眼中嘅台妹形象就係又靚又溫柔,天生識得撒嬌,《撒嬌女人最好命》入面,周迅嘅情敵隋棠就充份演繹咗台妹喺港男心目中嘅形象-渴望被保護,獨立能力值貼近零,而且成日讚到黃曉明天上有,地下無,除咗佢嘅黑暗面部分.
有人話,香港女生聰明,有成就,鍾意話事但唔鍾意讚人,呢四項特質經常重創男人嘅自尊心,而台妹口頭禪就係「你好厲害喔」,就算轉咗廣東話Channel都仲係會將「你好犀利呀」掛喺口邊,點會唔冧死港男?
但係原來唔係得港男單方面鍾情台妹,有個台灣朋友同小編講,有啲台妹都特別鍾意港男,因為覺得港男有上進心,做事認真又獨立,談吐有禮,又帶點幽默唔怕同佢哋相處會悶,仲話覺得港男比較有風度會幫個女仔埋單.佢仲分享一次經歷話,試過帶個香港朋友去同自己班台灣朋友唱K,結果在場嘅台妹知道佢係香港人,即刻拉埋佢個朋友喺一邊密密傾,傾到鬼死咁開心咁話喎.
之前就有個台灣媒體係台北做街訪,問嚇啲台妹覺得伴侶要有幾多月薪先適合做結婚對象呢?答案普遍為3至4萬元新台幣,摺合大概7400至10000元港幣,有少數仲話22000蚊新台幣(即大約5400元港幣)都肯嫁添!咦!咁咪即係大部分嘅在職港男都符合條件!?
不過呢,想娶個台妹嘅港男都要注意一點,台灣女仔普遍都幾依賴另一半, 事業心唔重,同日本女仔一樣都主張婚後男主外,女主內,專心相夫教子而唔出去工作,所以港男都要衡量一下自己嘅經濟能力,或者要同你嘅台籍伴侶有共識呀!


text:
小小豬兩歲生日依個大日子,當然要大事慶祝一吓啦!
其實今年因為小豬媽唔舒服,我原本都唔打算入迪迪尼,不過見小豬媽精神都好好,小豬爸又想等小豬媽開開心心玩返日,所以最後都係決定一家人入去迪迪尼酒店食自助餐為小小豬慶祝.
為左小小豬唔好夜晚扭計,所以我地就佢晏覺瞓耐少少,不過亦都因為依個原因,我地遲左十五分鐘先入到去.
係大家都出左去拎嘢食時,小小豬都未坐定定,MICKEY同MINNIE就行左嚟同我地影相啦(就係因為咁..都係得我地三口子影住先)~
到PLUTO嚟同我地影相啦~
幾經辛苦先引到個傻仔影到一張,真係激C人啦~
因為之前MICKEY同MINNIE嚟嘅時候大家都去左拎嘢食,所以就同個職員講,最後都安排佢地嚟多次同大家影相~
相反今年,好似趕頭趕命咁,如果唔係我要求,MICKEY都唔會再行嚟我地張枱,我地三口子影完之後,就即刻叫晒我地影合照,就連小豬媽想同MICKEY單人影都冇機會.最慘就係同我地切生日蛋糕嗰隻MICKEY,冇熱情我唔怪佢(可能辛苦),不過洗唔洗企到咁開,話晒都係小小豬生日切蛋糕時刻,係唔係可以同佢玩多一陣,影多啲相呢!
作為FANS嘅我,當然好鐘意入嚟迪迪尼慶祝,有得食又可以舒舒服服等卡通人物嚟同我地影相同玩.不過經過今次,都真係要諗諗出年會唔會再入嚟!
唉...呻完,講返啲開心事先,生日當然唔少得有生日禮物啦!首先就係小豬爸同小豬媽送嘅生日大大大大大利是(啲字係小豬爸寫嘅,係唔係好靚呢)~


text:
暑假行左一半,一眾學子搵銀情況如何?記得窮生讀書既時候都係一個不停搵PT返既學生,窮生係出黎做野之前大大話話返過十幾份唔同類型既工/自由工作.而近年,由於大家都覺得香港既生活壓力太大,打工獲得既機會又唔係真係咁多.所以好多人係畢業之後,都主動想keep住呢一種炒散既狀態,我地會叫呢d做Freelancer(自由工作者).到底香港地行Freelancer呢條路搵唔搵到錢呢?窮生希望呢篇文係抱住一個疑問去問大家,而唔係教你點點點.因為窮生都唔係Freelancer,路係人行出黎既,而窮生覺得呢個係新世代既打工模式.
窮生數口都算精,點解我會支持一類咁唔穩定既打工模式?原因有幾個,第一因為時間係值錢既.以一個15k一個月既人計佢一個月實際係返22日工,我當佢一日返9小時(邊有咁筍?),佢一個鐘大約係75蚊人工.正如我頭先所講香港好難唔ot,姐係話計埋ot人工會仲低.而返工仲有好多唔同既野要兼顧,例如人事,合約外的工作等等.計埋交通費同時間,其實返工係一份好困身既事.最重要係困身得黎,打過工就知好多時做出黎既野都會係事倍功半,因為中間太多野你係控制唔了!
第二,就係所謂打工帶黎既所以異化勞動(alienated labour),簡單黎講係,老闆需要人去完成工作,而你有佢所需要完成工作既技能,姐係話你可以幫到佢.於是佢就聘請你作為佢公司既一員去工作.而尤其係低級既職員,老細請人唔係pay for 你本人,而係pay for個工作內容.你未必會知你係做緊咩,而你都多數唔係想咁做,你只係做人對手.而你能夠工作既技能以外既野呢,公司係唔會pay for你.係咁既情況之下,如果你個人本身係好多唔同技能/個skill set同公司要既唔match,你好可能會覺得公司俾得你唔夠,公平d講,又唔怪得公司,所以呢個係雙輸局面.
第三就係錢換唔到既吸收知識/新資訊既機會,因為公司一般唔會俾員工係唔同部門跳黎跳去,所以你係會係公司既同一個部門同一個位做一段長時間,再加埋某d公司係唔俾人工作既時候上網,係不停做做做而冇時間諗野既情況下,久而久之個人就會脫節/失去未來發展既可能性.呢d野窮生個人覺得係高少少人工都補唔返既壞處黎,我成日都提醒身邊做緊上司/老闆既朋友,而家係網絡年代,你唔俾後生仔上網,其實係百害而無一利,我地既社交網絡係網上,有問題我地會係網上搵解決方法,甚至班救兵.呢d能力一旦封印幾年就會失去,要重新黎過亦都唔係你想像中咁容易.
好似英國個研究咁講,打工仔一周只有三天能保持工作效率.先唔講公司唔想你返工時間浪費左,你自己都唔應該浪費時間.呢個時間,最好就有d自己既其他收入來源去令自己活化返個腦,唔係叫你返工時間做freelance,而係諗下之後可以點做,暫時抽一抽離原先既工作,都可以令你既工作效能提高,至於詳細有d咩可以做,我遲d會詳細寫文講.
當世時代改變,打工仔要跟得上,公司亦都要追上時代步伐.今時今日一份工養唔起一個家,公司養唔起員工頭家唔緊要,因為正如我之前講公司只會pay for工作,但係就唔應該阻人另外出去搵食.其實只要公司係結構上同設施上做少少改變,有好多野係可以home office同請freelance解決,因為後生一代喜歡做請freelancer既人一定係愈來愈多,咁做反而可以令公司多d人力資源上既選擇,而唔洗pay for多餘既工時.同樣,做員工都要有職業操守,一係你就做全職freelancer,如果唔係,請你都記得你主業係咩野,唔好因為少少外快輸左個名聲.希望大家都追得上個時代,食到新時代既頭淡湯啦!


text:
全知言
最走漏眼男藝人
大台小生花旦走吓一個,走吓又一個,主角所剩無幾之外,其實旁邊嘅二線,或者綠葉演員都唔剩得好多!最近就有陳國邦自爆,因為 15年得不到做主角嘅機會而決定離巢出外闖一闖.老實講,好多演員花盡一生精力,都係等一個機會.
其實大台仲有好多有實力嘅演員而未被賞識,今期全知言就問吓大家,覺得最走漏眼嘅男藝人有邊個先!
森美
陳國邦其實佢做嘅每一套戲我都覺得好讚歎嘅,因為佢個處理方法係好用心,好踏實,同埋好勤力.但係最重要嘅係,一個演員好努力去做一樣嘢而你唔發現,咁佢就做得叻喇!行外人會講「做得好舒服吖」,但係你要知道,做得好舒服就係當中最困難嘅,所以我覺得佢好有實力.
王宗堯
陸駿光,佢的而且確係一個非常之有心嘅演員,而且佢嘅演技係非常之硬底子,所以嚟緊就算無咗港視都好啦,我哋將會有其他電視台,亦都有好多電影會拍嘅,所以希望佢可以喺唔同嘅地方發光發亮!
梁思浩
我覺得 TVB一直走漏眼係阿 Ben,即係阿海,黃智賢呀!佢喺國內做嘅電視劇都係做一線㗎,相反喺 TVB要做二線,除咗友情同埋人情分之外,我覺得好多人都覺得阿 Ben有觀眾緣,俾心機做戲,阿 Ben同麥包我都覺得 TVB應該俾多啲機會佢哋.希望佢哋快啲成為下一個黎耀祥
張建聲
喺我心目中覺得最值得加許嘅演員,我心目中有一個就係何華超先生.係我師父呀!因為佢,我先鍾意做戲,咁我希望以後大家可以多啲關注佢嘅作品
FFX
Shirley:其實我覺得最走漏眼就係黎諾懿,我非常之鍾意佢做馬壯嗰個角色,因為覺得好 man好靚仔,同埋覺得佢個律師形象好專業呀!
Mizaka:我覺得最走漏眼係麥包,自己喺中學嘅時候已經好鍾意睇佢做戲,但係佢成日都做唔到好大嘅角色囉,所以幾期待佢做主角.
Ceci:我覺得最走漏眼應該係陳展鵬,之前見佢做奸角真係入型入格,睇到想打佢,之後做好嘅角又覺得佢好淒涼,希望佢如果努力嘅話快啲上返一線(唔係已經一線咗?)
蔣志光得民心
其實走漏眼又點只圈中人講嗰幾位吖,原來一班 90後心水仲清,點估到佢哋會覺得魯振順係被走漏眼嘅一個呢!
李小姐 20歲
蔣志光因為佢做戲好自然,但係佢好似做嚟做去都係配角,其實由細到大都睇好多佢有份嘅劇,但係有咩代表作又唔係好記得喎!
甄小姐 19歲
蔣志光都係其中一個啦,佢好似做咗咁耐都係做二線,佢做好基本嘅動作,表情就已經好表現出個角色嘅特色,活靈活現!
阿朗 18歲
魯振順吖,成日都有佢份,實力派演員,佢喺 TVB咁多年,東方不敗都俾佢做過喇!好耐以前嘅《笑傲江湖》.
阿然 20歲
河國榮呀!細細個做警司好深入民心囉,集集都係警司嚟嘅.鬼佬以前無學歷好難做嘢,佢自己硬住頭皮去搵 job做,喺廣播道,都係自己搵搵吓搵返嚟,跟住就做演員做到𠵱家.(係咪睇完《 FACE》專訪?)
即時報料 facepop
熱線: 9222 0828
電郵:facenews@nextmedia.com
facebook: Face Magazine inbox
line, we chat id: facemagazine


text:
上星期先入過迪迪尼玩,真係冇諗過咁快又可以入去玩呢!哈哈哈...今朝一早起身,大肥豬就主動話想帶小小豬入去樂園玩,一向勁愛迪迪尼嘅我當然一定唔會有任何意見.就係咁,我用左最快速度煮好小小豬個午餐,執整行裝就出發啦!
不過,今日真係勁多人(尤其係強國人),大街嘅MICKEY & MINNIE影相真係好長龍,所以唯有放棄,打算轉移入幻想世界先同佢地影,點知又係勁多人.不過好奇怪,其他朋友仔影相又唔算多人,所以我地今次就唔同MICKEY & MINNIE影相先啦!
第一次同POOH POOH影,先嚟個KISS KISS先~
今日POOH POOH好熱情,同小小豬玩得好開心呀~
之後就到同GOOFY影~
不過係排隊影GOOFY時有一個小插曲,就係依個百厭嘅小小豬唔肯企定定排隊,周身郁之餘又要走嚟走去,最後要我好大聲咁罵佢,先肯乖返少少企定定一陣.唉...真係失禮C人啦!
所以當影完GOOFY之後,我就坐埋一旁同小小豬講道理,又罰佢坐底冷靜一陣.冷靜過後就去做嗲嗲豬,要大肥豬錫返~
係我地準備離開之際,見到Donald出嚟,所以又影吓啦!
小小豬已經急不及待衝去搵Donald啦~
玩左一陣就影相,不過全程都只係掛住摸啲Donald啲毛毛(大家留意吓小小豬隻左手..哈哈哈)~
影完公仔都去TOYSTORYLAND行吓間新SHOP(其實都唔係新,只係我上兩次入嚟冇行去嗰邊)~
小小豬問姐姐拎貼紙,真係老實不客氣呀~
之後我地就去灰熊谷,我就單拖去飛返轉,大肥豬就陪小小豬食少少茶點.玩完行返出大街就剛好巡遊,依個小小豬都係仍然唔肯出去跳舞,真係冇佢收,不過佢都係好投入咁睇巡遊呀!唉...慢慢嚟啦,我相信總有一次小小豬係會好主動咁跟埋啲表演嘅哥哥姐姐一齊玩呀!
係臨走時,我又地去玩一轉飛碟,小小豬已經唔驚,仲識得玩嗰支控制棒啦!
係飛碟附近有個MAGICAL MOMENT,玩巴士光年遙控車,我地當然又去玩,不過一向唔精玩車嘅我,同小小豬一齊揸到部車完全唔跟線路,好在最後職員姐姐都算我地玩到,俾左個大貼紙我地呀~


text:
雖然話就話喺中環返工,但係你估個個都係iBanker秒秒鐘幾百萬上落咩,都有好多人其實只係小薯仔一個,食物鏈最低層,即係小妹我.雖則帶飯係最慳錢,但係久唔久都想同同事出去吹水講下八卦嘢,如果一星期出足五日真係分分鐘會食到窮.老老實實我就寧願平日同同事慳啲,慳埋啲錢放假去食好西喇,以下係小妹畀大家嘅平食推介(非廣告).
呢度嘅粥底好綿,而且好足料,一碗皮蛋艇仔粥只係$17,大半碗都係料,女仔食一碗已經飽,男仔唔夠飽加埋條油炸鬼都係$26.除咗粥,仲有蒸飯食.唔好嘅係呢度係露天,如果落雨/ 附近有人食煙就好煩,而且位唔多,得幾張枱仔㗎咋.‘
呢間嘅粥都係又綿又足料,不過會貴啲($20),因為係室內,雖然啲位都係迫要同人搭枱,如果想食牛脷酥($8)可以揀呢間,另外仲有炒麵,腸粉同糉可以揀,唔使成日都食粥熱到死.
呢間好出名應該唔使我多講,最鍾意食招牌河($27),有必食春卷同普通嘅魚蛋,其實豬頸肉酸辣米線仲好食,不過就貴好多($37).雖然地方大,坐得舒服,但係lunch hour去真係超級多人,等位都有排你等.
$33一碗鮮蝦雲吞麵,唔係特別平但係雲吞超大粒!佢嘅菜肉雲吞同鯪魚肉都係超大粒!第一次食真係嚇親,喺度食完粉麵仲可以去759掃零食,好近.
要平除咗食粥就係食粉麵,呢間超平,$20一碗雲吞河,食物質素普普通通,雲吞啲蝦太爽口有啲假,墨丸唔錯,通常會我加辣椒油同魚露令碗粉好味啲.
中環僅有嘅平價素食店,每日有成十幾款畀你揀,可以上佢Facebook睇當日有咩食,好方便,兩餸碟頭飯都只係$31,如果想飲埋湯就$34,仲可以揀食炒麵或炒米粉,自己任裝任食,大食之人抵到爛.梅子汁素鴨或椒鹽紫菜素鵝都好好食,酸齋同南乳炆素鴨就太重口味喇.
成日食粉麵都會厭,不妨去呢間食吓飯.大件夾抵食,係室內,有冷氣涼又有卡位坐,必食嘅係黑椒汁雞扒飯($3X),超多汁,辣辣哋好惹味,仲要有兩大塊雞扒,女仔食唔晒仲可以開心share.
呢間係讀者介紹,兩餸飯都只係$35,有肉餅,豉椒雞球等家常菜揀,仲要白飯任添,不過我暫時未有機會去試食.
一分錢一分貨,以上店舖嘅環境一定係差啲㗎喇,你唔係諗住喺中環廿幾三十蚊餐仲有靚景睇掛?不過如果你公司係可以兩點先食lunch嘅話我就恭喜你喇,你將會有更多更好嘅選擇,下集再講.
P.S. 食粉麵仲有沾仔記同富榮記,不過我就未試過.另外唔怕熱氣嘅話KFC有時會出二人餐coupon($58),會抵食啲,M記兒童餐或者$23餐都係窮食之選.如果大家有咩心水推介都可以話我知,平又好貴又好乜都得.
續篇:


text:
中環在線:港交所「神壇」曝光
周松崗李小加匿埋切燒豬
■交易廣場地下呢個機房平時門常關,估唔到入面供奉咗關二哥.周松崗(右)同李小加噚日仲喺入面切燒豬. 夏家朗攝
噚日係羊年第一個交易日,港交所(388)主席周松崗與行政總裁李小加按照慣例出席開市儀式,仲向在場嘅出市代表同傳媒大派利是.但原來佢兩位喺開市儀式後,有一個更加重要嘅任務,就係去港交所嘅秘密「神壇」拜神,幫交易所同香港股市祈福.
1986年沿用至今
港交所呢個「神壇」,地點神秘得嚟其實又好公開,位置就喺正中環交易廣場,即係交易大堂下面嘅巴士站旁邊.由於門口只係得一對鋼門,冇其他指示牌,望落同普通士多房冇乜分別,所以就算平日好多人行過,都唔知道呢度內有乾坤.
呢個「神壇」實際上係交易所嘅機房,早喺一九八六年四會合併之後,交易大堂搬到現址就存在,裏面安有關帝像.
聞說最早期只係交易所嘅技術人員,為咗祈求工作順利,所以喺呢度拜神,後來到咗九十年代,交易所有些少事情唔順利,有人就建議不如每年開市都喺度拜神祈福,前交易所主席利漢釗,李業廣,夏佳理等人,都曾經同埋當時嘅行政總裁一齊喺呢度祈福.
噚日周松崗同李小加出席完開市儀式,就即刻落咗去呢個「神壇」拜神.燒豬同生果當然唔少得,更重要嘅係,佢哋兩位都好神心咁向裏面嘅關二哥上香,唔知係祈求滬港通嘅交投可以越來越活躍,還是深港通可以盡快開通呢?
可能真係拜得神多自有神庇佑,噚日恒指開市冇耐一度向下跌過百點,但最後收市都拗腰微升四點,勉強令羊年首個交易日收紅盤.
李華華
mailto:LiWaWa@AppleDaily.com
李華華
LiWaWa@AppleDaily.com
中環在線 - 李華華 舊文


text:
有位女子拎住三個男性嘅生日上黎,問我邊個會同佢最夾,最比到安全感佢,同埋最聽佢話唔駛驚出面偷食.
我想秒覆佢一句:你咁樣去理解一個人,咁樣同人相處,你最後只會咩都得唔到.
作為一個神婆,你問我熟唔熟星座,因為職業需要我一定熟;至於星座有無用?咁當然有,特別係同啲客打開話題;人地黎搵我占卜,唔講星座,唔通講最近啲貓罐罐貴咗咩⋯⋯
至於邊啲星座做朋友或者拍拖最夾同最唔夾,我從來都覺得唔準.
學術上黎講,星座其實唔單止要睇太陽星座,仲要睇埋月亮上升金木水火土星,又要計埋成個人嘅星座到底水土風邊種屬性重啲;常識上黎講,一個人喺學校再出黎社會,每個人經歷嘅嘢唔同,每個人因此而得著或放棄嘅嘢都會唔同;性格會變,諗法都會變,既然係咁,點解仲係咁多人拍拖唔係睇人而係睇星座呢?
我講咗咁大段嘢之後,U 小姐好似明又唔明咁,點點頭又 O 吓嘴,然後佢話「咁即係我要比哂佢地啲時辰八字先知邊個星座夾我啊?」
天呀.我陶大宇,我黑人問號,我誤判,我收皮,人地要咩我咪賣咩比人囉,講咁多道理做乜.
所以我最後都係死死地氣,「呢個夾,呢個唔得,呢個麻麻,夠唔夠清晰?」
「我都估到!」佢好似好滿意呢個咁表面嘅答案,歡天喜地咁走,其實我仲有嘢想講,不過佢好似唔需要聽.
咁咪好囉,妳要幸福呀~


text:
極x有個老闆真係當d客瘟神咁次次問佢野都{banned}
我本身就想買野既
本身佢有個後生仔staff都好有禮貌解答緊我
最好笑係佢竟然叫個staff唔洗理我
我唔知佢其他老闆係合伙人定點
如果我係佢地就一定同個條友拆伙算啦
放佢係到簡直倒米
我本身都係開公司做生意
而家仲用呢d態度對客真係奇跡 我估你講緊 _ndy;P, 都係架, 佢個款擺明唔優做架啦, 好在D伙記禮貌都算好 條友好無禮貌,四個月我新手喺佢度買齊所有野四千蚊,買左支gt3c控玩左一次後唔知咩事唔識郁,我咪拎去换!然后佢好大聲話我整壞,講真有問題咪拎去代理囉又唔使你整,錢你都收左啦!佢脾氣唔好我咪惡過佢囉,到最後咪又喺俾番代理 你直頭講緊KWS Andy佢爛面方國耳後見腮又爛口又臭串佢係老細,佢個款擺明唔優做架啦,3點先開, 我地慣左啦,你唔好問佢咁多,問一句頂你9句,你最好鎖定目標俾錢快走人,
佢地咁把炮基於價格平D,好在D伙記都算係人,唔係kws佢算平,如果有第間比佢平你睇下佢可唔可以咁臭串吖
有時心諗睇佢幾時執,點知佢又坐大,鬼咩,其他果幾間又唔爭氣
為左平....忍下啦...唔通貪佢好態度呀 可能我比你好彩,我覺得佢地全部都幾有禮貌,有啲重好肯解釋一啲關於貨品上嘅疑問,試過有一次我買件野本身有問題,佢重好樂意借個地方比我放件貨喺度,等代理更換.
有時啲野就係人夾人緣,真係覺得唔開心嘅,咪去過第二間買囉,買野玩求開心,唔洗太在意的,Goodluck ! :) 呢間又話黑店,果間又話老闆串,成日都咒人几時執…唔怪之得廣華街啲鋪越執越少…遲啲大家上網買啦 有時上網買都可以出問題的,我試過上網睇到有存貨,明明落晒單,話明幾時去攞,去到先話你知有啲野無貨......不過我都無投訴,有時買野就係講彩數
其實去舖頭買永遠都係最好,睇啱,價錢覺得 OK,就買,唔洗估估下
希望大家都能夠多啲包容,唔好搞到第日全部變晒上樓舖,大家行起上嚟都唔方便啦~ RCandylau 發表於 2014-1-9 14:39
你直頭講緊KWS Andy佢爛面方國耳後見腮又爛口又臭串佢係老細,佢個款擺明唔優做架啦,3點先開, 我地慣左啦,你 ...
話需如此, 除左偉高, kws可以比車友入舖 window shop既, 好似都無咩邊間...sosad wa原來咁多人受過佢氣我強調成間鋪得佢一個態度差有個後生仔staff好好人比錢買野都要無啦啦受咁多氣講出黎等佢自己檢討下都應該如果佢識反省既話我本身都係鍾意去鋪頭多過網上買始終有人情味d但我去對面出名黑店個間個老闆都唔會無啦啦黑我面啦下wa 本帖最後由 lf2c 於 2014-1-9 17:10 編輯
我鍾意迎合佢舖名宗旨,系事前做足功課,之後即刻衝入去掃心頭好吾好咁多野問,到時佢又吾會煩你,你又吾會受氣,雙贏 :) 哈哈原來個名係咁解 對唔住我錯鳥 鬼叫的野平牙 其實同佢無仇, 我仲成日去,不過係提下D新人入去買野问野找呀dick ,比錢就比Andy, 問野唔好問andy ;P:victory::lol
街市友幫年後又變上樓舖啦,皆因貴
樓上舖都好吖,起碼吾使同佢交貴租 遙控街實在名存實亡!!!
變成行內人先會上樓搵嘅RC玩意!!
呢個玩意如何發展???:L 本帖最後由 soup_soup 於 2014-1-9 17:51 編輯
好多行業都比自由行改變咗個生態,而家就連 KWS 都賣晒佢啲所需品,遲啲RC野真係全部變晒上樓舖 即係咁講,我未搞工房前去晒咁多間“所謂黑店”或黑面口店鋪,從未發生呢啲事.更唔好講宜家啲人認得我.最重要問題係,唔好講玩車,就算附近啲槍鋪都有類似情況,就係缺件或態度等.缺件原因好多時係賣貨時客想要乜,未有,就拆另一件貨出嚟俾人.所以有時搞到再賣時缺咗件,人地都唔係特登.第二,態度,的確唔可以用你去百老匯或連鎖店心態,另外有時人忙緊又可否忍耐下等等.仲有一点,問價,你問完就算,無謂話對面点点賣几錢…你都唔會走去百佳話惠康平你几多啦,鋪又唔多,唔啱咪唔好買囉,冇人逼㗎. 我自己唔係老闆,但我有時都會坐係啲遙控車鋪到幫下手…我都見唔少大爺買嘢係真係…當然,老闆係會對一啲一味問又唔買嘅人黑面,我都同意.不過咁你唔鍾意咪唔好買囉,仲有樓上鋪上網賣㗎.你又要幫襯,又要話人黑面,咁幫你唔到唧~ an400s 發表於 2014-1-9 16:40
話需如此, 除左偉高, kws可以比車友入舖 window shop既, 好似都無咩邊間...sosad
其實呢個都幾重要,而家啲舖仔滿晒嘢,特別係對我呢啲新手嚟講幾唔方便,因為有時唔係真係有嘢買,睇入去睇下學下,認識下啲實物,入到去老闆已經問你要乜.......去嘅時間都會有其他真係買嘢嘅客,咁好似阻住人地做生意咁......:L
買嘢其實都係見實物摸摸下買好,有選擇嘅都會去舖買,貴十幾廿蚊唔大問題,但如果比錢要受無謂氣嘅就真係要諗諗......:dizzy:
啲人係咪走晒去上網買都好睇服務嘅,唔係平就大晒.....(呢句唔係指某啲舖講嘅,只係個人 overall 嘅睇法)......:sleepy:
本帖最後由 TIERIA 於 2014-1-9 19:51 編輯
可能人緣掛,我又覺得Andy冇乜野,我而家先知佢係老細,開始係會比佢串下既,日子耐左都領悟倒少少相處之道.
我有個建議比新手,如果想搵好似孖星,yokomo呢d大牌子野,可以去左偉高八下件先,唔一定要問價,因為九成都係極速平過佢.
到你要買,咪直接問ANDY有冇果件野,有就比錢,冇就唔好多口.
偉高D人唔會話你唔買野就黑面,放心參觀.
極速始於空間有限,人多果陣問得多當然會燥燥地.
我都算係問題少年啊!但至少唔覺有邊間既老闆對我黑面.
重有一點就係唔好問d問題令佢覺得係問黎都多餘既就得啦!


text:
Homebloggerhk Home
/ 股市文摘
/ 點解香港仲有一百萬既樓?(80後買樓記:11回)
點解香港仲有一百萬既樓?(80後買樓記:11回)
80後買樓記(11)
>>按此到上回:港版大富翁
入行做地產真係唔容易,我之前群埋班保險agent,到而家做左地產agent,係香港黎講,唔算
係「高尚」之行業,除左成日周街跑之外,唔客易之處係要受人「白眼」.做保險係2008年經過雷曼之後,個客見份單有咩唔合佢心意又話你誤導,做地產仲大鑊! 九成以上生意都係一個agent代表哂買賣雙方,咁即係買賣雙方是但一個會賣平左或買貴左啦! 衰到註定要比是但一邊鬧添.但我睇過諗樣網,知道專才庸才通才之道,明白世間九成既人都可列入以上三個類別,作為一個朝氣勃勃80後之香港仔,我不甘於做庸才,亦讀唔成書做專才,而家把心一橫,將自己訓練做通才.
專才與否其實廿二歲前都知,因為人既思考同吸收能力係該歲數之後走下坡,我知本人學識不多所以好決定不向專才之路進發.當然唔排除我晚有所成,到幾十歲學懂易經之術數做番風水師傅,成為專才而利用兩者知識不對稱而賺錢.
相反通才利用頭腦靈活,找出世界需和求去賺錢.專才可是有人走上門比生意佢做的,通才者有如老闆,政客,政府官員,都係靠自己代表雙方利益而從中搵食的! 我而家搵份(sales)銷售工作,就想試下訓練自己可成通才與否.其實香港十幾年既教育係「零考核」一個人之通才能力的,所以大家無講讀唔讀得成書,都可以奮鬥試做通才. 既然要表雙方利益去搵食,訓練梗係由做sales開始啦! 講句野都唔掂點可令人乖乖地將手上既錢交比你?
超市老闆介紹我去佢御用地產鋪學野,同maria cordero似到twins咁既肥嬸,就係我開山師傅.師傅即係師傅,返工第一日就帶我去買樓.肥嬸知道有間唐樓可租可賣,見我生面口去扮宅男買樓.我同agent行入業主門口前,肥嬸打比我話家陣係角色扮演,佢做阿媽我做仔,一路睇一路傾計.
業主係一個咩都唔識既阿婆,同埋個樣似「元氣sushi」logo咁炆既阿伯.我行入去經紀當然唔比我同業主講野啦.佢驚老人家唔醒目講漏風聲.我上黎之前已同肥嬸熟讀背景: 一個單親家庭長大既後生仔,想自己一個搬出黎住但又冇錢,唯有睇唐樓仲要頂樓冇lift ! 我行入去,終於知識點解香港仲有一百萬既樓,原來間樓細到得個房同廁所,廚房係極之開放的,就係屋中唯一既窗邊有罐石油氣加個爐.
講到呢度,同九十後之年青人講,如果你唔知咩係石油氣,請番睇劉華既「天若有情」,曾幾何時,石油氣同電單車呢兩樣無關係既野,係劉華「響朵」既象徵.
講返買樓,我為左墮入角色,好天真咁問agent點解間屋咁x細? Agent哥哥話呢間係拆契樓,即係原本一個單位但已將契改做ABC,每個unit可獨立買賣,就因咁所以你仲搵到一百萬以下既盤.Well,肥嬸叫我只要扮有興趣買,跟手出門口同agent講好想間但唔夠錢,天真嬌咁問佢有咩辦法.我當然照做啦,而agent哥哥心裡一句:「x !!唔買就梗係租架啦!」之後好sincere咁同我講:「你可以租住先架! 還掂大家行左六層樓,無謂令我空手而回啦.」我用左肥嬸比我既12張冇mark number既一千蚊港紙,遞左比agent,簽個名之後,Deal!
相知肥嬸有咩部署,請看下回分解.
>>80後買樓記: 12回
February 22nd, 2013 by admin | Type: Standard Filed Under:
股市文摘


text:
中環分店約有數10間房間,比起一d我去開嘅大型美容院,呢度地方唔算大,但每間都有獨立淋浴間,太厲害了!
美容院竟然有獨立電視,太好了!房內除了有獨立淋浴間外,所有要用嘅物品,都一應俱全!好好嘅私人小天地!
換好衫,療程就開始了!
美容師先幫我做咗洗臉同爽膚,之後做咗數分鐘嘅steam機
做完steam機,就開始療程,呢一個treatment係分4 parts嘅,第一part:先用精華按摩臉部,按摩後,將精華留在臉上,約敷10分鐘左右,做完呢一part按摩同敷面,已明顯見到臉色白淨咗同收緊咗!
然後就做第2 part啦!
就係以超微細的微米大豆胚芽精華素紙面膜加氧水,好得意喎,張紙面膜溝水後,就會溶解,變咗精華液,之後美容師再用特定的按摩手法幫我按摩,等精華可以再進一步地吸收!其實d精華係我臉上真係好吸收!其實按完臉嘅一邊,好明顯見到臉色亦唔同了,比較明亮白淨同有光澤!
而美容師嘅按摩手法亦一流!夠曬力度!如果做落body度,我諗個感覺仲正!
做完曬人手部份,就開始第3同4 parts啦!而呢2 part係要用FACE TOTAL呢部儀器機嚟做臉部剩餘嘅療程啦,原來Bioarchitect嘅員工,俗稱呢部為:蛋機,又真係成隻蛋咁喎!
其實呢部FACE TOTAL嘅儀器機,係可以做6項不同療程嘅,大家都見機後面有好多個頭,唔同頭有唔同function,而我今次呢個雙光學美肌活化療程,只會用以下呢2個頭就夠啦!
第3 part,先做"強化"療程先,以904軟激光是一種二極激光,透過光束波頻照射細胞,增強細胞能量值令面部肌膚提升,能治療機底層,皮下組織及激發膠原蛋白.呢一part係冇光嘅,而我做時,亦都唔覺話有咩感覺!只係有條嘢係我臉上拉吓拉吓咁!
做完強化療程後,就做第4 part,"修復"療程,今次大家都好明顯見到個頭,有光發出的!係以紅,綠,黃光組成的柔,引發細胞產生"生物刺激"作用,此光學輔助治療能修復受損皮膚,可治療表皮及表層網狀棘.可能有光嘅原因,我覺得呢一part有少少微暖感覺!好舒服!
大家有冇留意到,我係乾臉做呢2 parts嘅呢?而我亦問過Bioarchitect嘅美容顧問,係咪做呢兩parts時,都唔駛再搽d咩嘢導入產品去幫助吸收,佢話係,剩用機已可做到想要嘅效果了!
先睇睇做曬一邊臉嘅Bioarchitect雙光學美肌活化療程後,好明顯見到双下巴右邊嘅双下巴,收緊咗不少!而臉部亦明顯feel到緊實了!
其實我先講感受先,呢個treatment大約做75分鐘左右就完成,其實我都幾鐘意,因為有人手按摩,仲要有儀器機,簡直係雙重享受!
而做完Bioarchitect雙光學美肌活化療程後,我感覺到臉上嘅肌膚緊實了,上眼瞼嘅肌膚,亦明顯提升了,而臉色亦比未做療程時均勻咗好多!肌膚好似重新一樣,冇曬攰同黃氣!臉脥上嘅小斑斑,亦較之前淡色了不少!很神奇的一個療程,估唔到出到嚟效果可以即時見到!唔知係咪活化咗臉上邊嘅肌膚嘅原因,過去幾天,就算我冇化底妝出街,都冇之前嘅膚色不均同面黃問題呢!療程功效還keep到好幾天呢!真係開心!
以上產品及資訊,全部由品牌提供


text:
上回講到我呢個宅男就係無咗粒嘢而溝唔到女神,諗返起都有啲唔忿氣
不過溝女嘅嘢,再接再勵啦!
有人話呢,最快識女仔嘅方法係去幫人哋整電腦
事實係就係,俾個女仔覺得你好似乜__都識咁,好叻叻豬嘛!
但試問啲女仔點會三唔識七都請個男仔返黎屋企整電腦先?
就算無男友都好,一個女仔帶個男仔返黎,屋企人問起嘅話,家變都似啦下化?
但大好機會,唔係就咁浪費掛?
點樣可以唔使上門,又可以啲女仔主動搵上門問你電腦嘢呢?
有見及此,又係宅男界掌門人(?)Google 大神出動嘅時候啦!
原來只要你有以下嘅嘢,就可以開始做
男神專家啦!
[mks_list type=」ol」 style=」ol_rounded」]
- Google+ 帳戶
- 電腦或流動裝置(暫時得 Android 裝置)
- Webcam (內置又得,外置都得)
- 麥克風(同上)
- Google Wallets (用黎俾錢同收錢)
電腦嘅話其實就算你用 Linux 都會 Support 嫁,記住裝返個 Hangout 嘅 Plug-in 先喎!
再睇睇有啲咩教學類別呢⋯
- Art & Music
- Computer & Electronics
- Cooking
- Education & Careers
- Fashion & Beauty
- Fitness & Nutrition
- Health
- Home & Garden
哇哇有得教電腦手機添喎,話唔定可以識到個外國嘅女仔呢!
試諗下有個女仔專登約定你時間,然後用手機電腦一對一咁同你 Chat 喎
你仲可以收埋錢添,Google 同你分帳 20% 咁大把
可能佢會問埋你個電話,同你日日 Whatsapp
天氣凍就叫你著多件衫,生日就直接搵埋你陪你過生日(FF Mode)
當然如果你又教唔識佢,搞到佢唔滿意,咁 Google 就 100% 退返錢俾佢嫁啦
到時候錢又無,女又無 :0)
Android Apps 仲未可以下載,最新情況可以㩒呢度
有興趣就㩒呢度拎個邀請碼,然後等 Google 用 E-mail send 比你啦
最後要留意,呢個服務無限制用戶性別嘅,唔可以淨係要求係仔或者囡,唔好諗太多啦 XD
(以上故事情節純屬虛構,如有雷同,唔好打我!)


text:
「一皇六后」,Bob真識歎!next1/1pre藝人林盛斌(阿Bob)家有老婆及三個女兒,計埋兩個家傭,「一家七口」樂也融融,一向工作多多嘅阿Bob亦好識分配時間,一得閒就會陪住一家大細周圍去吃喝玩樂,今次「一皇六后」喺情人節出街搵食,七個人出去食飯,仲要撞啱情人節,難免要使大啲,不過阿Bob就十分識慳,去咗間收費唔貴嘅餐廳開餐,埋單都係500幾蚊,難怪阿Bob一家笑得咁開心啦!而向來勇於求真嘅《 ...
「一皇六后」,Bob真識歎!next1/1pre藝人林盛斌(阿Bob)家有老婆及三個女兒,計埋兩個家傭,「一家七口」樂也融融,一向工作多多嘅阿Bob亦好識分配時間,一得閒就會陪住一家大細周圍去吃喝玩樂,今次「一皇六后」喺情人節出街搵食,七個人出去食飯,仲要撞啱情人節,難免要使大啲,不過阿Bob就十分識慳,去咗間收費唔貴嘅餐廳開餐,埋單都係500幾蚊,難怪阿Bob一家笑得咁開心而向來勇於求真嘅《 ...
藝人林盛斌(阿Bob)家有老婆及三個女兒,計埋兩個家傭,「一家七口」樂也融融,一向工作多多嘅阿Bob亦好識分配時間,一得閒就會陪住一家大細周圍去吃喝玩樂,今次「一皇六后」喺情人節出街搵食,七個人出去食飯,仲要撞啱情人節,難免要使大啲,不過阿Bob就十分識慳,去咗間收費唔貴嘅餐廳開餐,埋單都係500幾蚊,難怪阿Bob一家笑得咁開心
而向來勇於求真嘅《東網》,見到阿Bob呢個情人節大餐食得咁抵,梗係第一時間打畀佢「盤問」吓佢點解可以食得咁抵估唔到阿Bob除咗食得慳,仲食得招積,佢話用呢五百幾蚊,佢老婆食咗份安格斯牛扒,佢自己食咗個雞扒,佢兩位家傭食咗石斑,而佢三個囡囡就開心些牙一份豬扒,另外仲有意粉同湯咁,咁多嘢都只係五百幾,真係抵到冇朋友.咪以為阿Bob為咗慳荷包就冇心思呀,原來佢幫襯呢間餐廳背後有段故㗎:「呢間係我以前追老婆時成日去食㗎,見尋日情人節,咪去懷緬吓咯.」佢又話因為唔係咁重視情人節,所以都冇特別送禮物畀老婆喎.


text:
新戲多激情位,不過 Josie直言冇有怕,事關自己都演過唔少類似角色,絕對唔會尷尬咁話喎!
真面目
獨家絕招 訓練小雞 何超玩蕉晒黑絲
6年前, Josie何超儀憑自家出品電影《維多利亞壹號》榮升西班牙影后,演技獲肯定,之後更不斷挑戰高難度角色,喺《豪情 3D》增肥變風俗娘都冇 say no!
最近 Josie又有新突破,喺新加坡導演邱金海執導新戲《無限春光 27》扮演脫衣舞皇后,黑 bra配黑絲火辣跳 Cha Cha外,更開班教授小雞點樣運用香蕉同金魚等工具「征服」男人,十足馬戲團玩雜技咁喎!
新戲《無限春光 27》,圍繞一間酒店的 27號房間喺唔同年代發生嘅情慾故事,全片由 6個故事串連, Josie則擔任 50年代單元女主角,戲中飾演脫衣舞孃角色正是以星馬脫衣舞皇后陳惠珍為藍本,「絕招」溶入雜技,至今已入圍 3大國際影展.
跳得多謝老竇
何超儀自榮升西班牙影后後,影壇上不斷挑戰自己,新戲唔少情慾戲份,又親身教授一班小雞點樣運用香蕉,金魚同乒乓波等工具,配合下體來「征服」男人,帶出女性身體係最強武器的暗喻!
Josie更向小雞們教授絕招,加入唔少雜技元素,好似可以用私處開汽水蓋同射出飛鏢打中氣球等,其中一幕, Josie仲要床戰兩男,但裸露都係點到即止.
新戲下月以 3級無刪剪版本喺本港上映,本刊致電 Josie,她說:「覺得角色好有趣!加上導演好認真,做咗好多 research,自己一直都有留意佢嘅作品,所以好信任,放心演佢嘅戲!」至於拍攝時會唔會尷尬,她說:「唔會尷尬!因為只係意識上嘅大膽,演繹類似嘅角色已經駕輕就熟!」戲中要大跳 Cha Cha, Josie直言要歸功於老竇何鴻燊,「當年爹哋跳舞好叻,自己細細個嗰陣,爹哋都有教我跳 Cha Cha,所以戲入面嘅舞步對我嚟講一啲難度都冇!」
放下身段
何超儀喺不同電影都有新鮮發揮,即使要演騎呢角色,何超儀一樣搏到盡,先後已攞過金像獎女配角,又成為西班牙影后,都咪話唔威!
床戲
03年, Josie喺《豪情》扮演口技女王「趙啷啷」,豁出去演技成功奪得金像獎最佳女配角,之後喺《豪情 3D》再度飾演風俗娘,更特意增肥同濃妝上陣,為角色去到盡!
採訪,撰文:娛樂組


text:
IFC外望——股神慨歎美國貧富極不均
有錢得滯都係問題!股神巴菲特話好似佢本人咁嘅超級有錢佬,身家35年來平均升值25倍,但大部分美國人嘅財富只係增加雞碎咁多,點會唔被人詬病呢!
呢位被奉為「奧馬哈神算」嘅股神,日前喺媒體訪問中有感而發,話美國近幾十年嘅榮景,回報都集中喺最有錢嗰1%嘅人之上.佢比喻話,《福布斯》喺1982年第一次編制400富豪榜,當時呢班富豪嘅身家總值係930億美元,到咗35年後嘅今日,佢哋嘅身家總值已經膨脹到2.4萬億美元,足足升咗25倍,可見美國呢幾十年嘅繁榮,一直不成比例咁回報喺呢班最有錢嘅富豪身上.
經歷金融危機以來,美國經濟大約以每年2%嘅步伐增長,咁美國人嘅下一代同下下一代都會比現時生活得好好多;不過仍然好多人抱怨,話經濟表現好,但唔係所有美國人都受惠.呢個問題,咪正正道出香港人一樣嘅「貧者愈貧」嘅悲涼.
所以佢老人家身體力行,將大部份身家回饋社會,佢仲話個個社會發展嘅同時,都會有資源錯配問題,照顧嗰啲技術唔受用或者落後世代嘅勞工,幫佢哋重投勞工市場,係應有嘅社會責任.至於講到累積財富,佢都係推薦買優質股長揸,話30,40年落嚟就會變出一桶金㗎啦!
翠華贊助《溏心3》
香港地做茶餐廳做到上市,再做到贊助TVB劇集《溏心風暴3》,翠華(1314)係第一間.以往一向好少賣廣告嘅翠華,今年作出突破,加強市場宣傳,宣傳費會控制喺約佔收入1%.
翠華首次贊助TVB劇集,行政總裁彭烱豪話,今次合作係因為咁啱套劇係以茶餐廳作為故事背景,所以就同佢哋合作,而且劇集場景更加會喺翠華嘅分店實地拍攝.主席李遠康仲話,「溏心風暴3」係TVB重頭戲,劇裏面嘅主角係做茶餐廳生意嘅.今次合作係TVB主動聯絡,希望喺翠華嘅分店攞景拍攝.李遠康仲話,翠華今年成立50周年,而TVB又係成立50周年,大家一拍即合,所以就決定贊助劇集.佢又話,TVB劇集會喺海外同內地播放,希望藉此提高海外嘅知名度.
高瞻
擬拓多品牌無意加價 翠華多賺26%增派特息
市場簡訊